
ТОВЧ ҮГСИЙН ЖАГСААЛТ

	АГ
	Артерийн гипертензи 

	АД
	Артерийн даралт

	АР 
	Ангиотензины рецептори

	АХФС
	Ангиотензин хувиргагч ферментийг саатуулагч

	БЖИ
	Биеийн жингийн индекс

	БНЛП
	Бага нягтралтай липопротеин 

	БСХШ
	Бодисын солилцооны хам шинж

	БЭГ
	Бай эрхтний гэмтэл

	ДД
	Диастолын даралт

	ДЭМБ
	Дэлхийн эрүүл мэндийн байгууллага  


	EГН
	Европын гипертензийн нийгэмлэг

	ЕКН
	Европын кардиологийн нийгэмлэг

	ЗД
	Зүрхний дутагдал

	ЗС
	Зүрх судас

	ЗСӨ
	Зүрх судасны өвчин

	ЗХГ
	Зүүн ховдлын гипертрофи 

	ЗЦБ
	Зүрхний цахилгаан бичлэг

	ЗЦТ
	Зүрхний цохилтын тоо

	ЗТСӨ
	Зүрхний титэм судасны өвчин

	ЗШ
	Зүрхний шигдээс

	МЗХ
	Монголын Зүрхний Холбоо

	мм МУБ
	Миллиметр Мөнгөн Усны Багана

	ММСС
	Монголын мянганы сорилтын сан

	ОУГН
	Олон улсын гипертензийн нийгэмлэг

	ӨНЛП
	Өндөр нягтралтай липопротеин 

	Са
	кальци

	СГ
	Систолын гипертензи

	СД
	Систолийн даралт

	ЧШ
	Чихрийн шижин

	ТШХ
	Түүдгэнцрийн шүүрлийн хурд

	ХБӨ
	Халдварт бус өвчин

	ЭМШУИС
	Эрүүл мэндийн шинжлэх ухааны их сургууль

	ЭМЯ
	Эрүүл мэндийн яам

	ЭхоКГ
	Эхокардиографи 


ОРШИЛ
Энэхүү удирдамжийг Эрүүл Мэндийн Яам (ЭМЯ)-ны ажлын хэсэг Монголын Мянганы сорилтын сан (ММСС)-гийн Эрүүл мэндийн төсөл, EPOS Health Management Олон улсын зөвлөх багийн  дэмжлэгтэйгээр хамтран боловсруулав. ЭМЯ-ны ажлын хэсэгт Монголын Зүрхний Холбоо (МЗХ), ЭМШУИС, Монголын Өрхийн Эмч нарын Нийгэмлэг, Монголын Зүрхний Эхо Оношлогооны Эмч нарын Нийгэмлэг, Монголын Зүрхний Эмч нарын Нийгэмлэг, Хувийн эмнэлгийн төлөөлөл “Хүмүүн” эмнэлэг, Эмнэл зүйн эм зүйч, Сувилахуйн Сургууль  оролцлоо. Үндэсний энэхүү удирдамжийг олон улсад хүлээн зөвшөөрөгдсөн (ДЭМБ, Европын Холбооны Улсуудын болон Финлянд г.м.) насанд хүрэгсдийн АГ-ийн орчин үеийн эмнэл зүйн удирдамжууд дээр тулгуурлав (ном зүйн хэсгээс харна уу).   

Тойм 

· Артерийн Гипертензи (АГ)-ийн урьдчилан сэргийлэлт ба эмчилгээний зорилго нь АГ-ээс улбаалсан зүрх судас (ЗС)-ны өвчлөл, нас баралтыг бууруулахад оршино. 

· Артерийн даралт (АД)-ын түвшин өндөр, эсвэл хэвийн дээд хязгаарын түвшинд байгаа бүх хүмүүст амьдралын хэв маягийг өөрчлөх талаар зөвлөгөө өгнө.

· АГ-ийн оношийг доод тал нь дөрвөөс зургаан удаагийн АД-ын хэмжилтээр тавина. 

· Систолын даралт (СД) [image: image1.png]


160 мм МУБ, эсвэл Диастолын даралт (ДД) [image: image2.png]


100 мм МУБ тогтвортой байвал эмэн эмчилгээг эхэлнэ.

· СД 140-159 мм МУБ, эсвэл ДД 90-99 мм МУБ үед зүрх судасны өвчин (ЗСӨ), бай эрхтэний гэмтэл (БЭГ), чихрийн шижин (ЧШ), эсвэл ирэх 10 жилд ЗСӨ-өөр өвдөх эрсдлийн түвшин өндөр гарсан тохиолдолд эмэн эмчилгээг эхэлнэ.АГ-ийн эмчилгээг АД-ын түвшин, БЭГ болон бусад хавсарсан эмгэгийг харгалзаж хийнэ.
· Хэрэв АГ-ийн нэн яаралтай, эсвэл хойшлуулшгүй эмчилгээ шаардсан нөхцөл биш байвал эмэн эмчилгээг аажуу эхэлнэ. 

· АГ-ийн үед АД-ыг буулгах зорилтот түвшин бол СД<140 мм МУБ ба ДД<85 мм МУБ юм. Шээсэнд уураг илэрсэн, бөөрний эмгэгтэй үед СД<130 мм МУБ, ДД<80 мм МУБ, өндөр настанд  СД<150 мм МУБ тус тус зорилтот түвшинтэй байна.
· Шээс хөөх эм, ангиотензийн хувиргагч фермент саатуулагч (АХФС), ангиотензины рецептор саатуулагч (АР) антагонистийг эмчилгээнд хэрэглэх үедээ заавал сийвэнгийн кали, натри, креатининийг тогтмол хянаж байх ёстой. 

· Ихэнхи АГ-тэй өвчтөний АД-ыг зорилтот түвшинд хүргэхийн тулд наад зах нь 2 эмийн хослолыг хэрэглэнэ. Эмийн үнэ өртгийг өвчтөний зүгээс боломжийн гэж үзвэл хоёр эмийн хослолыг тогтмол үргэлжлүүлэн  өгөхийг зөвлөнө.

· ЗСӨ-өөр өвдсөн түүхтэй, эсвэл бөөрний дутагдлын шинжтэй өвчтөнд хоёрдогч урьдчилан сэргийлэлтийн зорилгоор аспириныг бага тунгаар (75 мг/өдөрт) уухыг зөвлөнө.  

· Статинийг ЗСӨ-ний өндөр эрсдэлтэй АГ-тэй хүмүүст нийт холестеринийг <4.5 ммоль/л, боломжтой бол <4.0 ммоль/л, мөн бага нягтралтай липопротейнийг (БНЛП)<2.5 ммоль/л, боломжтой бол <2 ммоль/л буутал өгнө.
· АГ-тэй өвчтөнд бүхий л амьдралынх нь туршид амьдралын зөв хэв маягийг хэвшүүлэх, АД-ын түвшинг хянаж, эмчлэх арга хэмжээг үргэлжлүүлнэ. Зөв оношлогдон эмчлэгдэж байсан өвчтний эмчилгээг тасалдуулбал гипертензийн байдалдаа эргээд ордог. 
A. ЕРӨНХИЙ ХЭСЭГ
A.1. Артерийн гипертензийн эмнэлзүйн тодорхойлолт

Олон улсын удирдамжид зааснаар хэдэн удаагийн (доод тал нь 4-6 удаа) хэмжилтээр СД 140 мм МУБ буюу түүнээс дээш, ДД 90 мм МУБ буюу түүнээс дээш хэмжээнд байхыг Артерийн Гипертензи гэнэ. Хэрэв даралт бууруулах эм ууж байгаа бол АД нь хэвийн хэмжээндээ байсан ч “Артерийн Гипертензи”-тэй гэж үзнэ. Оношийг даралт бууруулах эмэн эмчилгээ эхлэхийн өмнөх АД-ын түвшинг үндэслэж тавина.

A.2. Өвчний код (Олон улсын 10-р ангилал): I 10- I 13

A.3. Удирдамжийг хэрэглэгчид: 

· Ерөнхий мэргэжлийн болон өрхийн эмч 
· Дотрын эмч
· Зүрхний эмч
· Бусад нарийн мэргэжлийн эмч  ба энэ чиглэлээр ажиллаж буй төрийн ба төрийн бус байгууллага
· Үйлчлүүлэгч, өвчтөн.

A.4. Зорилго:

1. АГ-ийн талаархи хүн амын болон эрүүл мэндийн ажилтны мэдлэгийг дээшлүүлэн, эрт илрүүлэлтийг эрчимжүүлж, оношлогоо, эмчилгээ, хяналтыг сайжруулах 
2. Хүн амд суурилсан АГ-ийн урьдчилан сэргийлэлтийг явуулж, ЗСӨ-нд өртөх эрсдэл, өвчлөл, нас баралтыг бууруулах.

АГ-ээс улбаалсан хөдөлмөрийн чадвар алдалт, эрт нас баралтаас сэргийлэхийн тулд өндөр эрсдэл бүхий АГ-тэй өвчтний илрүүлэлт, эмчилгээнд анхаарал хандуулахаас гадна нийт хүн амын АД-ын түвшинг бууруулахад чиглэсэн бодлого, үйл ажиллагааг явуулна. 
A.5. Боловсруулсан огноо: 2010 

A.6. Шинэчлэх огноо: 2014 

A.7.Удирдамж боловсруулахад оролцсон хүмүүс 

	Нэр

	Албан тушаал

	Рита Антикайнен
	Олон Улсын зөвлөх, Нийгмийн Эрүүл Мэндийн Үндэсний Хүрээлэн, Финлянд (THL)

	Д. Нарантуяа
	Монголын Зүрхний Холбооны ерөнхий нарийн бичгийн дарга,  ЭМШУИС

	Генадиа Курокечин
	Олон Улсын зөвлөх, ЭПОС зөвлөх байгууллага 

	А. Өлзийхутаг

	Монголын Зүрхний Холбооны ерөнхийлөгч


	Г. Дэжээхүү
	“Хүмүүн” эмнэлгийн захирал

Монголын Зүрхний Холбооны тэргүүлэгч


	П. Батхуяг

	ЭМЯ-ны Эм зүй мэргэжлийн салбар зөвлөлийн гишүүн



Зүрхний Эхо Оношилгооны Эмч нарын Нийгэмлэгийн т

	ргүүн

	
	Д. Зулгэрэл

	ЭМШУИС-ын Зүрхний тэнхмийн эрхлэгч, Монголын Зүрхний Эмч нарын Нийгэмлэгийн нарийн бичгийн дарга


	Ц. Бурмаа

	Стандарт хэмжилзүйн газар эрүүл мэндийн асуудал хариуцсан мэргэжилтэн


	Д. Мягмарцэрэн
	ЭМШУИС-ийн Ерөнхий мэргэжлийн тэнхмийн багш, Монголын Өрхийн Эмч нарын Нийгэмлэгийн гишүүн


	Ч. Энхтуул

	ЭМШУИС-ийн Сувилахуйн сургуулийн багш


	Б. Цогзолмаа

	ДЭМБ-ын ХБӨ-ний асуудал хариуцсан мэргэжилтэн



Нийгмийн Эрүүл Мэндийн Олон Улсын зөвлөх, Профессор, Нийгмийн Эрүүл Мэндийн Хүрэ

	лэн, Финлянд (THL)

	
	Елена Максименко

	Багийн ахлагч/Нийгмийн Эрүүл Мэндийн ахлах зөвлөх, ЭПОС олон улсын зөвлөх байгууллага

	Н. Оюунбилэг

	Багийн ахлагч/ММСС-ийн Эрүүл Мэндийн төслийн мэргэжилтэн

	Ш. Оюунбилэг

	Нийгмийн Эрүүл Мэндийн ахлах зөвлөх/ЭПОС олон улсын зөвлөх байгууллага

	Ж. Энхсайхан
	ММСС-ийн Эрүүл Мэндийн төслийн мэргэжилтэн


	

	


Удирдамжийг хэлэлцүүлж, баталсан байдал
	Хурал /Байгууллага
	Хариуцсан хүний гарын үсэг

	АГ-ийн эмнэл зүйн удирдамжийг боловсруулах ЭМЯ-ны дэргэдэх дэд ажлын хэсгийн хурал
	Дэд ажлын хэсгийн дарга

 Д. Нарантуяа

	АГ-ийн эмнэл зүйн удирдамжийг хэлэлцэх зөвлөлдөх уулзалт

(2010 оны 8-р сарын 27)
	ЭМЯ-ны НЭМ-ийн Бодлогын Хэрэгжилтийг Зохицуулах газрын орлогч дарга                Д. Байгальмаа

	 Зохицуулах ажлын хэсгийн хурал

(2010 оны 9-р сарын 13)
	ЭМЯ-ны НЭМ-ийн Бодлогын Хэрэгжилтийг Зохицуулах газрын дарга С. Төгсдэлгэр

	ЭМШУИС-ын Нэр томъёоны зөвлөлийн хурал

(2010 оны 10-р сарын 15-ны хурлын протокол №10/09)

	Нэр томъёоны зөвлөлийн дарга  

Г. Цагаанхүү

	ЭМЯ-ны дотрын мэргэжлийн салбар зөвлөлийн хурал

(2010 оны 11-р сарын 4-ны хурлын протокол №10/7)
	Дотрын мэргэжлийн салбар зөвлөлийн дарга      Б. Цэрэндаш

	ЭМЯ-ны дэргэдэх эрүүл мэндийн тусламж үйлчилгээний стандартчиллын техникийн хороо

(2010 оны 01-р сарын 12-ны хурлын протокол №8)

	Хорооны дарга 

Ш. Энхбат


	Стандартчилал хэмжил зүйн үндэсний зөвлөлийн хурал

	


A.8. Ашигласан нэр томъёо
Артерийн гипертензи:  Хамгийн багадаа 2-3 удаагийн үзлэгт 4-6 удаагийн  хэмжилтээр СД 140 мм МУБ буюу түүнээс дээш, ДД 90 мм МУБ буюу түүнээс дээш байх.
Анхдагч гипертензи: АД-ыг ихэсгэсэн шалтгаан нь тодорхойгүй, олон эрхтэнийг гэмтээж, эмнэл зүйн олон шинж тэмдгээр илрэх
Хоёрдогч гипертензи: Бөөр, дотоод шүүрэл, мэдрэл, зүрх судас, эмгэг хурхиралт, зарим хордлого зэрэг тодорхой шалтгааны улмаас АД ихсэх 

Эмнэлгийн буюу “Цагаан халад”-ны гипертензи: зөвхөн эмнэлгийн нөхцөлд АД тогтмол өндөр байж, харин хоногийн туршид болон гэрийн нөхцөлд хэмжсэн АД-ын түвшин хэвийн байхыг эмнэлгийн буюу цагаан халадны гипертензи гэнэ. Эмч, сувилагчийг хараад АД ихэсч байгаа явдлыг “цагаан халадны нөлөө” гэж үздэг. 
Далд буюу хуурамч гипертензи: Эмнэлгийн нөхцөлд АД-ын түвшин хэвийн (<140/90ммМУБ) боловч хоногийн туршид, эсвэл гэрийн нөхцөлд хэмжсэн
АД өндөр байх. 

Нэн яаралтай эмчилгээт гипертензи: АД хэт өндөрсөж (ДД заримдаа>130 мм МУБ), БЭГ цочмогоор илрэнэ. 

Хойшлуулшгүй эмчилгээт гипертензи: АД хэт өндөрсөх боловч БЭГ илрэхгүй.

Эмнэлгийн АД: Баталгаажсан багажаар, стандарт аргачлалын дагуу эмнэлгийн нөхцөлд хэмжсэн АД-ын түвшин

Гэрийн АД: өвчтөн өөрөө, эсвэл гэр бүлийн гишүүнээр АД-аа гэртээ хэмжих үеийн түвшин.
Хоногийн АД: Өглөө, өдөр болон шөнийн АД-ыг 24 цагаар хэмжиж гаргасан дундаж түвшин.  

Пульсын даралт= СД-ДД (мм МУБ) хоёрын ялгавар

ЗСӨ-ний нийт эрсдэл: ирэх 10 жилд аминд халгүй, халтай ЗСӨ (харвалт, зүрхний шигдээс г.м)-өөр өвдөх магадлал. 

Бодисын солилцооны хам шинж (БСХШ): төвийн таргалалт, цусны глюкозын хэмжээ ихсэх, АД-ын түвшин 130/85 мм МУБ ба түүнээс дээш болох, өндөр нягтралтай липопротеин (ӨНЛП) буурах, триглицеридийн хэмжээ нэмэгдэх зэрэг 5 эрсдэлт хүчин зүйлээс 3 нь хавсран илрэх 

Бай эрхтэний гэмтэл: АГ нь тархи, зүрх, бөөр, судсыг сонгомлоор гэмтээх 

A.9. Тархвар зүйн мэдээлэл 

АГ бол ЗСӨ-нд хүргэж болох хамгийн түгээмэл   эрсдэлт хүчин зүйлсийн нэг юм. Барууны орнуудад СД-ын түвшин 80 хүртэлх насны бүлэгт, ДД-ын түвшин 55 хүртэлх насны бүлэгт нас ахих тусам нэмэгдэх хандлагатай байдаг. СД болон ДД-ын түвшин 20 болон 10 мм МУБ-аар тус тус нэмэгдэхэд тархины цус харвалт болон зүрхний шигдээс (ЗШ)-ээр өвчлөх эрсдэл хоёр дахин нэмэгддэг ажээ. АГ-тэй хүмүүсийн дунд ЗСӨ-д хүргэх бусад эрсдэлт хүчин зүйлс болон БЭГ элбэг тохиолддог. Энэ нь АГ хүндрэх явцыг улам нэмэгдүүлдэг. АГ-тэй гэвч даралтын түвшин нь ижил ойролцоо хүмүүст ЗСӨ-ний эрсдэл нь бусад хавсарсан хүчин зүйлүүдээс хамаарч харилцан адилгүй байдаг. Иймээс АГ-ийн менежментийн асуудлыг шийдвэрлэхэд зөвхөн АД-ын түвшинд тулгуурлах биш, ЗСӨ-ний бусад эрсдэлт хүчин зүйлс, БЭГ болон хавсарсан бусад эмгэгүүдийг харгалзана. ЗСӨ-ний нийт эрсдлийн түвшинг тогтоосны үндсэн дээр АГ-ийн эмчилгээний аргыг сонгоно. 

АГ-ийн тархалт Монголд 
ЗСӨ Монгол улсад насанд хүрэгчдийн дунд өвчлөл, нас баралтын тэргүүлэх шалтгаан болж байна. Монгол улсын Эрүүл мэндийн статистик үзүүлэлтээр ЗСӨ-ийн түвшин 2008 онд 10,000 хүн амд 501.84 байснаас 2009 онд 679.44 хүртэл нэмэгдсэн бөгөөд манай улсад өвчлөлөөрөө 4-р байранд орж байна. 

ЗСӨ-ний улмаас эмнэлэгт хэвтэн эмчлүүлэгсдийн 34.4% нь АГ-тэй байв. Насанд хүрсэн хүн амын нас баралтын 38%-ийг ЗСӨ эзэлж байна (10,000 эрэгтэй хүн амд 24.19; 10,000 эмэгтэй хүн амд 19.41). Насны бүлгээр авч үзвэл 45-65 насны бүлэгт ЗС-ны шалтгаант нас баралтын түвшин огцом нэмэгдэж, 65-аас дээш насны бүлэгт хамгийн өндөр байна. Нас баралтын түвшин бүс нутаг бүрт харилцан адилгүй, Хангайн болон Баруун бүсэд хамгийн өндөр, Зүүн болон говийн  
бүсийн аймгуудад бага байна. 45-65 насны бүлгийн эрэгтэйчүүдийн дунд 10,000 хүн амд ногдох АГ шалтгаант нас баралтын түвшин тухайн насны эмэгтэйчүүдийн түвшинтэй харьцуулахад 1.8 дахин их байна. 

Халдварт бус өвчин (ХБӨ)-ний эрсдэлт хүчин зүйлсийн тархалтын түвшинг тогтоох STEPS 2009 оны судалгааны дүнгээс үзэхэд АГ-ийн тархалт Монголчуудын дунд мөн л нас ахих тусам нэмэгдэж байна. Судалгаагаар эрэгтэйчүүдийн 45-54 насныхны 54.9%, 55-64 насныхны 71.3% нь, эмэгтэйчүүдийн 45-54 насныхны 52.1%, 55-64 насныхны 66% нь тус тус АГ-тэй байна. Уг судалгаагаар шинээр оношлогдсон АГ-тэй хүмүүсийн тал хувь нь урьд АД-аа хэмжүүлж байгаагүй болох нь тогтоогдсон. Хүн амын дунд өөрөө өөрийнхөө АД-ыг хянах дадал, хандлага дутагдалтай байна. АГ-тэй хүмүүсийн дөнгөж 13.3% нь эмийн тусламжтайгаар АД-ын түвшингээ хэвийн хэмжээнд барьж чадаж байна. Эмийн бус эмчилгээ хангалтгүй хийгдэж байгаагаас гадна эмнэлгийн ажилтнууд биеийн жин хасах болон тамхинаас татгалзах талаар хангалттай зөвлөгөө өгөхгүй байна. 

Хүснэгт 1. 15-64 насны хүн амын дунд зонхилон тохиолдох нас-хамааралт эрсдэлт хүчин зүйлсийн тархалт (ХБӨ-ний эрсдэлт хүчин зүйлсийн тархалтын түвшинг тогтоох STEPS  2009 судалгааны дүнгээр)

	
	2005

(N=3411) 
%(95% CI)
	2009

(N=5438) 
%(95% CI)

	
	Эр
	Эм
	Эр
	Эм

	Өдөр бүрийн тамхины хэрэглээ
	43.4

(40.1-46.7)
	4.5

(3.2-5.8)
	44.3

(41.5-47.1)
	5.3

(3.8-6.8)

	Архины хэтрүүлэн хэрэглээ 
	1.1

(0.6-1.6)
	0.2

(0.0-0.4)
	1.2

(0.5-2.0)
	0.4

(0.0-0.7)

	Жимс, ногооны бага хэрэглээ 
	92.3
(90.7-94.0)
	90.0%

(88.3-91.5)
	93.8%

(91.0-96.7)
	92.7%

(89.8-95.5)

	Биеийн хүч бага шаардсан хөдөлгөөн 
	7.0%

(5.3-8.8)
	7.7%

(5.9-9.4)
	7.4%

(5.0-9.8)
	7.6%

(4.9-10.3)

	Илүүдэл жин  (БЖИ≥25 кг/м2)
	25.6

(23.4-27.9)
	38.8

(35.9-41.6)
	37.0%

(34.0-40.1)
	44.2%

(41.8-46.5)

	АГ
	30.1

(27.4-32.8)
	27.0

(23.5-30.5)
	31.6

(28.9-34.4)
	24.2

(21.9-26.4)

	Эмэн эмчилгээгүй АГ
	66.2

(59.8-72.6)
	34.0

(27.8-40.2)
	74.4

(69.6-79.3)
	48.1

(43.4-52.7)

	Цусны глюкозын хэмжээ ихэссэн 
	13.3

(9.5-17.0)
	7.0

(4.9-9.0)
	8.8

(6.0-11.7)
	4.5%

(2.7-6.2)

	Цусны холестерины хэмжээ ихэссэн 
	23.5

(18.1-28.8)
	24.4

(19.2-29.7)
	29.4

(22.5-36.3)
	23.2%

(17.8-28.6)


Тэмдэглэгээ: 

АГ- СД ≥140 ба/эсвэл ДД≥90 мм МУБ, эсвэл АД бууруулах эм ууж байгаа

БЖИ – биеийн жингийн индекс

Цусны глюкозын хэмжээ ихэссэн – захын цусанд глюкоз ≥6.1ммоль/л (110 мг/дл), эсвэл глюкоз багасгах эм ууж байгаа 
Цусны холестерины хэмжээ ихэссэн  - Нийт холестерины хэмжээ ≥5.0 ммоль/л, эсвэл  ≥190 мг/дл, эсвэл холестерин бууруулах эм ууж байгаа

Архины хэтрүүлэн хэрэглээ – Сүүлийн 12 сард долоо хоногийн 5-аас дээш өдөр архи уудаг
Б. МЕНЕЖМЕНТИЙН АЛГОРИТМ 
















* Хэрэв нэн яаралтай болон хойшлуулшгүй эмчилгээ шаардаагүй тохиолдолд 1-2 долоо хоногийн дараа хэмжилтийг давтан оношийг баталгаажуулж, эмчилгээг эхэлнэ. 

** ЗСӨ-ний хүндрэл, БЭГ, эсвэл ЧШ илэрсэн тохиолдолд 3-4 долоо хоногийн дараа хэмжилтийг давтан оношийг баталгаажуулж, эмчилгээг эхэлнэ. Дээрх өөрчлөлтүүд илрээгүй тохиолдолд долоо хоног тутам АД-ыг хянаж, 4-12 долоо хоногийн турш АД өндөр байвал эмчилгээг эхлүүлнэ.

*** ЗСӨ-ний хүндрэл, БЭГ, эсвэл ЧШ илэрсэн тохиолдолд 8 долоо хоногийн дараа хэмжилтийг давтан оношийг баталгаажуулж, эмчилгээг хийнэ. Дээрх өөрчлөлтүүд илрээгүй бол сар тутам АД-г хянах ба АД өндөр хэвээр, эсвэл ЗСӨ-ний өндөр/маш өндөр эрсдэлтэй байвал эмчилгээг эхлүүлнэ.

§ Эрсдлийн түвшинг тогтоох хүснэгтийн дагуу эхлүүлнэ.

# 40-өөс дээш насны хүн жил тутамд АД-аа заавал хэмжүүлнэ.

Английн Гипертензийн Нийгэмлэгээс 2004 онд гаргасан загварчлалд ажлын хэсгээс нэмэлт өөрчлөлт хийсэн болно.
В. ҮНЭЛГЭЭ БА МЕНЕЖМЕНТ
В.1. АГ- ийн ангилал 

Хүснэгт 2. АГ-ийн ангилал (ямар нэгэн эмчилгээгүй, шинээр ирсэн өвчтөний АД-ын хэдэн удаагийн хэмжилт дээр үндэслэсэн)  

	Ангилал
	СД (мм МУБ)
	
	ДД (мм МУБ)
	Авах арга хэмжээ

(анх удаа АД-аа хэмжүүлсэн өвчтөнд авах арга хэмжээ)

	Хамгийн тохиромжтой түвшин
	<120
	ба
	<80
	Давтан хэмжилт (5 жилд) #

	Хэвийн түвшин
	120-129
	ба
	80-84
	Давтан хэмжилт (2 жилд) #

	Хэвийн дээд түвшин 
	130-139
	ба
	85-89
	Амьдралын хэв маяг өөрчлөх зөвлөгөө, давтан хэмжилт          (1 жилд) 

	Нэгдүгээр зэрэг* 
	140-159
	ба/эсвэл
	90-99
	Амьдралын хэв маяг өөрчлөх зөвлөгөө, давтан хэмжилт         (8 долоо хоногт)

	Хоёрдугаар зэрэг* 
	160-179
	ба/эсвэл
	100-109
	Амьдралын хэв маяг өөрчлөх зөвлөгөө, давтан хэмжилт        (3-4 долоо хоногт)

	Гуравдугаар зэрэг* 
	≥ 180
	ба/эсвэл
	≥ 110
	Амьдралын хэв маяг өөрчлөх зөвлөгөө, давтан хэмжилт       (1-2 долоо хоногт), хэрэв нэн яаралтай, эсвэл хойшлуулшгүй эмчилгээ шаардвал яаралтай эмчлэх**

	Систолийн гипертензи (СГ)
	≥ 140
	ба
	<90
	***


Жич: Өвчтний СД болон ДД-ын түвшин өөр өөр ангилалд хамаарах тохиолдолд аль дээд түвшнээр нь баримжаа авна. 

* 2-3 удаагийн үзлэгээр, үзлэг тус бүрт доод тал нь 2 удаа АД-ыг хэмжиж АГ-ийн үе шатыг тогтоох 
 ** 1 удаагийн үзлэгээр АД-ыг хэд хэдэн удаа хэмжин түүний дунджид үндэслэх 

*** СГ-ийг СД-ын түвшингийн дагуу ангилж, эмчилнэ

# 40-өөс дээш насны хүн жил тутамд АД-аа заавал хэмжүүлнэ

АГ-ийн онош болон ангилал нь баталгаажсан багажаар хийсэн олон удаагийн хэмжилт дээр үндэслэнэ. Хамгийн багадаа 2 удаагийн ирэлтээр, ирэлт бүрийн 2-3 удаагийн хэмжилтийн дунджаар АД-ын түвшинг тооцно. Хэрэв АГ-ийн хүнд хэлбэр бол өвчтөний ирэлтийн хугацааг ойртуулна. АД-ын түвшинг амбулатори болон эмнэлэгт эмч, сувилагч (эмнэлгийн хамааралт АД), өвчтөн гэртээ өөрөө, эсвэл түүний гэр бүлийн гишүүн (гэрийн АД), эсвэл автомат төхөөрөмжөөр 24 цагийн турш (хоногийн АД) тус тус хэмжинэ.

В.2. АД хэмжих арга

· АД-ыг баталгаажсан төхөөрөмж ашиглан, олон улсын стандартчилагдсан аргачлалын дагуу, нарийн нягт нямбай хэмжинэ (мөнгөн усны сфигмоманометр, эсвэл хатгалт хийдэггүй бусад өөр багажаар  эмнэлгийн болон гэрийн нөхцөлд хэмжилтийг хийх ба хоногийн АД-ыг хэмжихдээ олон улсын стандарчлагдсан заавраар баталгаажсан багажийг ашиглах). АД-ын түвшин эмнэлгийн, хоногийн болон гэрийн  нөхцөлд хэмжсэн эсэхээс хамаараад өөр байна.
Эмнэлэг болон гэрийн нөхцөлд АД-ыг хэмжихдээ анхаарах зүйлс:

· Өвчтөн АД-аа хэмжүүлэүүлэхээс хамгийн багадаа 30 минутын өмнө хүнд дасгал, хөдөлгөөн хийх, их идэх, кофе, цай, кока-кола ууж болохгүй.

· Өвчтөнд хэмжилт эхлэхийн өмнө дуу чимээгүй тасалгаанд хэдэн минут тайван суулгах ба хэмжигчээс АД-ийг хэмжих явцад хэмжүүлж буй хүнтэй  ярилцахыг хориглоно. 

· АД-ыг 1-2 минутын зайтайгаар, доод тал нь 2 удаа хэмжих ба даралтын түвшин зөрүү ихтэй байвал нэмэлт хэмжилтийг давтан хийх; 

· Стандарт манжетийг (12–13 cм өргөнтэй, 23-35 cм урттай) ашиглах.
· Тарган, эсвэл туранхай хүнд том, жижиг манжетийг тааруулж, тохируулан хэрэглэх; 

· Манжетийн өргөн бугалганы тойргийн 40%, урт нь бугалганы тойргийн 80%-тай тэнцэж байх ёстой (Хүснэгт 3).

Хүснэгт 3. АД-ыг хэмжих мөнгөн устай, хагас автомат, 24 цагийн турш хэмжигч зэрэг багажуудын манжетний хэмжээ 

	Манжетийн төрөл
	Хэмжээ
өргөн х урт (см)
	Бугалганы тойрог (см)

	Стандарт 
	12 x 21-25
	26-32

	Том 
	14-15 x 26-33
	33-41

	Хамгийн том

	18 x >33
	> 41


· Өвчтний байрлалаас үл хамааран зүрхний түвшинд манжетыг байрлуулж хийлнэ. 

· АД-ыг хэмжихдээ судсыг чагнаж байгаа бол өвчтөний шууны судас тэмтрэгдэхээ больсон тэр агшины СД-аас дээш 30 мм МУБ манжетийн хийг шахна.

· Манжетийн хийг 1 секундэд 2 ммМУБ-аас хэтрүүлэхгүй хурдтайгаар суллана.
· Коротковын I, IV ба V чимээ үүсэх болон арилах тэр л агшингуудыг ашиглаж СД ба ДД-ын түвшинг тодорхойлох 

· АД-ын түвшинг тооцохдоо 2 мм МУБ-ны ялгавартайгаар авна. 

· Эхний хэмжилтээр 2 гарын даралтыг заавал харьцуулж үзэн түвшингийн зөрүүтэй эсэхийг тодруулах, зөрүүтэй бол өндөр түвшинг тооцож авах, хэт их зөрүүтэй бол захын судасны эмгэгийг бодно.
· Эхний удаагийн 2 хэмжилтээр мэдэгдэхүйц ялгаатай АД-ын түвшин тодорхойлогдсон бол хэмжилтийг давтан хийнэ. 

· Байрлал-хамааралт гипотензи илэрч болох тохиолдлууд, өндөр настан болон ЧШ-тэй хүмүүсийн АД-ыг хэмжихдээ зогсоож байгаад 1-5 минутын дараа хэмжинэ.

· Хоёр дахь хэмжилтийг хийсний дараа өвчтөний суугаа байрлалд гарын шууны судасны цохилтыг тэмтэрч, зүрхний цохилтыг 30 секундээс дээш хугацаанд тоолно.
Гэрийн нөхцөлд АД хэмжих арга

Гэрийн нөхцөлд АД-аа өөрөө хэмжих нь эмнэлзүй болон өвчний тавилан, явцыг хянахад чухал ач холбогдолтой. Өвчтөнд эмээ уухаас өмнө, ялангуяа өглөө болон оройд даралтаа хэмжихийг зөвлөнө. Долоо хоногийн туршид тодорхойлогдсон АД-ын (хэрэв АД тогтвортой нэг түвшинд байвал 4 хоногийн) дунджаар гэрийн АД-ыг тооцно.

Дараахь тохиолдлуудад гэрийн нөхцөлд АД-ыг хянана. Үүнд:

· Даралт бууруулах эмчилгээний үр дүнгийн талаар илүү мэдээлэл авах, эм уух хоорондын хугацаанд энэхүү нөлөөлөл хэрхэн илэрч буйг судлах

· Өвчтөний эмчилгээний дэглэм барилтыг сайжруулах 

· Хоногийн АД-ыг хэмжих үеийн техникийн найдвартай байдал, хяналтын тухайн нөхцөл байдалд эргэлзэж байвал 

 Дараахь тохиолдлуудад гэрээр АД хянахыг зөвлөхгүй. Үүнд:

·  Өвчтөнд дарамттай, түвэгтэй санагдаж байвал

·  Өвчтөн АД-аа хэмжээд эмчилгээнийхээ дэглэмийг өөрөө дур мэдэн өөрчилж байвал

АД-ыг 24 цагийн турш хэмжих арга

Эмнэлгийн нөхцөлд хэмжсэн АД-ыг “жишиг даралт” гэж үзэж болох ч 24 цагийн туршид хэмжиж гаргасан “хоногийн АД” нь эмчилгээтэй болон эмчилгээгүй өвчтөний ЗСӨ-ний эрсдлийг урьдчилан тодорхойлоход илүү ач тустай. 

АД-ыг 24 цагийн турш хэмжих аргыг дараахь тохиолдлуудад хэрэглэх нь зүйтэй. Үүнд:  

· Эмнэлгийн нөхцөлд нэг удаагийн үзлэгээр, эсвэл давтан ирэлтийн үзлэгүүдэд АД-ын түвшин янз бүр хэмжигдэх 

· ЗСӨ-ний бага эрсдэлтэй боловч эмнэлгийн АД-ын түвшин өндөр бол 

· Эмнэлгийн болон гэрийн АД-ын түвшин хоорондоо илт зөрүүтэй бол

· Эмэн эмчилгээ үр дүнгүй гэж сэжиглэж байвал 

· Гипотензи илэрч болзошгүй тохиолдлууд, ялангуяа өндөр настан болон ЧШ-тэй өвчтнүүдэд

· Эмнэлгийн нөхцөлд жирэмсэн эмэгтэйн АД ихэссэн,  эсвэл эклампсийн өмнөх үе гэж үзэж байвал. 

АД-ыг 24 цагаар хэмжихдээ анхаарах зүйлс: 

· Зөв таарсан манжетыг ашиглах; сфигмоманометрээр хэмжсэн эхний хэмжилтүүдийн АД-ын түвшинг  хооронд нь харьцуулахад ялгаа 5 ммМУБ-аас ихгүй байх ёстой.

· Хэмжилтийн давтамж ижил, гэхдээ 30 минутаас хэтрэхгүй байхаар хугацааг тааруулна. Ингэснээр хангалттай тоон үзүүлэлтүүдтэй болох ба зарим хэмжилт алдаатай гарсан ч 24 цагийг төлөөлж  чадна.

· Багажийн автомат буулт буюу манжетийн сулрах хурдыг 1 секундэд  2 мм.МУБ-аас хэтрэхгүй байхаар тохируулна.
· Өвчтөнд хэвийн үйл хөдлөлөө хийхийг, харин хүч шаардсан дасгал, хөдөлгөөнөөс зайлсхийхийг зөвлөнө. Ээлжилт хэмжилтээр манжет хийлэгдэх үед гарыг тэнийлгэн хөдөлгөөнгүй байлгана.

· Тухайн өдөрт ажиглагдсан хэвийн бус байдал, түүний үргэлжлэх хугацаа,  шөнийн унталт гүн эсэх талаар тэмдэглэл хөтлөхийг өвчтнөөс хүснэ.

· 24 цагийн АД-ын хэмжилтийн үзүүлэлтүүд алдаа ихтэй байснаас хоногийн нийт цагийн 70%-ийг төлөөлж чадаагүй тохиолдолд хэмжилтийг давтан хийнэ. Өдөр болон шөнийн хэмжилтүүдийн тоо ойролцоогоор тэнцүү байх ёстой.

АД-ын түвшин эмнэлгийн, хоногийн, болон гэрийн  нөхцөлд хэмжсэн эсэхээс хамаараад өөр байна.

Хүснэгт 4. Янз бүрийн нөхцөлд АГ гэж тооцох АД-ын босго түвшин (мм МУБ)


                        


СД (мм МУБ)

ДД (мм МУБ)

Эмнэлгийн 



140 



90

Гэрийн



130–135 


85
Хоногийн  






Дундаж


125-130


80

Өдрийн


130–135 


85

Шөнийн


120 



70

Эмнэлгийн буюу “цагаан халад”-ны АГ

24 цагийн турш болон гэрийн нөхцөлд АД-ыг хэмжихэд хэвийн мөртлөө эмнэлэгт 3-аас доошгүй ирэлтийн үзлэгээр 140/90 мм МУБ ба түүнээс дээш байсан бол “эмнэлгийн буюу цагаан халад”-ны АГ гэсэн оношийг тавьдаг. Эмнэлгийн АГ гэж оношилсон тохиолдолд бодисын солилцооны эрсдэлт хүчин зүйлс, БЭГ зэргийг шалгаж, амьдралын хэв маягаа өөрчлөх зөвлөгөөг өгөн, хяналтын үзлэгийг ойртуулна.

Далд буюу хуурамч гипертензи

Эмнэлгийн нөхцөлд АД-ын түвшин хэвийн ч (<140/90 мм МУБ), 24 цагийн болон гэрийн хэмжилтээр АД ихэссэн бол “далд буюу хуурамч гипертензи” гэнэ. Далд гипертензитэй хүмүүст ЗСӨ-нд өртөх эрсдэл өндөр байдаг. 

В.3. Урьдчилан сэргийлэлт

В.3.1. АГ-ийн урьдчилан сэргийлэлт ба эмчилгээнд амьдралын хэв маягийг өөрчлөхийн ач холбогдол: 

· Амьдралын хэв маягийг өөрчлөх арга хэмжээнүүдийн гол зорилго нь АД-ыг бууруулах, бусад эрсдэлт хүчин зүйлсийг хянах, ингэснээр ЗСӨ-ний нийт эрсдлийг багасгах явдал юм. 

· Амьдралын хэв маягийг өөрчлөх тухай зөвлөгөөг эмэн эмчилгээ хийлгэдэг эсэхээс үл хамааран бүх өвчтөнд (хэвийн дээд даралттай өвчтөнг хамруулах) өгнө. Үүний зорилго нь АД-ыг буулгах, бусад эрсдэлт хүчин зүйлсийг хянах, АД буулгах эмийн тунг багасгахад оршино.

· Амьдралын хэв маягийг өөрчлөх зөвлөгөөг өгөхдөө зан үйлийн болон мэргэжлийн талаас хангалттай зөвлөж, үзлэг бүрийн өмнө урьд өгсөн зөвлөгөөгөө баталгаажуулж байх хэрэгтэй. Эмийн бус эмчилгээ хийлгэж байгаа өвчтөнийг сайтар хянаж, эмэн эмчилгээ шаардлагатай болсон үед цаг алдалгүй хийнэ. 

· Амьдралын хэв маягийг өөрчилснөөр АД болон ЗСӨ-ний эрсдэл буурдаг болохыг дэлхий нийтээрээ хүлээн зөвшөөрч дараахь зүйлсүүдэд анхаарлаа хандуулж байна. Үүнд:

· Давсны хэрэглээг бууруулах 

· Жимс ногооны хэрэглээг нэмэгдүүлэх, өөхний ханасан хүчил ихтэй (амьтны гаралтай)  тосны хэрэглээг бууруулах
· Илүүдэл жинтэй хүмүүс жингээ бууруулах, биеийн жингээ хэвийн хэмжээнд барих 

· Архи, согтууруулах ундааг хэтрүүлэн хэрэглэхгүй байх 

· Өдөр бүр биеийн дасгал хөдөлгөөн хийх
· Тамхинаас татгалзана. 

В.3.1.1. Давсны хэрэглээг бууруулах 

· Хоолны давсыг (NaCL) хэтрүүлэн хэрэглэх нь АД-ыг нэмэгдүүлж, гипертензийг үүсгэх томоохон хүчин зүйл болдог 

· Давсны хэрэглээг багасгавал АД-ыг бууруулдаг.

· Давсны хэрэглээг бууруулах зөвлөгөөг зөв хооллолтын талаарх бусад зөвлөгөөтэй хослуулсан тохиолдолд АД бууруулах нөлөө нь илүү үр дүнтэй  байна. Давсны хэрэглээг багасгаснаар АД-ыг бууруулах эмийн нөлөөг сайжруулах, эмийн тунг бууруулах мөн тоог нь цөөрүүлэх ач холбогдолтой 

· Давс багатай хоолны дэглэм баримталж байгаа өвчтөнд хоолондоо давс нэмэхгүй байх, давсалсан бүтээгдэхүүн үл хэрэглэх, кали их хэмжээгээр агуулсан байгалийн гаралтай бүтээгдэхүүн жимс, жимсгэнэ хэрэглэхийг зөвлөнө. 

· Хоногт 6 гр-аас бага давс   (энэ нь 2.4 г Na-тай тэнцэх) хэрэглэнэ1. 

Монголчуудын хувьд цайг давсгүй уух нь 

хоногт хэрэглэх  давсны хэмжээг багасгахад чухал ач холбогдолтой. 

В.3.1.2. Хоолны бусад дэглэм 

· Жимс ногоогоор баялаг, тослог багатай сүү болон сүүн бүтээгдэхүүн, ханасан өөх тосны хүчил багатай, кали ихтэй бүтээгдэхүүн зонхилсон хоол хүнс нь АД-ын түвшинг бууруулдаг.

· Эслэг ихтэй хоол АГ-тэй өвчтөнд АД-ыг буулгах үйлчилгээг үзүүлдэг. Доод тал нь 8 долоо хоногийн турш хэрэглэхэд АД-ын түвшинг хамгийн дээд хэмжээгээр буулгана. 

Нэмэлтээр 
· Тослог багатай сүү, цагаан идээ хэрэглэх
· Амьтны гаралтай өөх тосны хэрэглээг багасгах

· Долоо хоногт доод тал нь 2 удаа загасны мах идэх
· Ургамлын тос (наранцэцгийн, чидун жимсний г.м.), ургамлын тосноос гаргаж авсан маргариныг хоолондоо хэрэглэх, талханд цөцгийн тосны оронд түрхэж идэх 

АГ-тэй өвчтөнд хоолондоо жимс ногоог түлхүү хэрэглэх (өдөрт 5 нэгж1 буюу 300-400 гр), тослог багатай сүү хэрэглэх байдлаар амьтны гаралтай өөх, тосоо багасгах, өөхтэй тарган мах бага идэх, ургамлын тос, загасны мах ихээр хэрэглэхийг зөвлөнө. Мэргэжлийн хоол судлаачаар зөвлөгөө өгүүлэх нь зүйтэй.  

В.3.1.3. Архины хэрэглээг хязгаарлах

· Хүн амын архины хэрэглээ, АД-ын түвшин, АГ-ийн тархалтын хооронд шугаман хамаарал байдаг. 

· Долоо хоногт доод тал нь 240 гр этилийн спирт уудаг хүмүүсийн АД-ын түвшин архины бага хэрэглээтэй хүмүүстэй харьцуулахад 3-4 мм МУБ-аар өндөр байдаг.  

· Архийг хэтрүүлэн уух нь тархинд цус харвах эрсдэлт хүчин зүйлсийн нэг болдог.

· Архи нь АД буулгах эмийн нөлөөг сулруулдаг. 

· Архийг хэтрүүлэн уудаг (өдөрт 5 ба түүнээс дээш стандарт уулт) хүмүүс архинаас гэнэт гарсны дараагаар АД  түр зуур ихэсч болно.

· Архины хэрэглээг хязгаарлахад СД болон ДД үлэмж хэмжээгээр буурдаг болох нь туршилтаар батлагдсан. 

· Архийг уухгүй байх
· Хэрэв архи уудаг, АГ-тэй бол эрэгтэйчүүдэд өдөрт 20-30 гр (2-3 стандарт уулт), эмэгтэйчүүдэд 10-20 гр (1-2 стандарт уулт)-аас хэтрүүлэлгүй этилийн спирт уухыг зөвлөх хэрэгтэй. 

В.3.1.4. Жин бууруулах 

Биеийн жин болон АД-ын түвшин хоорондоо шууд хамааралтай. Биеийн өөхний хэмжээ хэт их байх нь АД-ыг ихэсгэх, АГ үүсэх урьдчилсан хүчин зүйл болдог. Биеийн өөхний хэмжээг 

биеийн жингийн индекс  (БЖИ=биеийн жинг өндрийн квадратад хуваах кг/м2) ба бүсэлхийн тойргийн хэмжээгээр гаргана. БЖИ 18.5-аас 25 хүртэл кг/м2 байвал хэвийн, 25-аас 30 хүртэл кг/м2 байвал илүүдэл жинтэй, 30 кг/м2 ба түүнээс их байвал тарган гэж тооцно. Бүсэлхийн тойргийн хэмжээг эрэгтэйчүүдэд 90 см, эмэгтэйчүүдэд 80 см-ээс бага байхыг зөвлөнө.    

· Илүүдэл жинтэй хүмүүс жингээ хасахсахад АД буурахаас гадна инсулинд дөжрөл, ЧШ, гиперлипидеми, зүүн ховдлын гипертрофи (ЗХГ),  нойронд амьсгал түгжрэх зэрэг хавсарсан хүчин зүйлүүдийг бууруулах ач холбогдолтой.

· Биеийн жинг 5 кг хасахад СД 4 мм МУБ-аар, ДД 2 мм МУБ-аар тус тус буурдаг. Биеийн жинг хэдий чинээ хасаж чадна төдий чинээ АД-ын түвшинг бууруулна. 

· Илүүдэл жинтэй, АД-ын түвшин нь хэвийн дээд хэмжээнд байгаа хүмүүс жингээ бага зэргээр хасахад л АГ-тэй болохоос сэргийлэх ба эмийн тун, шатлалыг бууруулж, улмаар зогсоож чадна. Хэвийн биеийн жинтэй хүмүүсийн хувьд биеийн жингээ тогтмол хэвийн хэмжээнд барих явдал нь эмчилгээний нэг гол зорилт юм. 

В.3.1.5. Идэвхтэй хөдөлгөөн хийх

Хөдөлгөөний дутагдал нь АД-ын ихсэлт болон ЗСӨ-ний нас баралттай шууд хамааралтай байдаг. АГ-тэй хүмүүст биеийн тамирын дасгал (аэробик, тэвчээрийн дасгал) хийлгэснээр СД болон ДД-ын түвшинг 7/5 мм МУБ-аар тус тус бууруулж чадна. Дунд зэргийн эрчимтэй дасгал хөдөлгөөн АД-ыг бууруулж, биеийн жин болон бүсэлхийн тойргийг багасгаж, инсулинд мэдрэг чанарыг ихэсгэн, ӨНЛП-ыг нэмэгдүүлнэ.

· Суугаа амьдралын хэв маягтай өвчтөнд дунд зэргийн эрчимтэй дасгал, хөдөлгөөнийг өдөрт 30-45 минут тогтмол хийхийг зөвлөнө.  

· Дасгал, хөдөлгөөнүүд голдуу биеийн тэсвэр, тэвчээрийг нэмэгдүүлэхэд чиглэнэ (хурдан алхах, шогшин гүйх, усанд сэлэх). Мөн булчингийн эсэргүүцлийг сайжруулах дасгалуудыг нэмэлтээр хийлгэж болно.  

· Дасгалын өмнөх ЗС-ны эрхтэн тогтолцоог үнэлэхдээ: өгөгдөх дасгал-хөдөлгөөн, өвчтний биеийн байдал, өвчний шинж тэмдэг,  ЗСӨ-ний нийт эрсдэл болон бусад хавсарсан эмгэгүүдийг үндэслэнэ.

· АД-ыг хянан үр дүнтэй буулгаж чадахгүй  байгаа тохиолдолд тохирох эмэн эмчилгээг хийж, АД-ыг бууртал эрчимтэй дасгал-хөдөлгөөнийг хойшлуулна.

В.3.1.6. Тамхинаас гарах

Тамхи бол ЗСӨ-ний гол эрсдэлт хүчин зүйлүүдийн нэг юм. Тамхинаас гарах нь амьдралын хэв маягийг өөрчлөх арга хэмжээнүүдээс хамгийн үр дүнтэй нь бөгөөд дангаар  хэрэгжүүлэхэд ЗС-ны олон өвчнөөс сэргийлж чаддаг урьдчилан сэргийлэлтийн том арга хэмжээ юм. АД-ын түвшинд архаг тамхидалт нөлөөтэй талаар нотолгоо байхгүй. Дам тамхидалт нь зүрхний титэм судасны болон бусад тамхи-нөлөөт өвчний эрсдлийг нэмэгдүүлдэг. 

· Хүн бүрт тамхи татахгүй байхыг зөвлөх

· АГ-тэй тамхи татдаг хүмүүст тамхинаас гарах зөвлөгөөг өгнө.

· Дам тамхидалтын талаар мэдээллээр хангана.

Хүснэгт 5. АГ-ээс сэргийлэх, эмчлэхэд тустай амьдралын хэв маягийг өөрчлөх арга хэмжээнүүд

	Эрсдэлт хүчин зүйлс
	Зөвлөгөө 

	Давсны хэрэглээ1
	Давсыг хоногт 6 гр (2.4 г Na)-аас хэтрүүлэхгүй байх .
Хагас боловсруулсан хоол далд давс агуулдагийг санаарай.

	Зохисгүй хооллолт                                   Хоолны талаар өгөх зөвлөгөө 

	
	Жимс ногоо1       - өдөрт 5 нэгж (порц) 

	
	Ханасан (амьтны) өөх тосыг багасгахын тулд: ургамлын тос, эсвэл маргариныг цөцгийн тосны оронд хэрэглэх; бага тослогтой сүү, цагаан идээ хэрэглэх; өөхтэй тарган мах бага идэх; боломжтой бол долоо хоногт 1-2 удаа загас идэх 

	
	Эслэг: үр тариа, жимс, ногооны хэрэглээг ихэсгэх 

	Архины хэрэглээ
	Архи уухгүй байх, уух тохиолдолд өдөрт эрэгтэйчүүд 2 стандарт*, эмэгтэйчүүд 1 стандартаас бага архи уух, архидалтаас зайлсхийх 

	Илүүдэл жин ба таргалалт 
	Илүүдэл жинтэй, тарган хүмүүсийн жинг бууруулах. БЖИ 18.5-25 кг/м2,  бүсэлхийн тойргийг  эрэгтэйчүүдэд<90 см, эмэгтэйчүүдэд <80 см тус тус байлгах, 

	Хөдөлгөөний хомсдол
	Идэвхтэй хөдөлгөөн: долоо хоногт ≥5 удаа, нэг удаад багадаа 30 минут  

	Тамхи татах
	Тамхинаас татгалзах, гарах


*нэг стандарт уулт: жижиг лаазтай шар айраг (330 мл), нэг хундага  улаан дарс (100мл), 50 мл архи 

(эдгээрийн аль нэгийг хэрэглэх);          
1 ДЭМБ-ын зөвлөмж
В.3.1.7. Амьдралын хэв маягийг өөрчлөх орчныг бүрдүүлэх

Хэдийгээр хүн бүр юу идэх, идэвхтэй хөдөлгөөн хийх, тамхи татах эсэхээ өөрөө шийддэг ч хувь хүнийг эрүүл сонголт хийхэд нь дэмжлэг үзүүлэх шийдвэрүүдийг төр засгаас гаргана. АГ-ийн болон бусад ХБӨ үүсэхэд нөлөөлдөг хүчин зүйлүүд зөвхөн эрүүл мэндийн салбарын асуудал биш юм. Олон гол хүчин зүйлүүд олон нийтийн болон хувийн салбаруудтай холбоотой байдаг. Жишээ нь: хөдөө аж ахуй, санхүү, худалдаа, тээвэр, хотын төлөвлөлт, боловсрол, биеийн тамир зэрэг. Эдгээр салбаруудыг үйл ажиллагаандаа татан оролцуулах шаардлагатай. Бодлого боловсруулж, шийдвэр гаргагч бүрийн анхаарлыг эрүүл мэнд рүү хандуулах хэрэгтэй
.Сургууль, ажлын байр, гэр бүл,  орон нутгийн байгууллага зэрэг янз бүрийн орчинд дээрх үйл ажиллагааг чиглүүлэхэд анхаарна.  Бодлого боловсруулж, шийдвэр гаргагч нар болон салбар хоорондын харилцааг дэмжих жишээг дор дурьдав. Үүнд: 
Тамхины хэрэглээ: тамхины үнэ болон тамхины онцгой татварыг нэмэх, мөн хууль бусаар тамхи импортлохгүй, тамхины зар сурталчилгааг явуулахгүй, залуу хүмүүст тамхи худалдаалахгүй байх,
· олон нийтийн газар, ресторан, ажлын байранд тамхи татахыг хориглох замаар тамхигүй орчныг бий болгох

· Архины зохистой хэрэглээ: архины үнэ, татварыг нэмэх, архины хэрэглээг хязгаарлах (ялангуяа залуучуудад), архины зар сурталчилгааг хорих.    

· Эрүүл зохистой хоол (давс, ханасан өөхийг багасгаж, жимс ногооны хэрэглээг нэмэгдүүлэх): хүнсийг шошгожуулах, хүнсний үйлдвэр, дэлгүүрүүд давс болон өөх тос багатай бүтээгдэхүүн үйлдвэрлэх, худалдаалах талаар хамтран ажиллах, эрүүл хоол бэлтгэх, хийх талаар сургалтыг сургууль, ажлын байранд  хийх.

· Идэвхтэй хөдөлгөөн: аюулгүй, тайван алхах, дугуй унах (явган хүний зам, замын болон гудамжны гэрэлтүүлэг, гэрлэн дохио, замын аюулгүй байдал, машины тоог хязгаарлах) зэргээр орчныг бүрдүүлэх, чөлөөт цагаараа идэвхтэй хөдөлгөөн хийх тоног төхөөрөмж, хямд үнээр хангах 
В.4. АГ-ийг эрт илрүүлэх 

Насанд хүрэгчдийн АГ- ийг эрт илрүүлэх гэдэг нь АД-ын ердийн хэмжилт юм. Энэ нь өртөг багатай тул насанд хүрсэн хүн бүр эрт илрүүлэлтэд хамрагдах боломжтой бөгөөд шаардлагатай юм.
 АГ-ийг тодорхойлох стандарт арга бол механик сфигмоманометр болон бусад хатгалтгүй багажийг хэрэглэх явдал юм. 18-аас дээш насны хүмүүс хууль, дүрмийн хүрээнд (цэрэгт явах, сургуульд элсэх, ажилд орох, эмэгтэйчүүдийн  үзлэг, жирэмсний хяналтанд орох, жолооны дамжаанд суралцах зэрэгт) болон тухайн хүний хүсэлтийн дагуу АД-ын түвшинг тодорхойлно. АГ-тэй эсэх нь тодорхойгүй, эмнэлэгт өөр шалтгааны улмаас үзүүлэхээр ирж буй өвчтөнүүдийн АД-ыг хэмжинэ. Эрүүл мэндийн ажилтнууд АД-аа хэмжүүлэх талаар зар хүргүүлэхээс гадна, хэвлэл мэдээллийн хэрэгслээр  сурталчилгаа явуулах, эмнэлэгт үзүүлэхээр ирсэн хүмүүсийг гэр бүлээ авчрахыг хүсэх зэргээр үзлэгт хамруулна. 

Хамгийн тохиромжтой АД-ын түвшин бүхий хүмүүсийн даралтыг 5 жил тутамд 1 удаа хэмжинэ.  Харин 40-өөс дээш настай бол жил тутамд АД-аа заавал хэмжүүлнэ. Хэрэв АД хэвийн бус байвал хүснэгт 2-д (хяналт болон эмчилгээг багтаасан) заасны дагуу хэмжилтийг давтан хийж АГ-ийг илрүүлнэ. 

В.5. АГ- тэй өвчтний үнэлгээ 

Оношлогоонд эмнэл зүйн өгүүлэмж, бодит үзлэг, лабораторийн болон бусад аргууд багтана. Эдгээр аргуудын гол зорилго нь АД-ын түвшинг тодорхойлох, БЭГ, хавсарсан эмгэгийг илрүүлэх замаар ЗСӨ-ний нийт эрсдлийг тогтоох, АГ-ийн хоёрдогч шалтгаан, зарим өвөрмөц эмэнд эсрэг заалттай эсэхийг тодруулах явдал юм. 

Хавсарсан эмгэгт: 

ЧШ  

ЗС-ны, эсвэл бөөрний эмгэг: 

· Тархины судасны өвчин

· Ишемийн инсульт, тархинд цус харвах, тархинд цус цочмогоор түр хомсрох

· Зүрхний өвчин:

· Зүрхний бах, ЗШ, ЗД, титмийн эргэн судасжуулалт 

· Бөөрний өвчин - ЧШ-ийн нефропати, бөөрний дутагдал 

· Зах хязгаарын судасны эмгэг 

Нас залуу, АД өндөр, хоруу явцтай байвал оношилгоог улам илүү дэлгэрэнгүй, нарийн хийх шаардлагатай. 

В.5.1. Сонжих үзлэг (удамшлын болон эмнэл зүйн түүх)

Өмнө хэмжүүлж байсан АД-ын хамгийн өндөр түвшин, үргэлжилсэн хугацаа, хэрэглэж байсан даралт бууруулах эмийн үр дүн, гаж нөлөө зэргийг асууна. 

ЗСӨ-ний эрсдэлт хүчин зүйлс:

· АГ, ЗСӨ, ЧШ, дислипидеми, зүрхний булчингийн эмгэг, ЗД, хавхлагийн эмгэг, хэм алдагдах өвчний талаар хувь хүний болон удмын өгүүлэмж  

· Амьдралын хэв маяг: тамхи татах, архи уух, хооллох зуршил (өөх, давсны хэрэглээ), эрт залуу наснаасаа илүүдэл жинтэй, тарган эсэх, мөн хөдөлгөөний идэвхийг тооцох

· Хурхиралт: нойронд амьсгал түгжирдэг эсэхийг өвчтний гэр бүлийн гишүүдээс асуух. 

Бай эрхтний гэмтэл: 

· Тархи, нүд: толгой эргэх, өвдөх, хараа муудах, тархины цусан хангамж түр зуур цочмог  хомсрох, мэдрэхүйн болон хөдөлгөөний өөрчлөлтүүд. 

· Зүрх: зүрх дэлсэх, цээжээр өвдөх, амьсгал давчдах, шагайн үеэр хавдах. 

· Бөөр: ам цангах, шээсний гарц ихсэх (полиури), шөнө шээх (никтури), цустай шээх (гематури).

· Захын артерийн судас: хөл гар хөрөх, чинэрэн догонцох, цайрах

Хоёрдогч АГ-ийн шинжүүд:
· бөөрний өвчний удмын түүхтэй  (олон уйланхайт бөөрний эмгэг). 

· бөөрний өвчин (ялангуяа гломерулонефрит), шээсний замын халдвар, гематури. 

· эм/бодисын хэрэглээ: жирэмслэлтээс хамгаалах эм, симпатомиметик (нафазолин, адреналин болон эфедринтэй хамрын дусаалга, хоолны дуршил бууруулах эм (амфетамин), кокаин, адрено- болон кортико-стероидууд, стероидын бус үрэвслийн эсрэг эмүүд, эритропоэтин, циклоспорин, хоолны зарим нэмэлт бэлдмэлүүд (эфедрин агуулсан г.м.).

· хөлрөх, толгой өвдөх, ядрах, уцаарлах болон зүрх дэлсэх (феохромоцитома), булчингийн сулралт болон таталт, хөшилтийн шинжүүд (альдо-стеронизм). 

АД буулгах эм хэрэглэхэд хүндрэл үүсч болох өвчнүүд буй эсэх: 

· багтраа, бөөрний дутагдал, ЧШ, тулай

Хувь хүний онцлог, гэр бүл болон нийгэм, орчны хүчин зүйлүүд.

В.5.2. Шинжих үзлэг (бодит үзлэг)
Өвчтний биеийн ерөнхий байдал.

БЭГ-ийн шинж тэмдгүүд: 

· тархи: хүзүүний артери дээр шуугиантай, хөдөлгөөний болон мэдрэхүйн өөрчлөлтүүд.

· нүдний торлог: нүдний угийн өөрчлөлт.
· зүрх: зүрхний оройн түлхэлтийн байрлал болон шинж чанар өөрчлөгдөх, зүрхний хэм алдагдах, морин төвөргөөний (галоп) чимээ, уушгины хэржигнүүр, захын хаван.

· захын артери: захын судас лугшилтгүй болох, цөөрөх, хоёр талд ижил бус тэмтрэгдэх, гар хөл хөрөх, арьсанд тэжээлийн өөрчлөлтүүд илрэх.

· гүрээний артери: систолын шуугиан.

АГ-ийн хоёрдогч шалтгаанууд ба  эрхтний гэмтэл: 
· кушингийн хам шинж 

· нейрофиброматозын үеийн арьсны гэмтэл (феохромоцитом) 

· бөөр томорч тэмтрэгдэх (олон уйланхайт бөөр) 
· хэвлийд (бөөрний судасны шалтгаант гипертензи), зүрхний орчимд, эсвэл цээжинд шуугиан (гол судасны коарктаци, эсвэл гол судасны өвчин) сонсогдох

· гуяны артерийн лугшилт сулрах, цөөрөх, гуяны артерийн даралт багасах (гол судасны коарктаци, эсвэл гол судасны өвчин). 
Дотор эрхтний өөхлөлтийн шинжүүд: 
· БЖИ = биеийн жин (кг)/өндөр (м2)
биеийн жингийн илүүдэл: БЖИ = 25 кг/м2-29 кг/м2. 

таргалалт: БЖИ≥30 кг/м2. 

бүсэлхийн тойрог нэмэгдэх (зогсоо байрлалд): Эрэгтэйд>90 cм; Эмэгтэйд >80 cм 
В.5.3. Лабораторийн болон бусад шинжилгээнүүд

Заавал хийх шинжилгээнүүд:

· өлөн үеийн цусны глюкоз
· липидийн үзүүлэлтүүд (хурдавчилсан аргаар) 

· цусан дахь кали, натри, креатинин, шээсний хүчил 

· креатинины клиренс буюу түүдгэнцрийн шүүрлийн хурд
· шээсний шинжилгээ (уураг, цус) 

· зүрхний цахилгаан бичлэг 

· гемоглобин болон гематокрит   

Нэмэлтээр хийх шинжилгээнүүд:

· нүдний уг харах
· гэрийн нөхцөлд АД хянах 

· хоногийн АД хэмжих 

· эмнэлзүйн үзлэгээр ЗД-ыг сэжиглэвэл цээжний рентген зураг авах
· өлөн үеийн цусны глюкозын түвшин ≥ 5.6 ммоль/л байгаа тохиолдолд глюкозын ачаалалтай сорил хийж глюкозын хэмжээг тооцох (ачааллын дараахь сийвэнгийн глюкоз). Давтан шинжилгээгээр өлөн цусны сахарын хэмжээ ≥ 7.0 ммоль/л бол ЧШ гэсэн оношийг тавина
· зүрхний чанд авиан шинжилгээ (ЭхоКГ)

· гүрээний судасны 2D хэмжээст чанд авианы шинжилгээ

· шээсний уургийн тоон үзүүлэлт   

· шээсэнд микроальбуминури, Кали, Натри үзэх 
· шагай/бугалганы АД-ын индекс 

· давтамжит долгионы хурдыг тодорхойлох  (Pulse Wave Velocity-судасны ханын уян хатан чанарыг хэмжих) 

Нарийвчилсан шинжилгээнүүд (шаардлагатай үед хийх)
· тархи, зүрх, бөөрний болон судасны гэмтлийг илрүүлэх. 

Өвчний түүх, бодит үзлэг, шинжилгээнүүдээс хоёрдогч АГ хэмээн сэжиглэвэл: шээсэнд ренин, альдостерон, кортикостероид, катехоламин зэргийн түвшинг үзэж, артериографи, бөөр болон бөөрний дээд булчирхайн чанд авиан шинжилгээ, компьютер томографи, соронзон резонансын дүрс оношилгоог үйлдэнэ
В.5.4. Нарийн мэргэжлийн эмчид үзүүлэх заалтууд 

Гипертензийн хямрал (криз) (дэлгэрэнгүйг В.7.15-аас харна уу)

1.Нэн яаралтай эмчилгээт гипертензи (БЭГ цочмогоор, эсвэл цочмог даамжралаар илрэх) 

· Ихэвчлэн ДД ≥130 мм МУБ, хааяа СД≥200 мм МУБ 

2. Хойшлуулшгүй эмчилгээт гипертензи 

(ямар нэгэн зовиургүй, БЭГ цочмогоор, эсвэл цочмог даамжралаар  илрэхгүй)
· Онцгой хүнд хэлбэрийн АГ (АД> 220/120 мм МУБ)

Дараахь үндсэн шалтгаанууд байгаа бол: (хоёрдогч АГ В.7.13-аас харна уу)
· өвчний түүх, эсвэл бодит үзлэгээр хоёрдогч шалтгааныг сэжиглэж байгаа бол (тухайлбал цусны натри хэвийн дээд хэмжээнд, эсвэл Na ихсэлт бүхий гипокалиеми  (Конны хам шинж), эсвэл Кушинг төст хэв шинж илэрсэн бол). 

· цусан дахь креатинины хэмжээ ихэссэн, түүдгэнцэрийн шүүрлийн хурд (ТШХ)<60 мл/мин

· протеинури, гематури
· АД гэнэт ихсэх, эсвэл гипертензи даамжрах
· Хавсарсан эмийн эмчилгээнд ([image: image3.png]


 3 эмийг зохих тунгаар хэрэглэхэд) үр дүнгүй (эмэнд тэсвэртэй АГ В.7.14 –аас харна уу)

· Залуу нас (20-иос доош насны АГ-тэй залуучууд, мөн эмчилгээ шаардлагатай 30-аас доош насны АГ-тэй залуучууд)

Онцгой тохиолдлууд: 
· Олон эмэнд харшилтай, эсвэл эсрэг заалттай, үүний улмаас эмийн сонголт хийхэд бэрхшээлтэй байх

· Өвчтөнөөс эмчийн заалтыг бүрэн, зөв хэрэгжүүлэхгүй байх

· АД-ын түвшин өвөрмөц байдлаар хэлбэлзэх

· “цагаан халад”-ны гипертензи байж болзошгүй тохиолдол
· жирэмсний гипертензи.

В.5.5. БЭГ-ийг илрүүлэх

БЭГ-ийг илрүүлэх явдал нь ЗСӨ-ний эрсдэлийг тодорхойлоход ихээхэн ач холбогдолтой учраас оношлогоог сайн хийх хэрэгтэй. 

Зүрх 

ЗХГ нь ЗСӨ-ний бие даасан шинж тэмдэг бөгөөд эмчилгээний үр дүнд түүний эргэн хэвийн болох нь ялангуяа 54-ээс дээш насны хүмүүст ихээхэн ач холбогдолтой.
· Зүрхний цахилгаан бичлэг (ЗЦБ) нь АД ихтэй хүмүүст ЗХГ, ховдлын суналтын хэв шинж, зүрхний цусан хангамж хомсдох, хэм ба дамжуулалтын алдагдлыг илрүүлэх энгийн үнэлгээний нэг арга юм. ЗЦБ-ийн дараахь үзүүлэлтүүдийг ашиглан ЗХГ-ийг оношилдог. Үүнд (хавсралт 1-ээс харна уу):

· Соколов-Лайоны индекс 

· Корнелийн индекс 

ЭхоКГ буюу зүрхийг чанд авиагаар шинжлэх аргыг ЗХГ-ийг илүү мэдрэг оношлохын тулд, эсвэл ЗЦБ хийх болон үнэлэх боломжгүй (Гиссийн багцны хориг г.м) үед хэрэглэнэ. ЗХГ-ийг тодорхойлоход эрэгтэйд 125 гр/м2, эмэгтэйд 110 гр/м2 гэсэн үзүүлэлтийг өргөн ашигладаг. ЭхоКГ-ийн шинжилгээгээр зүүн ховдлын агшилтын үйл ажиллагаа, жин хэмжээ, хавхлагийн эмгэгийн талаар нэмэлт мэдээллийг авч болно.  

Бөөр 
· Бөөрний үйл ажиллагаа муудсан, эсвэл шээсээр альбумины ялгаралт нэмэгдсэн нь ЗС-ны болон бөөрний өвчний эрсдэл хоёулаа ихэссэнийг харуулдаг. 

· Бөөрний үйл ажиллагааг үнэлэх нь бөөрний дутагдлыг илрүүлэхээс гадна эмийн тунг тохируулахад хэрэгтэй байдаг. Үүнд: 

· Сийвэнгийн креатинины хэмжээ 

· ТШХ (MDRD томъёо, Кокрофт-Гаултын томъёог хавсралт 1-ээс харна уу).

· Шээсээр уураг ялгарах (протеинури): сорил эерэг гарвал шээсэнд уураг илэрлээ гэж үзэх ба сөрөг гарвал микроальбуминури байгаа эсэхийг шалгана.

· Шээсэн дэх альбумин/креатинины харьцааг үзнэ.
Нүдний уг харах 
Нүдний угийн шинжилгээгээр торлогт цус харвах, нэвчдэс үүсэх, харааны мэдрэлийн диск хавагнах зэрэг нь зөвхөн АГ-ийн хүнд хэлбэрийн үед илрэх бөгөөд ЗСӨ-ний өндөр эрсдэлтэйг харуулдаг. Нүдний угийн дунд зэргийн өөрчлөлтийн оношийн ач холбогдлын талаар маргаантай байна. Нүдний угийг зөвхөн хүнд хэлбэрийн АГ болон залуу хүмүүст харах нь зохимжтой. 
Цусны судасны эмгэгийг дараахь шинжилгээнүүдээр илрүүлнэ. Үүнд: 
· гүрээний артерийн дотор ханын зузаан (IMT)-ыг гүрээний артерийн салаалах (бифуркаци) хэсэгт хэмжиж атеросклерозыг илрүүлнэ. Гүрээний судасны том салааны гипертрофи нь ЗСӨ-ний урьдчилсан шинж юм. Гүрээний артерийн чанд авиан шинжилгээг судасны гипертрофи, эсвэл шинж тэмдэггүй атеросклерозыг илрүүлэх шаардлагатай үед хийхийг зөвлөнө. IMT≥0.9 мм, эсвэл товруу байх нь эмгэгийг илэрхийлнэ.

· давтамжит долгионы хурдаар артерийн судасны уян хатан чанарыг тодорхойлно (өндөр настны СГ-ийг үүсгэх, ЗСӨ-ний эрсдлийг нэмэгдүүлэх). Мөн нэмэлтээр төвийн АД болон аугментацийн индексээр ЗСӨ-тэй эсэхийг урьдчилан тогтооно.

· шагай/бугалганы АД-ын индекс бага байх нь захын артерийн судасны эмгэг даамжирсныг харуулна.

В.5.6. ЗСӨ-ий эрдслийн үнэлгээ

ЗСӨ-ний нийт эрсдэл гэдэг нь ирэх 10 жилд аминд халгүй, халтай ЗСӨ-өөр өвдөх магадлал юм. Өмнө нь ЗСӨ оношлогдсон, ЧШ,, холестерины түвшин эрс ихэссэн г.м. эрсдлийн хүчин зүйлтэй  эсвэл БЭГ-тэй бол ЗСӨ-нд өртөх эрсдэл өндөр байдаг (ирэх 10 жилд аминд халгүй, халтай ЗСӨ-өөр өвдөх магадлал ≥20%). Иймд ЗСӨ-ний өндөр эрсдлийг бууруулах эрчимтэй арга хэмжээг авах шаардлагатай. Эдгээр өөрчлөлтгүй өвчтөний хувьд дор өгөгдсөн хүснэгтийн дагуу ЗСӨ-ний нийт эрсдлийг тодорхойлж, эрсдлийн түвшинд тохирсон эмчилгээг хийнэ. 

ДЭМБ/ОУГН-ийн ЗСӨ-ний эрсдлийн түвшинг тодорхойлох хүснэгтийг ашиглах заавар

ДЭМБ/ОУГН-ийн ЗСӨ-ний эрсдлийн түвшин тогтоох хүснэгтийг (ДЭМБ-ын Номхон далайн  бүсийн Б дэд бүсэд [Монгол улс энэ бүсэд багтдаг] хэрэглэгдэх) ашиглахдаа: нас, хүйс, СД, тамхи татдаг эсэх, нийт холестерины хэмжээ зэрэг дээр үндэслэн 10 жилд аминд халгүй, халтай ЗСӨ (ЗШ, тархины цус харвалт)-нд өртөх эрсдлийг үнэлнэ. Цусны холестерины түвшинг тодорхойлсон эсэхээс хамаарч хоёр төрлийн хүснэгтээс сонгоно. ЗСӨ, ЧШ, БЭГ тус тус байхгүй, холестерины түвшин төдийлөн их нэмэгдээгүй хүмүүст хүснэгтийг ашиглан ЗСӨ-ний эрсдлийн түвшинг багцаалан тодорхойлж болно. Энэ нь  ЗСӨ-ний эрсдэл өндөрсөх магадлалтай хүмүүсийг илрүүлж, тэдний зан үйлийг өөрчлөхөд, шаардлагатай бол АД буулгах, липидийн хэмжээг багасгах, цус шингэрүүлэх (аспирин) зэрэг эмчилгээг эхлүүлэхэд дэмжлэг болдог. 
ЗСӨ-ний эрсдлийн түвшинг тодорхойлох хүснэгтийг хэрхэн ашиглах вэ?

Цусны холестерины түвшинг тодорхойлох боломжгүй үед холестерины түвшинг заагаагүй хүснэгтийг ашиглана.

Ирэх 10 жилд аминд халгүй,  халтай ЗСӨ-өөр өвдөх эрсдлийг тогтоох хүснэгтийг ашиглахаас өмнө дараахь зүйлсийг мэдсэн байх шаардлагатай:

· Хүйс
· Тамхи татдаг эсэх
Тамхи татдаг, эсвэл тамхинаас гараад нэг жил болоогүй байгаа хүмүүст “тамхи татдаг” гэсэн хэсгээс ЗСӨ-ний эрсдлийг тодорхойлно.

· Нас
· СД
· Нийт холестерин зэрэг болно.
Дээрх мэдээллийг ашиглан ирэх 10 жилд аминд халгүй, халтай ЗСӨ- өөр өвдөх эрсдлийг дараах байдлаар тогтооно:
1-р алхам: эрэгтэй, эмэгтэй хүмүүст тохирсон хүснэгтийг сонгоно
2-р алхам: тамхи татдаг ба татдаггүй хэсгээс сонгоно
3-р алхам: насны бүлгээс тохирсон хэсгээ олно (50-59 настай бол 50, 60-69 настай бол 60 гэж сонгоно)

4-р алхам: хүснэгтэн дотор тухайн хүний СД-ын түвшин (мм МУБ) болон холестерины үзүүлэлт (ммоль/л) огтлолцох дөрвөлжинг олно. Энэхүү дөрвөлжингийн өнгө нь ирэх 10 жилд аминд халгүй, халтай ЗСӨ-ний эрсдлийг тодорхойлно.
Өндөр эрсдэл гэдэгт эрсдлийн түвшин≥20% тооцох

	Холестерины түвшин (ммоль/л)


Зураг 1а. ЗСӨ-ний эрсдлийн түвшинг тодорхойлох (цусны холестерины хэмжээг үзэж болох газарт хэрэглэх)

Зураг 1б. ЗСӨ-ний эрсдлийн түвшинг тодорхойлох (цусны холестерины хэмжээг үзэх боломжгүй газарт хэрэглэх)       

Дээрх хүснэгтэд зааснаас гадна доорх нөхцөлүүд байвал ЗСӨ-ний эрсдэл өндөр гэж үзнэ. Үүнд: 

· АД буулгах эмчилгээ хийлгэж байгаа

· Эрт цэвэршилт

· Насны бүлэг, эсвэл СД-ын түвшин дараачийн шатанд ойртож буй

· Таргалалт (төвийн таргалалт хамаарна)

· Суугаа амьдралын хэв маяг 

· Ойрын цусан төрлийн хүмүүсээс харьцангуй залуу насандаа (эрэгтэй < 55 нас, эмэгтэй < 65 нас) зүрхний титэм судасны өвчин, эсвэл цус харвалттай байсан талаар удмын ттүүхтэй байх 
· Триглицеридийн түвшин нэмэгдсэн (>2.0 ммоль/л, эсвэл 180 мг/дл)

· ӨНЛП-ы түвшин бага (эрэгтэйд < 1 ммоль/л, эсвэл 40 мг/дл, эмэгтэйд < 1.3 ммоль/л эсвэл 50 мг/дл)

· С-идэвхт уураг, фибриноген, гомоцистеин, аполипопротеин B, эсвэл Lp(a), эсвэл өлөн үеийн цусны сахарын хэмжээ нэмэгдэх, сахар тэсвэрлэх чанар муудах

· Микроальбуминури 
· Зүрхний цохилтын тоо (ЗЦТ) олшрох

· Нийгэм-эдийн засгийн дарамт.
В.6. АГ-ийн эмчилгээ 

ЗСӨ-ний нийт эрсдэлт хүчин зүйлийг бууруулах нь АГ-ийн эмчилгээний нэн тэргүүний зорилго байх ёстой. Өөрөөр хэлбэл, АД-ын түвшин өндөр байгаа бүх өвчтөнд амьдралын хэв маягийг өөрчлөх талаар дэлгэрэнгүй зөвлөгөөг өгнө. Эмэн бус эмчилгээ үр дүнгүй тохиолдолд СД, ДД, ЗСӨ-ний эрсдлийн түвшинг тус бүрт нь тодорхойлсны үндсэн дээр эмэн эмчилгээг эхэлнэ. 

В.6.1. Амьдралын хэв маягийг өөрчлөх

Амьдралын хэв маягийг хэрхэн өөрчлөх талаар эмэн эмчилгээ хийлгэдэг эсэхээс үл хамааран бүх өвчтөнд зөвлөнө (В.3.1-ээс дэлгэрэнгүйг харна уу) 
В.6.2. Эмэн эмчилгээ 

АГ-ийн эмэн эмчилгээний гол ач холбогдол нь АД-ыг бууруулах явдал юм.  Эмнэлзүйн туршилтууд болон мета-анализын судалгаануудаас гарсан үр дүнг нэгтгэж үзвэл эмэн эмчилгээ нь ЗСӨ-өөс шалтгаалсан өвчлөл, нас баралтыг үлэмж хэмжээгээр бууруулдаг байна. Тархинд цус харвах эрсдлийг 30–40%, ЗШ-ийг 20%-иар тус тус бууруулдаг. Мөн ЗД-ын эрсдлийг эрс багасгадаг болох нь тогтоогджээ. Эмэн эмчилгээ нь өндөр настан, тэр дотроо СД ихтэй хүмүүст үр дүн сайтай төдийгүй ЗСӨ-ний эрсдлийг бууруулахад эрэгтэй, эмэгтэй хүмүүст ижил эерэг үр дүнтэй байв. Эмчилгээний үр нөлөө Европ, Ази болон хар арьстан үндэстнүүдэд ижил байлаа. 

АД буулгах эмийг дараахь үндсэн таван бүлэгт хуваадаг: 

· Шээс хөөх, 

· AХФС, 

· Кальцийн (Са) антагонист, 

· АР антагонист

· Бета- хориглогч. 

Эдгээр эмээр эмчилгээг эхлэх ба
дангаар, эсвэл хавсруулан АГ-ийн эмчилгээнд ашиглана. АД бууруулах янз бүрийн бүлгийн эмүүдийг стандарт тунгаар хэрэглэхэд АД-ын түвшин ерөнхийдөө ижил хэмжээгээр буудаг. АД буурч байгаа явдал нь уг эмүүдийн ЗСӨ-өөс урьдчилан сэргийлэх нөлөөтэй гэдгийг харуулж байна. Шээс хөөх бэлдмэлийг өндөр бус, бага тунгаар өгөхөд үр дүнтэй болох нь тогтоогдсон. Дан эмээр АД-ын түвшинг ойролцоогоор 9/6 мм МУБ-аар бууруулж болно. Алискирен, спиронолактон, працозин, клонидин, миксодин болон удаан үйлчилгээтэй нитрат зэрэг бусад эмүүд АД-ыг бууруулах ч ЗСӨ-ний эрдслийг бууруулах нөлөөллийн  нь талаар нотолгоо одоогоор байхгүй байна.   

АД-ын хэдэн удаагийн хэмжилтийн дундаж түвшингээс хамаарч эмэн эмчилгээг эхлэх заалт: 

· СД≥160 мм МУБ эсвэл ДД≥100 мм МУБ  

· (СД≥180 ммМУБ, эсвэл ДД≥ 110 ммМУБ бол эмчилгээг нэн даруй эхлэх)

· СД≥140 ммМУБ, эсвэл ДД≥ 90 ммМУБ байх боловч ЗСӨ-ний өндөр эрсдэлтэй дараахь нөхцөлүүдэд:  

· ЗСӨ
· Бөөрний өвчин
· ЧШ
· БЭГ-тэй
· Хувь хүний эрсдэлт хүчин зүйл, жишээ нь нийт холестерины хэмжээ өндөр (≥8 ммоль/л) байхэрсдлийн түвшинг тогтоох хүснэгтээр нийт эрсдлийн түвшин ≥20% гарсан (ДЭМБ-ын Номхон далайн  бүсийн [Монгол улс багтдаг] орнуудад ашиглах 

эрсдлийг тооцох хүснэгт)      (Зураг 1a, 1б).
Эмэн эмчилгээний зорилго 

· АГ-ийн үед хийх эмэн эмчилгээний гол зорилго нь ЗСӨ-ний нийт эрсдлийг удаан хугацааны турш хамгийн дээд хэмжээгээр бууруулахад оршино. 

· Хянаж болох бүх л хавсарсан эрсдэлт хүчин зүйлүүдийг бууруулахад чиглэсэн эмчилгээг хийх шаардлагатай.

АД-ыг бууруулах зорилтот түвшин    

АГ-тэй бүх өвчтөнд СД-ын түвшинг <140 мм МУБ, ДД-ын түвшинг <85 мм МУБ байлгахыг зорино.

· Бөөрний үйл ажиллагааны алдагдал, протеинури байгаа тохиолдолд АД-ын түвшинг <130/80 мм МУБ буюу үүнээс ч доогуур байлгавал зохино.

· 60 ба түүнээс дээш насны хүмүүст:
боломжтой бол СД-ыг 140 ммМУБ, ДД-ыг 90 ммМУБ түвшинд байлгавал зохино. Гэхдээ өнөөг хүртэл хийгдсэн судалгаануудаар СД-ын түвшинг 140 ммМУБ-аас доош буулгасан тохиолдлууд гараагүй. Эмчилгээгээр ДД-ыг хэд хүртэл буулгах зорилтот түвшин одоогоор тодорхойгүй байна.

· 70 ба түүнээс дээш настай өвчтнүүдэд СД-ыг 150 ммМУБ-аас дээш гаргахгүй байлгахыг зөвлөж байна. 

Цагаан халадны болон далд гипертензийн  үед эмэн эмчилгээ хийхдээ хоногийн ба гэрийн АД, ЗСӨ-ний нийт эрсдлийн үнэлгээнд үндэслэнэ.

Дан болон хавсарсан эмэн эмчилгээ 

· Хэрэглэсэн эмийн төрлөөс үл хамааран дан нэг эмээр эмчлэхэд цөөн тооны хүмүүсийн АД-ын  түвшинг зорилтот хэмжээнд хүргэж чаддаг. 

· Хоёр өөр бүлгийн эмүүдийг хослуулан хэрэглэх нь нэг бүлгийн эмийн тунг нэмэх байдлаар дангаар хэрэглэснээс илүү үр дүнтэй байна. Хавсруулан хэрэглэхэд эм тус бүрийн тун ба гаж нөлөөг багасгадаг. 

· Хүндрэлгүй АГ болон өндөр настанд дан эмэн эмчилгээг бага тунгаас эхлүүлж, цаашид тунг аажмаар тохируулна. 

· АД өндөртэй, эсвэл ЗСӨ-ний өндөр/маш өндөр эрсдэлтэй өвчтөнд АД-ыг эрт хянах ба хяналтын үзлэгийн давтамжийг ойртуулах зорилгоор эмэн эмчилгээг эхлэхдээ шууд хоёр эмийг хавсруулан (эсвэл дан нэг эмээр эхлээд өөр эмийг эрт хавсруулах) бага тунгаар өгнө. Цаашид эмийн тун болон өдөрт уух тоог аажмаар нэмнэ.

· Гаж нөлөө илрэх юмуу, АД буухгүй тохиолдолд хэрэглэж буй эмийг хасах хэрэгтэй 

· Хавсруулан, эсвэл дангаар хэрэглэж буй эмийг тогтмол тунгаар өгөх нь эмчилгээг хялбаршуулж, эмчилгээг үр дүнтэй болгох давуу талтай

Дан ба хавсарсан эмэн эмчилгээний харьцуулсан байдал (ЕГН/ЕКН 2007)


Зураг 2. Эмнэлзүйн туршилт судалгаагаар нотлогдсон эмүүдийг сонгож хэрэглэнэ (ЕГН/ЕКН 2007 оны удирдамж)

Эмийн зохистой хослол 
· Зарим эмийн хослуулан хэрэглэхэд эмчилгээнд үр дүн сайтай байдаг. AХФС + шээс хөөх эм, АР антагонист + шээс хөөх эм, Са- антагонист  + шээс хөөх эм, AХФС + Са-антагонист, бета-хориглогч + шээс хөөх эм г.м.

· Бета-хориглогч болон шээс хөөх эмийн хослол нь ЧШ бий болох процесс, мөн бодисын солилцоонд таагүй нөлөө үзүүлдэг тул өртөмхий бүлгийн хүмүүст хавсруулан хэрэглэхээс зайлсхийх хэрэгтэй. 

· Өндөр эрсдэлтэй өвчтөнд АХФС болон Са- антагонистын хослол нь  АХФС-шээс хөөх,  бета-хориглогч болон шээс хөөх эмийн хослолоос илүү үр дүнтэй. 

· AХФС ба АР антагонистыг хавсруулан хэрэглэхэд гаж нөлөө нь улам нэмэгдэж, ЗСӨ-өөс сэргийлэх нөлөөгүй. Иймээс энэхүү хослолыг эмчилгээнд зөвлөхгүй байхыг хичээнэ. 

· Хоёр эмийн хослолоор АД-ын түвшинг буулгаж чадахгүй байгаа тохиолдолд гурван эмийг хэрэглэнэ. Ренин-ангиотензины системийг хориглогч (AХФС, эсвэл АР антагонист), Са-ийн антагонист болон шээс хөөх эмийг хавсруулан хэрэглэх нь хамгийн тохиромжтой байдаг.


[image: image4.emf]Diuretic

ACEI

α-B

ARB

β-B

CCB

Recommended combinations

Possible combinations

Not recommended for treatment of hypertension


Зураг 3. АД бууруулах бүлгийн эмүүдийн зохистой хослол (ЕГН/ЕКН удирдамж, 2007)
B-хориглогчийг верапамил, эсвэл дилтиаземтай хавсруулан хэрэглэхээс зайлсхийх

Энэхүү зурагт багтсан эмийн төлөөллүүдийн үр дүн нь туршилтаар (санамсаргүй түүвэрлэлтийн) батлагдсан. 

Эм болон эмийн хослолыг сонгох зарчим
Аль нэг эм, эсвэл эмийн хослолыг сонгох, зарим эмээс зайлсхийхдээ дараахь нөхцлүүдийг харгалзан үзнэ. Үүнд:

· тухайн бүлгийн эмийг урьд нь хэрэглэж байсан эсэх, хэрэглэж байсан бол үр дүнтэй эсэх. 

· өвчтний ЗСӨ-ний эрсдэлд тухайн эм нөлөөлөх эсэх. 

· БЭГ, ЗСӨ, бөөрний өвчин, ЧШ зэргийн эмчилгээнд зарим эмүүд бусдаас илүү үр дүнтэй эсэх.

· тухайн бүлгийн эмийг хэрэглэхэд эсрэг заалттай бусад өвчин, эмгэг байгаа эсэх. 

· хэрэглэж буй эмүүд бусад өвчин, эмгэгт тохирох эсэх (эмийн тохироо)  

· эмийн үнэ боломжтой эсэх (хувь хүн болон эрүүл мэндийн үйлчилгээний газрын хувьд); гэхдээ ямар ч тохиолдолд үнийн асуудал нь эмийн нөлөө, зохицол болон өвчтний эрх ашгийн дээгүүр тавигдах ёсгүй.

Эмийн гаж нөлөө гарах эсэхийг үргэлжлүүлэн байнга хянах шаардлагатай. 

Гаж нөлөө бол эмийн зохицолд нөлөөлөх хамгийн чухал хүчин зүйл юм. 

Хүн бүрт эмийн гаж нөлөө харилцан адилгүй илэрдэг.

· АД бууруулах эмийн нөлөө 24 цаг үргэлжлэх ёстой. Үүнийг эмнэлгийн эсвэл гэрийн нөхцөлд, мөн хоногийн АД-ын түвшинг хэмжиж шалгана. 

· Өдөрт нэг л удаа уудаг 24 цагийн үйлчилгээтэй эм сонгох нь хамгийн тохиромжтой. Учир нь эмчилгээ энгийн хялбар байх тусам зохицол сайн байна.

Хүснэгт 6. АД буулгах эмийн зохистой сонголт

	Нөхцөлүүд
	Эмүүд

	Хүндрэлгүй анхдагч гипертензи
	AХФС, AР антагонист, Са-ийн антагонист, шээс хөөх эм, бета-хориглогч

	БЭГ
	

	ЗХГ
	AХФС, AР антагонист, Са-ийн антагонист 

	Шинж тэмдэггүй атеросклероз
	Са-ийн антагонист, AХФС 

	Микроальбуминури
	AХФС, AР антагонист   

	Бөөрний үйл ажиллагааны алдагдал
	AХФС, AР антагонист

	Эмнэлзүйн өөрчлөлтүүд
	

	Өмнө нь цус харваж байсан 
	АД буулгах аливаа эм 

	Өмнө нь ЗШ болж байсан
	Бета-хориглогч, AХФС, AР антагонист

	Зүрхний бах 
	Бета- хориглогч, Са-ийн антагонист

	ЗД
	Шээс хөөх эм, Бета-хориглогч, AХФС, AР антагонист, альдостероны антагонист

	Тосгуурын мерцани
	

	· Дахилтат 
	AХФС, AР антагонист

	· Байнгын 
	Бета- хориглогч, Са-ийн антагонистын дигидропиридины бус бүлэг

	Бөөрний өвчний сүүлчийн шат/протеинури 
	AХФС, AР антагонист, Гогцоонд үйлчлэх шээс хөөх эм 

	Захын артерийн эмгэг
	Са-ийн антагонист

	Өвөрмөц нөхцөлүүд
	

	СГ (өндөр настан)
	Шээс хөөх эм, Са-ийн антагонист

	БСХШ 
	AХФС, AР антагонист, Са-ийн антагонист

	ЧШ
	AХФС, AР антагонист

	Жирэмсэн 
	Лабеталол, Са-ийн антагонист, метилдопа, бета-хориглогч


Хүснэгт 7. АД буулгах эмийн зайлшгүй болон харьцангуй цээрлэх заалт: 

	
	Зайлшгүй 
	Харьцангуй

	Тиазидын бүлгийн шээс хөөх эм
	Тулай (гиперурикеми)
	БСХШ
Глюкоз тэсвэрлэг чанар алдагдах 

Жирэмсэн
Бэлгийн сулрал

	Бета-хориглогч
	Багтраа 

AV хориг (II-III зэрэг)

Жирэмсэн үед эхний эм болгон сонгохгүй.
	Захын артерийн эмгэг
БСХШ
Глюкоз тэсвэрлэг чанар алдагдах 

Тамирчид, идэвхтэй хөдөлгөөнтэй хүмүүс 

Архаг бөглөрөлтөт уушигны өвчин

Бэлгийн сулрал

	Са-ийн антагонист (дигидропиридин) 
	ЗШ-ийн дараа
	Тахиаритми

ЗД

	Са-ийн антагонист (верапамил, дилтиазем) 
	AV хориг (II-III зэрэг)

 ЗД
	

	AХФС
	Жирэмсэн 
Гиперкалиеми 
Хоёр бөөрний артерийн нарийсал
	

	АР антагонист
	Жирэмсэн 

Гиперкалиеми 
Хоёр бөөрний артерийн нарийсал
	

	Альдостероны антагонист (шээс хөөх эм)
	Бөөрний дутагдал 

Гиперкалиеми
	


В.6.3. Хавсарсан эрсдэлт хүчин зүйлсийн эмчилгээ 

Эмчилгээний зорилго нь АГ-тэй өвчтөний ЗСӨ-ний нийт эрсдлийг бууруулах юм.

Липидын түвшинг бууруулах эмүүд
· Цусны нийт холестерины түвшин 5 ммоль/л , БНЛП-ы түвшин 3 ммоль/л-ээс бага байвал зохино. 

· Өндөр эрсдэлтэй өвчтөнд: 
· нийт холестерины түвшинг 4.5 ммоль/л, боломжтой бол 4 ммоль/л хэмжээнд хүргэх, БНЛП-ыг 2.5 ммоль/л, боломжтой бол 2 ммоль/л-т хүргэхийг зорино. 
Цус бүлэгнэлтийн эсрэг эмчилгээ 

АГ-тэй бүх өвчтөнд аспириныг бага тунгаар уулгана. Ингэхдээ дараахь нөхцлүүдийг анхаарна. Үүнд:

· эсрэг заалттай эсэх, 
· хэрэв цус алдах эсрэг заалтгүй бол АД< 150/90 ммМУБ түвшинтэй  өвчтөнд уулгана

· өмнө нь ЗСӨ-өөр өвдөж байсан түүхтэй хүн бүрт уулгана. Ингэхдээ цус алдах эрсдэлтэй эсэхийг шалгана. 

· бөөрний дунд зэргийн дутагдалтай (ТШХ<45 мл/мин). Энэ үед цус алдах эрсдэл нэмэгддэгийг анхаарах хэрэгтэй.

ЧШ-тэй өвчтөний хувьд цус бүлэгнэлтийн эсрэг эмчилгээний үр нөлөө судлагдаж байна. 

ЗСӨ-ний өгүүлэмжгүй, бөөрний дутагдалд орж байгаагүй, ЗСӨ-ний бага болон өндөр эрсдэлтэй өвчтнүүдэд энэхүү эмчилгээний эерэг үр дүн болон эрсдлийн харьцаа (ЗШ-ээс сэргийлэх нөлөө нь цус алдах эрсдэлээс төдийлөн ихгүй) маш бага байх тул өгөхийг зөвлөхгүй. 

Гликемийн хяналт 

АГ ба ЧШ-тэй өвчтнүүдэд гликемийн хяналтыг сайтар хийх явдал чухал ач холбогдолтой. ЧШ өвчний эмнэл зүйн удирдамжаас харах.

В.7. Өвөрмөц нөхцөлд илрэх АГ-ийн менежмент 

В.7.1. Хүндрэлгүй анхдагч гипертензи
· АД буулгах үндсэн таван бүлгийн эм  (шээс хөөх эм, АХФС, Са-ийн антагонист, AР антагонист, бета-хориглогч)-ийг АД буулгах эмчилгээг эхлүүлэхэд болон үргэлжлүүлэн хийхэд, дангаар эсвэл хавсруулан хэрэглэнэ.

· Са-ийн антагонист нь цус харвалтаас сэргийлэх давхар үйлдэл үзүүлэх өндөр үзүүлэлттэй (ЗД-аас сэргийлэх бага зэргийн нөлөөтэй).

· ЗШ-ийн дараа нэн даруй бета-хориглогчийг хэрэглэснээр хамгаалах үйлдлийг үзүүлнэ.  

· Бета-хориглогчийг шээс хөөх эмтэй хавсруулан хэрэглэх нь ЧШ-г нөхцөлдүүлэх хүчин зүйл бөгөөд бодисын солилцоонд сөргөөр нөлөөлөх тул эрсдэлтэй өвчтөнд зөвлөхгүй.

В.7.2. Өндөр настан

· СГ, эсвэл диастолын гипертензи гэдгээс хамааралгүй өндөр настанд (60 ба түүнээс дээш настай хүмүүс) даралт буулгах эмэн эмчилгээг хийх нь ЗСӨ, түүнээс шалтгаалсан нас баралтаас сэргийлдэг. Бие бялдар болон сэтгэцийн хувьд эрүүл, ЗС-ны зонхилон тохиолдох эмгэггүй 80 ба түүнээс дээш насны АГ-тэй хүмүүст даралт бууруулах эмчилгээг хийх нь цус харвалт болон бусад шалтгаант нас баралтаас сэргийлж, ЗД-ын тохиолдлын тоог цөөрүүлж чадна. 

· АГ-ийн эмэн эмчилгээг эхлэхдээ: 

· Удирдамжид заасны дагуу тиазидын бүлгийн шээс хөөх эм, Са-ийн антагонист, AХФС, AР антагонист, бета-хориглогчийг хэрэглэнэ. 

· СГ-тай өвчтөнд тиазидын бүлгийн шээс хөөх эм, Са-ийн антагонист илүү үр дүнтэй байдаг.

· 80 ба түүнээс дээш насны өвчтөнд шээс хөөх эм, АХФС-ийг хэрэглэх нь ашигтай.

· Тааламжгүй нөлөө гарахаас сэргийлж эхний болон үргэлжлүүлэх тунг аажим алгуурханаар олж тогтооно.

· Эрсдэлт хүчин зүйлс, БЭГ, бөөрний үйл ажиллагаа муудсан эсэх, ЗСӨ, бусад эмгэг нөхцөлүүд бий зэргээс хамаарч эмэн эмчилгээг тохируулан хийнэ.

· Өндөр настанд бөөрний үйл ажиллагаа алдагдах эрсдэлтэй тул эмэн эмчилгээг эхлэхээс өмнө болон явцад нь бөөрний ажиллагааг шалгана.

· Байрлалаас хамаарсан гипотензи гарч болох тул настай хүний АД-ыг босоо байрлалд хэмжиж үзнэ. 

· СД 140-149 ммМУБ-тай өндөр настны эмчилгээний талаар судалгааны ажил одоогоор байхгүй байна. 

В.7.3. Чихрийн шижин

АГ болон ЧШ хавсарсан үед тархинд цус харвах, титэм судасны эмгэг, зогсонгишлын ЗД, захын судасны эмгэг, ЗСӨ, бөөрний эмгэгүүд бий болох эрсдэл эрс нэмэгддэг. ЧШ-тэй өвчтөнд микроальбуминури илрэх нь бөөрний өвчний эрт үеийн шинж бөгөөд ЗСӨ байгааг харуулдаг. 

· АД-ыг буулгах 5 бүлгийн эмийн аль нь ч даралтын түвшинг буулгаснаар ЗС-ны хүндрэлүүдээс хамгаалах нөлөөг үзүүлдэг. АД бууруулах эмүүд нь бөөрний хүндрэлээс сэргийлэх нөлөө ихтэй. Харин нүд болон мэдрэлийн хүндрэлээс хамгаалах нөлөө нь бага байдаг. 

· АХФС, эсвэл AР антагонистыг хавсарсан эмчилгээний нэг хэсэг болгон сонгох ёстой. Нефропати үүсэх, даамжрахаас сэргийлэх тул дан эмээр эмчлэх тохиолдолд эдгээр эмүүдээс сонгох нь хамгийн тохиромжтой юм. 

· ЧШ бүхий АГ-тэй өвчтөнд АХФС-ийг шээс хөөх эмээс илүү Са-ийн антагонисттай хослох нь  үр дүн сайтай байдаг. 

· Цусны глюкозын хэмжээг хянах зэрэг ЗСӨ-ний эрсдэлт хүчин зүйлсийн эсрэг чиглэсэн арга хэмжээнүүдийг эмчилгээний хөтөлбөрт оруулах шаардлагатай (ЧШ, хэв шинж 2-ийн эмнэл зүйн удирдамжаас дэлгэрэнгүй мэдээллийг авч болно).

В.7.4. Бөөрний өвчин
· ЧШ-ийн шалтгаант нефропатитай өвчтөнд АД-аас гадна протеинурид чиглэсэн эмчилгээг давхар хийнэ. 

· АД-ыг зорилтот түвшинд хүргэхийн тулд эхлээд Са-ийн антагонист, эсвэл гогцоонд үйлчлэх шээс хөөх эм зэргийг АХФС, эсвэл АР антагонисттай хавсруулан хэрэглэх шаардлага гарч болно. Микроальбуминури болон протеинуриг багасгахын тулд голдуу АХФС, эсвэл AР антагонистыг хэрэглэх бөгөөд ингэснээр бөөрний эмгэг даамжрах, мөн ЗСӨ-өөс сэргийлнэ. Эдгээр эмийг хэрэглэж байх үед сийвэнгийн креатинин, калийг заавал үзэх хэрэгтэй. 
· Эмчилгээний төлөвлөгөөг боловсруулахдаа ЗСӨ-ний бүх эрсдэлт хүчин зүйлсийн эсрэг чиглэсэн арга хэмжээнүүдийг бодох хэрэгтэй. Бөөрний үйл ажиллагааны алдагдал болон бөөрний дутагдал нь ЗСӨ-ний эрсдэлт хүчин зүйлсийн нэг болдог.

В.7.5. Тархи-судасны эмгэг 

· Тархины цус харвалттай, эсвэл түр зуурын цус хомсролттой өвчтөнд АД буулгах эмчилгээг хийснээр дахин цус харвахаас сэргийлж, ЗШ үүсэх аюулаас хамгаална.

· Нотолгооноос харахад АД-ын түвшинг хэрхэн буулгаж байгаагаас гол үр дүн хамаардаг учир хэрэглэж болох эм болон зохистой хослолуудыг зөв сонгох шаардлагатай. Ихэнх судалгаагаар АХФС, AР антагонистыг шээс хөөх эм болон бусад эмчилгээний аргуудтай хавсруулан хэрэглэсэн талаар судалжээ. Гэхдээ эдгээр эмчилгээ нь тархины судсыг хамгаалах нөлөөтэй эсэхийг тодруулахын тулд нэмэлт нотолгоо шаардлагатай.

· Тархины цус харвалтын хурц үед АД буулгах эмчилгээ ашигтай эсэх талаар тодорхойгүй зүйл нилээд байдаг. Өнөөг хүртэл зөвхөн нэг л судалгаанд цус харвалтын хурц үед, АД>160 ммМУБ байгаа өвчтөнд лизиноприл, эсвэл атенолол хэрэглэх нь сайн үр дүнтэй гэжээ. 

В.7.6. Ухамсарт ухааны доройтол болон зөнөгөрөл
· Судалгаагаар ухамсрын доройтол болон зөнөгөрөл нь АД-ын түвшинтэй шууд хамааралтай байна. Мөн АД-ыг буулгах эмчилгээний үр дүнд энэхүү өөрчлөлтүүдийн явцыг удаашруулж болно гэж үздэг.
· АД-ыг бууруулах нь оюуны хомсдол болон ой санамжийн өөрчлөлтийг илрүүлэхэд илүү хялбар болгодог.

· Нитрендипинээр эмэн эмчилгээгээ эхэлж байсан, 60-аас дээш насны СГ-тэй өвчтнүүдийн дунд зөнөгөрөл жиших бүлэгтэй харьцуулахад бага байжээ.

· Судалгаагаар 80 ба түүнээс дээш насны өвчтнүүдэд АД буулгах эмчилгээг хийхэд зөнөгөрлийн тархалтыг бууруулах нөлөө үзүүлээгүй байна. 
В.7.7. Зүрхний титэм судасны өвчин 
· АГ нь зүрхний титэм судасны өвчин (ЗТСӨ)-ий томоохон эрсдэлт хүчин зүйл бөгөөд ЗШ-ээр өвдсөн АГ-тэй өвчтнүүдэд ЗШ дахих магадлал өндөр байдаг.

· ЗШ-тэй өвчтөнд  бета-хориглогч, АХФС, AР антагонист зэрэг эмүүдээс аль болох эрт өгснөөр ЗШ дахин үүсэх, нас барахаас сэргийлж чадна. Эдгээр эмүүд хамгаалах шинж чанартай үйлчилгээ үзүүлэхээс гадна АД-ыг бага зэрэг бууруулна.

· Архаг ЗТСӨ бүхий АГ-тэй хүмүүст АД буулгах эмчилгээ сайн нөлөө үзүүлнэ. Бета-хориглогч, Са-ийн антагонист, АХФС, AР антагонист зэрэг эмүүдийг дангаар нь болон хослуулан хэрэглэж болно. АФХС бүлгийн эмүүд хэрэв таарч л байгаа бол ЗТСӨ бүхий АГ-тэй бүх өвчтөнд уулгана (хэрэв ханиалгын улмаас уг эмийг уух боломжгүй бол AР антагонистийг өгнө).

В.7.8. Зүрхний дутагдал

· АГ-тэй өвчтөнд ЗД-ын шинжүүд хавсран илэрвэл тиазид, эсвэл гогцоонд үйлчлэх шээс хөөх эм, АХФС, AР антагонист (АХФС таарахгүй үед) болон альдостерон антагонист эмүүдээр эмчлэнэ. ЗД-ыг эмчилсний дараагаар бета-хориглогчийг аажмаар өгч болно. 

· АГ-тэй өвчтнүүдэд диастолийн ЗД элбэг бөгөөд энэ нь тавиланд сөргөөр нөлөөлдөг. Диастолын ЗД-д давуу нөлөө үзүүлэх эм байхгүй тул дээрх эмүүдийг эмчилгээнд хэрэглэнэ.

В.7.9. Тосгуурын мерцани 

АГ нь тосгуурын мерцани үүсгэх томоохон эрсдэлт хүчин зүйл юм. Тосгуурын мерцани нь ЗС-ны өвчлөл болон нас баралтын эрсдлийг нэмэгдүүлдэг. ЗХГ, зүүн тосгуурын томрол нь тосгуурын мерцаниг нөхцөлдүүлэх бие даасан хүчин зүйлс болдог. Иймээс эдгээр өөрчлөлт бүхий АГ-тэй хүмүүст АД-ыг бууруулах эмчилгээг илүү эрчимтэй хийх шаардлагатай.  

· Бүлэгнэлтийн эсрэг эмчилгээ хийж байгаа үед АД-ын түвшинг сайтар хянах шаардлагатай. Учир нь СД≥140 ммМУБ байхад цус харвалт болон цус алдалтын эрсдэл өндөр байдаг. 

· Ховдлын хэмийг эмчлэхэд бета-хориглогч болон дигидропиридины бүлгийн бус Са-ийн антагонистууд (верапамил болон дилтиазем) үр дүнтэй.

· Бета-хориглогч, АХФС, AР антагонист зэрэг эмүүд нь ЗД-тай болон АГ-тэй өвчтнүүдэд тосгуурын мерцани тохиолдох тоог цөөрүүлнэ. 

· АХФС болон AР антагонист эмүүд нь тосгуурын мерцанийн дахилтаас сэргийлнэ. 

В.7.10. Бодисын солилцооны хам шинж 

· БСХШ нь төвийн таргалалт, глюкоз болон липидийн солилцооны алдагдал, мөн АД-ын өөрчлөлт зэрэг хүчин зүйлүүдийн хавсарсан өөрчлөлтөөр илрэнэ. Дунд болон ахимаг насны хүмүүсийн дунд хамгийн элбэг тохиолддог.
· БСХШ-тэй бүх хүмүүст амьдралын хэв маягийг өөрчлөх эрчимтэй арга хэмжээнүүдийг авах шаардлагатай. АД буулгах эмэн эмчилгээнд аль болох ЧШ-г нөхцөлдүүлэх нөлөөгүй эмүүдийг сонгоно.  

В.7.11. Эмэгтэйчүүдийн гипертензи 

Эрэгтэйчүүдтэй харьцуулахад дунд насны эмэгтэйчүүдийн СД харьцангуй бага байдаг ч нас ахих тусам илүү огцом нэмэгдэх төлөвтэй. Үүнтэй холбоотойгоор 60-аас дээш насны эмэгтэйчүүдийн дунд эрчүүдтэй харьцуулахад АГ-ийн тархалт илүү байдаг. 

· Даралт бууруулах янз бүрийн бүлгийн эмүүдийн АД буулгах, хүндрэлээс сэргийлэх үр дүн нь эрэгтэйчүүд болон эмэгтэйчүүдэд адилхан байдаг. 
· АХФС болон AР антагонист эмүүд нь урагт хортой нөлөө үзүүлдэг тул нөхөн үржихүйн насны, мөн жирэмсэн болон жирэмслэхээр төлөвлөж байгаа эмэгтэйчүүдэд өгөхөөс зайлсхийх хэрэгтэй.

· Жирэмслэлтээс хамгаалах бэлдмэлүүд: Жирэмслэлтээс хамгаалах бэлмдэлүүд нь хэдийгээр эстрогены хэмжээ багатай ч  АГ, цус харвалт, ЗШ-ийг нөхцөл-дүүлэх хүчин зүйл болдог. Иймд АГ-тэй эмэгтэйчүүдэд зөвхөн прогестоген агуулсан эмийг сонгох нь зүйтэй. Гэхдээ эдгээр эмүүдийн ЗС-ны тогтолцоонд үзүүлэх нөлөөний талаар бүрэн судлагдаагүй байна.

В.7.12. Жирэмсэн үеийн АГ

Жирэмсэн болохоос өмнө АГ-тэй байсан өвчтөнд жирэмсний явцад жирэмсний гипертензи хавсран үүсэж болно. Жирэмсэн үеийн АГ, ялангуяа эклампсийн өмнөх шатны өөрчлөлтүүд эх болон урагт сөрөг нөлөө үзүүлдэг.

Оношилгоо, эмчилгээний зорилгоор хоногийн АД-ын түвшинг тодорхойлно (протеинури, хугацаанаас өмнө төрөх, нярайн биеийн жин болон жирэмсний ерөнхий явц зэргийг урьдчилан таамаглахад дөхөмтэй). Ялангуяа дараах тохиолдолдлуудад тодорхойлох хэрэгтэй. Үүнд:  

· АГ-тэй, жирэмсний өндөр эрсдэлтэй эмэгтэйчүүд 

· ЧШ, эсвэл бөөрний өвчтэй жирэмсэн эмэгтэйчүүд 

Хаван нь хэвийн жирэмсэн эмэгтэйчүүдийн 60%-д илэрдэг тул эклампсийн өмнөх шатны шинж тэмдэг гэж үзэхээ больсон. 

Эмчилгээ: 

· СД 140-149 ммМУБ эсвэл ДД 90-95 ммМУБ  байгаа жирэмсэн эмэгтэйчүүдэд эмийн бус эмчилгээг хийнэ 

· (хэвийн дэглэмтэй хоол өгөх ба жирэмсний хожуу хордлого, эклампсийн өмнөх шатанд орохоос сэргийлж давсны хэрэглээг хязгаарлахгүй)

· СД≥150 ммМУБ эсвэл ДД≥95  ммМУБбайгаа бол эмэн эмчилгээг хийж эхэлнэ.

· Жирэмсний гипертензитэй (протеинури илэрсэн эсэхээс хамаарахгүй), эсвэл өмнө нь гипертензитэй байгаад жирэмсний гипертензитэй хавсарсан, жирэмсний явцад БЭГ-тэй, толгой өвдөх, хараа бүдэгрэх, шээсэнд уураг илрэх, шагайгаар хавагнах зэрэг шинжүүд илэрсэн, СД≥140 ммМУБ, эсвэл ДД≥ 90 ммМУБ байгаа эхчүүдэд эмэн эмчилгээг эхлэх шаардлагатай. 

· СД 170 ммМУБ, эсвэл ДД 110 ммМУБ хүрсэн үед яаралтай эмнэлэгт хэвтүүлж эмчилнэ.  

· Хүндрээгүй гипертензийн үед метилдопа, лабеталол, удаан үйлчилгээтэй Са-ийн антагонист, бета-хориглогч (цөөн хэрэглэдэг) уулгаж хэрэглэнэ.

· Уушгины хаван бүхий эклампсийн өмнөх шатанд байгаа тохиолдолд нитроглицериныг сонгоно. 

· АХФС болон AР антагонист эмүүд эсрэг заалттай. 

· Сийвэнгийн эзэлхүүн буурсан байх тул шээс хөөх эмүүд эсрэг заалттай.

· Эрчимтэй эмчилгээ шаардсан тохиолдолд лабеталол судсаар хийж, метилдопа болон нифедипин уулгадаг. Гипертензийн хямралын үед нитропруссид натри судсаар дусаана.  Гэхдээ энэ эмийг удаан хугацаагаар хэрэглэхээс зайлсхийх хэрэгтэй. Эклампсийн өмнөх шатанд нитроглицерин үр дүнтэй байдаг. 

· Бага тунтай аспирин, загасан тос, Са-ийн нэмэлт бүтээгдэхүүн өгөхөөс зайлсхийнэ. Гэвч жирэмсний эрт хугацаанд (28 долоо хоног) эклампсийн өмнөх шатанд орж байсан түүхтэй эмэгтэйчүүдэд урьдчилан сэргийлэх зорилгоор бага тунтай аспирин өгч болно. 

АД-ын зорилтот түвшин бол <140/90 ммМУБ юм.  Хэрэв АД-ыг хэт буулгавал ургийг гэмтээх аюултай. 

В.7.13. Хоёрдогч гипертензи

АГ-тэй насанд хүрэгчдийн зөвхөн цөөн хувьд нь гипертензийн шалтгааныг илрүүлэх боломжтой байдаг. Эмнэл зүйн өгүүлэмж, бодит үзлэг болон лабораторийн энгийн шинжилгээгээр хоёрдогч гипертензийг илрүүлж болно. АД-ын түвшин их хэмжээгээр нэмэгдэх, гэнэт ихсэх, эсвэл даамжирч хүндрэх, эмийн эмчилгээнд үр дүн муутай байх зэрэг нь хоёрдогч гипертензи байж болзошгүйг харуулдаг. Ийм тохиолдолд өвчтөнд (гэхдээ бүгдэд нь бус) дараах шинж тэмдгүүдээс илэрч, оношийн түлхүүр болж өгдөг. Үүнд:  

Бөөрний паренхимын эмгэг: хоёрдогч гипертензид хүргэдэг голлох шалтгаан юм. 

· Хэвлийн хоёр талд эзэлхүүнтэй зүйлс тэмтрэгдэнэ (олон уйланхайт бөөр). 

· Шээсний шинжилгээнд уураг, эритроцит эсвэл лейкоцит илрэх, цусанд креатинины хэмжээ нэмэгдэх (бөөрний паренхимын эмгэг). 

Бөөрний судасны гипертензи: хоёрдогч гипертензид хүргэх үндсэн шалтгаануудын дунд 2-р байр эзэлдэг  (залуучуудад фибромускуляр дисплази, настай хүмүүст артерийн судасны нарийсал). Энэ үед:

· Гипертензи гэнэт илрэх, эсвэл гэнэт хүндрэх бөгөөд АД-ыг бууруулахад хэцүү байдаг;
· Хэвлийн хажуугаар судасны шуугиан сонсогдох, гипогликеми, бөөрний үйл ажиллагааны даамжирсан алдагдал; 

· Хоёр талын бөөрний артерийн нарийсалтай үед АД буулгах эмийн нөлөөгөөр судас нарийслийн дараахь хэсгийн нэвчилтийн даралт буурсанаас бөөрний үйл ажиллагаа огцом муудах ба цусны креатинины хэмжээ нэмэгдэнэ.
Атеросклероз даамжрах эрсдэл ихтэй тул амьдралын хэв маягийг өөрчлөх, аспирин бага тунгаар өгөх, статин, даралт бууруулах эмийн хэд хэдэн төрлийг сонгож эмчилгээндээ хэрэглэнэ. Хоёр талын бөөрний артерийн судасны нарийсалгүй бол тиазидын бүлгийн эмээс тохирох тунгаар нь өгөх ба Са-ийн антагонистыг, боломжтой бол ренин-ангиотензин саатуулагчийг нэмнэ. Цусны креатинин, калийг ойр ойрхон хянах ёстой. 

АД буурахгүй өндөр, эмэнд тэсвэртэй байж, бөөрний дутагдал даамжирах нь бөөрний судсанд эргэн судасжуулах мэс ажилбар хийх шаардлагатайг харуулж байна.

Феохромоцитома: ховор тохиолддог хоёрдогч гипертензийн хэлбэр. Дараахь шинж тэмдгээр илэрнэ:
· Тогтвортой эсвэл пароксизмаль гипертензи 

· Толгой өвдөх, хөлрөх, зүрх дэлсэх болон царай цонхийх.

Мэс заслын эмчилгээ шаардлагатай. Хагалгааг бүрэн төгс болгох үүднээс өвчтнийг бэлтгэх хэрэгтэй. Үүнд α-адренорецептор саатуулагч хэрэглэх ба эмчилгээ төгс болсны дараа бета- хориглогчийг өгч болно. 
Анхдагч альдостеронизм:
· Гипокалиеми (өвчний эрт үед цөөн 

илрэх), тэсвэрлэг гипертензи
· Чихэр өвсийг өчүүхэн хэмжээгээр хэрэглэхэд гипокалиеми бүхий тэсвэр-лэг гипертензи илэрдэг. 

Кушингийн хам шинж: ховор
· Биеийн галбирын өөрчлөлтүүд
Нойронд амьсгал түгжрэх:
· Унтах үед амьсгалын дээд замын уналт (унжилт)-ын улмаас амьсгал үе үе тасалдах
· Өдрийн цагаар хэт нойрмоглох, анхаарал муудах, унтсан ч амраагүй мэт байх, унтах үед хахаж цацах, шөнө шээх, цочромтгой болох, зан төрх өөрчлөгдөх, бэлгийн дур хүсэл буурах, зам тээврийн осолд өртөмтгий болох г.м.
· Тарган өвчтнүүдэд тохиолдох нь элбэг, хоногийн АД-ыг хэмжихэд шөнийн цагаар АД-ын түвшин буурдаггүй 
Гол судасны коарктаци: ховор тохиолдол юм. 
· Хүүхэд болон залуу насны гипертензи 

· Систолын дунд хэсэгт шуугиан сонсогдох ба яваандаа байнга сонсогддог болох, энэ нь цээжний урд хэсэг болон нуруунд сонсогдоно. 

· Гуяны лугшилт шууныхаас  удааширсан, эсвэл лугшилт тэмтрэгдэхгүй байна.

Эм-хамааралт гипертензи:

АД-ыг өгсгөх нөлөөтэй эм, бэлдмэлүүдэд:  чихэр өвс, жирэмслэлтээс хамгаалах бэлдмэлүүд, стероидууд стероидын бус үрэвслийн эсрэг эмүүд, кокаин, амфетамин, симпатомиметик бэлдмэлүүд, эритропоэтин, циклоспорин болон такролимус зэрэг багтдаг. 

Хэрэв хоёрдогч гипертензи хэмээн сэжиглэвэл кальцийн антогнистаар эмэн эмчилгээг эхлэх нь хамгийн зөв сонголт болно.

В.7.14. Эмэнд тэсвэртэй гипертензи 

Эмчилгээндээ амьдралын хэв маягийг өөрчлөх арга хэмжээнүүдийг авч, доод тал нь гурван эмийн хослолыг хангалттай тунгаар (шээс хөөх эмийг оролцуулан) өгөхөд СД болон ДД-ыг зорилтот түвшинд хүргэж чадахгүй тохиолдлыг эмэнд тэсвэртэй гипертензи гэнэ.    

Эмэнд тэсвэртэй гипертензийн шалтгаан 
	· Эмчилгээний төлөвлөгөөг чанд баримтлахгүй байх
· Эмийн тун хангалтгүй, эмийн зохисгүй хослол, харилцан үйлчлэл

	· Биеийн жин хасах, архины хэт хэрэглээг хязгаарлах зэрэг амьдралын хэв маягийг өөрчлөх арга хэмжээнүүдийг бүрэн хэрэгжүүлээгүй 

	· АД-ыг нэмэгдүүлдэг эмүүдийг үргэлжлүүлэн уух (чихэр өвс, кокаин, глюкокортикоид, стероидын бус үрэвслийн эсрэг эмүүд г.м.)

	· Нойронд амьсгал түгжрэх

	· Хоёрдогч шалтгааныг илрүүлж чадаагүй явдал (тухайлбал бөөрний артерийн нарийсал г.м)

	· Огт засралтгүй, эсвэл маш бага засрал бүхий эрхтэний гэмтэл 

	· Биеийн шингэний эзэлхүүн доорх шалтгаануудын улмаас хэтрэх:

· Шээс хөөх эмчилгээ хангалтгүй 

· Бөөрний даамжирсан дутагдал
· Давс ихээр хэрэглэх
· Гиперальдостеронизм 

	Эмэнд хуурамч тэсвэртэй гипертензи үүсэх шалтгаан:

	· Эмнэлгийн гипертензи (цагаан халадны)

· Бүдүүн бугалганд тохирсан манжет хэрэглээгүй
· Өндөр настны хуурамч гипертензи


Үзлэг ба авах арга хэмжээ:

· Эмнэл зүйн өгүүлэмж болон бодит үзлэг дээр үндэслэн хоёрдогч шалтгаан байгаа эсэхийг маш анхааралтай тодруулна. 

· Хоногийн АД-ыг хэмжиж, АД ихсэлтийн хэмнэлийг ажиглана. 

· Ихэнх тохиолдолд гурваас дээш эмийн эмчилгээ хийх шаардлагатай болдог бөгөөд дараах нөхцөлүүдийг харгалзан эмчилгээний төлөвлөгөөг боловсруулна. Үүнд:  

· АД буулгах 3 ба 4, 5 дахь эмийн хослолын үйлдэл, нөлөө бүрэн хангалттай судлагдаагүй байгааг анхаарах хэрэгтэй. 

· Спиронолактоныг харьцангуй бага тунгаар (25–50 мг/өдөрт) өгөхөд АД-ыг бууруулах нэмэлт үйлчилгээ үзүүлдэг. Мөн амилорид үр дүнтэй болох нь ажиглагдсан. Зарим тэсвэрлэг гипертензийн эмчилгээнд антиальдо-стероны эмүүд үр дүн сайтай байдаг нь оношлогдоогүй байсан анхдагч альдостеронизм, эсвэл олон эмийн нөлөөгөөр бий болсон хоёрдогч альдостеронизм байгаатай холбоотой байж болох юм. Гэхдээ энэ талаар хангалттай нотолгоо байхгүй байна. 

· Спиролактоныг бага тунгаар өгөхөд түүний гаж нөлөө багасдаг. Гэхдээ өвчтнүүдийн ихэнхэд нь бөөрний үйл ажиллагаа муудсан, мөн ренин-ангиотензины хориглогчийг хэрэглэх шаардлага гарч болох тул цусны калий болон креатинины түвшинг анхаарах шаардлагатай.  

В.7.15. Гипертензийн хямрал 

Гипертензийн яаралтай тусламж шаардсан нөхцөлийг хүнд хэлбэрийн, эсвэл эмчилгээний үр дүн муутай анхдагч гипертензи, эсвэл хоёрдогч гипертензи үүсгэдэг. 

АГ-ийн хямралыг нөхцөл байдлын ноцтой эсэхээс хамаарч 2 хэлбэрт хуваана. Үүнд:

1) Нэн яаралтай эмчилгээт гипертензи (хоруу явцтай гипертензи) 

2)
Хойшлуулшгүй эмчилгээт  

            гипертензи

1) Нэн яаралтай эмчилгээт гипертензи 
АД хэт өндөрсөж (ДД заримдаа >130 мм МУБ), БЭГ цочмогоор (эсвэл цочмог даамжралаар) илрэнэ. Хэрэв эмчлэхгүй бол тавилан муутай, өвчтөний 50% нь 12 сарын дотор нас барна. 
Нэн яаралтай эмчилгээ шаардсан нөхцөлүүд:
	· Гипертензийн энцефалопати

	· Гипертензийн шалтгаант зүүн ховдлын дутагдал

	· ЗШ бүхий АГ

	· Зүрхний тогтворгүй бах бүхий АГ 

	· АГ ба гол судасны хуулрал 

	· Аалзавч бүрхүүлийн цус харвалттай хавсарсан хүнд хэлбэрийн АГ

	· Феохромоцитоматай хавсарсан АГ-ийн хямрал 

· Бөөрний даамжирсан дутагдал

· Нүдний торлог бүрхэвчийн цус харвалт, нэвчдэс хурах, харааны мэдрэлийн диск хавагнах

	· Мэс заслын явцад АД ихсэх

	· Хүнд хэлбэрийн эклампсийн өмнөх шат, эсвэл эклампси

· Цус задрал (гемолиз), Судсанд цус түгээмлээр бүлэгнэх (ДВС)


 Нэн яаралтай эмчилгээт гипертензийн урьдчилан сэргийлэлт

· АД-ын сайн хяналт, хоёрдогч гипертензийн шалтгааныг зөв илрүүлэх, эмчлэх

Нэн яаралтай эмчилгээт гипертензи бүхий өвчтөний АД-ыг яаралтай буулгах хэрэгтэй. Мэргэжлийн эмчид үзүүлж, эмнэлгийн нөхцөлд эмчлэх ба бүх эмчилгээг судсаар хийнэ. Лабеталол, нитропурсиднатри, клонидин зэргийг эмчилгээнд хэрэглэнэ. Хэрэв АД бууж байвал удаан, эсвэл дунд зэргийн удаан үйлчилгээтэй Са-ийн антагонистыг (богино үйлчилгээтэй эмийг хэрэглэхгүй)
зажлахгүй уулгана. Гол судасны хуулрал зэргийн үед АД-ыг огцом буулгаж 3-24 цагийн дотор ДД-ыг 100-110 ммМУБ-д хүргэж болно. Ингэж хурдан буулгах эмчилгээний сонголт нь хяналтын багаж тоног төхөөрөмж, өвчтөний биеийн байдал, өвчний хүндрэл зэргээс хамаарна.  

2) Хойшлуулшгүй эмчилгээт гипертензи

АД хэт өндөрсөх боловч ямар нэгэн зовиургүй, БЭГ цочмогоор (эсвэл цочмог даамжралаар) илрэхгүй.
АД-ыг аажим буулгах зорилгоор даралт буулгах эмийг уулгана. Хяналтыг 1-3 хоногийн турш хийнэ. АД-ыг огцом буулгаснаас цусны нэвчих чанарыг эрс багасгана. 

В.8. Нэн яаралтай болон хойшлуулшгүй эмчилгээт гипертензигээс бусад артерийн гипертензитэй өвчтний хяналт 

Гипертензитэй өвчтний хяналтыг хийхдээ АД-ын түвшин, БЭГ-ийн эмнэл зүйн илрэл,  хүндрэлийг харгалзана. Хяналтыг хийхдээ амьдралын хэв маягийн өөрчлөлт, эмэн эмчилгээ, эмийн гаж нөлөө, зорилгодоо хэрхэн хүрэх зэргийг багтаана.

Тунг тохируулах үе: шинээр хэрэглэж буй эмийн анхны тунгийн дараагаас тунг тохируулах үе эхэлнэ. Эмийн гаж нөлөө илэрч буй эсэхийг тодруулахын тулд 2-4 долоо хоногийн дараа өвчтөнг давтан үзэж: 

· гаж нөлөө илэрч байвал тунг бууруулах, эсвэл хасах

· шээс хөөх эм, АХФС, AР антагонистийг эмчилгээндээ хэрэглэх үедээ сийвэнгийн кали, натри, креатининийг тогтмол хянах ба шаардлагатай үед бөөрний түүдгэнцэрийн шүүрлийн хурдыг үзнэ. Ялангуяа эдгээр эмийн тунг өөрчилсөний дараа хяналтыг хийх хэрэгтэй.  

Эмийн тунг тохируулах үед өвчтөнг 1-3 сар тутамд давтан үзнэ.  

· АД-ын зорилтот түвшинд хүрч буй байдал, гаж нөлөөний илрэл зэрэг дээр үндэслэн эмийн тунг ихэсгэх, багасгах, шинээр эм нэмэх, хасах асуудлыг шийдвэрлэнэ.

Эмчилгээний зорилго биелсний дараа:  АД зорилтот түвшиндээ хүрсэн (АД <140/90 ммМУБ, настаны СД<150 ммМУБ), эргэж болох эрсдэлт хүчин зүйлүүдийг хянаж чадсанаас хойшхи үзлэгийн давтамж: 

· доорхи тохиолдолд хяналтын үзлэгийг 6 сар тутамд хийх: 

· ЗСӨ-ний бага эрсдэлтэй, анх тодорхойлсон АД-ын түвшин хөнгөн зэрэгтэй байсан бол

· үзлэгийн давтамжийг дараахь тохиолдлуудад ойртуулах:

· ЗСӨ-ний өндөр/маш өндөр эрсдэлтэй, анх тодорхойлсон АД-ын түвшин өндөр

· эмийн бус эмчилгээний дэглэмээ муу мөрдөж буй өвчтөн

· АД-ын  түвшин хэлбэлзэлтэй тогтворгүй 

· эмчилгээг эрчимжүүлэх шаардлагатай бол
· Гэрийн нөхцөлд АД-ыг хэмжиж байгаа бол хяналтын үзлэг хийх хоорондын зайг холдуулж болно.
· Эмчилгээний үр дүнд АД нь 6 сарын дотор  зорилтот түвшиндээ хүрэлгүй өндөр хэвээр байгаа (180/110 ммМУБ), эсвэл АД-ыг өмнөх шигээ сайн хянаж чадахаа больсон бол  нарийн мэргэжлийн эмчид үзүүлж, зөвлөгөө авах хэрэгтэй. 
· Эмчилгээний явцад БЭГ-ийн байдалд үечилсэн үнэлгээ өгөх шаардлагатай. Учир нь эмчилгээнээс улбаалсан өөрчлөлт буй эсэх нь тавиланг тодорхойлоход чухал нөлөө үзүүлдэг. Зүүн ховдлын томрол болон гүрээний артерийн хананы зузаан зэрэг нь эмчилгээний үр дүнд удаан явцтайгаар өөрчлөгдөх тул энэ төрлийн үзлэгийг 1 жилээс бага хугацаанд хийх шаардлагагүй юм.

Эмчилгээний үр дүнг хэрхэн сайжруулах 

· өвчтөнд АГ-ийн хор хөнөөлийн тухай болон зөв, тохирсон эмчилгээний үр ашгийн талаар мэдээлэл өгөх 

· ойлгомжтой, тодорхой заавар, зөвлөгөөг аман, эсвэл бичгээр өгөх 

· эмчилгээний талаар ярих

· эмчилгээний дэлгэм нь өвчтөний амьдралын хэв маяг ба түүний хэрэгцээнд тулгуурлах

· хэрэв боломжтой бол өдөр тутам ууж байгаа эмийн тоог цөөлөх 

· гэртээ АД-аа өөрөө хэмжих ба даралт бууруулах эмийг тогтмол ууж хэвшүүлэх
· эмийн гаж нөлөөнд анхаарлаа сайн хандуулах 

· шаардлагатай бол цагаа олж эмийн тун, эсвэл төрлийг солих 

· өвчтөнтэйгээ сайн ойлголцохын тулд түүний тулгамдсан асуудлыг ярилцах

· найдвартай, эсвэл боломжийн дэмжлэг үзүүлэх тогтолцоо/ нөхцөлөөр хангах   

Гипертензийн эмчилгээг насан туршид нь үргэлжлүүлэн хийнэ. Учир нь зөв оношлогдон эмчлэгдэж буй өвчтөний эмчилгээг тасалбал эргээд гипертензийн байдалдаа ордог. Эрсдлийн түвшин багатай өвчтөнд АД-ыг удаан хугацаанд хянаж чадсан, мөн эмийн бус эмчилгээ үр дүн сайтай байгаа бол хийж байгаа эмэн эмчилгээнийхээ тунг болгоомжтой бууруулна.

ХАВСРАЛТ

Хавсралт 1. Бай эрхтэний багажийн оношлогоо 

ЗХГ-ийг ЗЦБ-ээр оношлох тухай (ЗХГ-ийн ЗЦБ-ийн оношилгоо)

· Соколов-Лайоны индекс : SV1+ (max RV5 or RV6) далайц ≥ 3.8mV. 

· Корнеллийн индекс буюу QRS бүрдлийн үргэлжлэх хугацаа (RavL+SV3) >2440mVs эрэгтэйчүүдэд, (RavL+SV3+6mV) >2440mVs эмэгтэйчүүдэд байх 

Бөөрний үйл ажиллагаа:

· Түүдгэнцрийн шүүх хурд (MDRD- Бөөрний өвчний үед баримтлах дэглэмийн томъёо)
 

           Креатинины клиренс (Кокровт-Гаултын томъёо)
            эрэгтэйд: 1,23x*(140 - нас (жилээр))* жин (кг)/P-креатинин (ммоль/л)  

              эмэгтэйд: 1,23x*(140- нас (жилээр))* жин (кг)*0,85/P-креатинин (ммоль/л)  

Хавсралт 2. Эмч нараас АГ-тэй өвчтөнд явуулах эрүүл мэндийн сургалтын хөтөлбөрийн ерөнхий агуулга

Цусны даралтын тухай ерөнхий ойлголт
· СД үүсэх механизм
· ДД үүсэх механизм
· Цусны даралтын зохицуулгын механизм
АГ гэж юу болох талаар ерөнхий ойлголт. Түүнийг үүсгэх шалтгаанууд 
· АГ-ийн ангилал
· АГ-ийн эрсдэлт хүчин зүйлүүд
·  АГ-ийн хэлбэрүүд 

· Эмнэлэгт, гэртээ АД-ыг хэмжих тухай 
АГ аюултай эсэх, түүний эрүүл мэндэд үзүүлэх хор нөлөө 
· АГ-ийн үр нөлөө, хүндрэлүүд 
· Лабораторийн ба багажийн шинжилгээний тухай 
· Эрсдлийн хүснэгтийг ашиглан ЗСӨ-ний нийт эрсдэлээ тооцох нь 
АГ-ийгээ хэрхэн та өөрөө эмчлэх (1)

· Амьдралын хэв маягийг өөрчлөх
· Давс ба өөх тосны хэрэглээг багасгах
· Тамхи татахаа зогсоох 
· Жингээ хянах
· Идэвхтэй хөдөлгөөн хийх
· Бухимдлаа тайлах 
АГ-ийгээ хэрхэн та өөрөө эмчлэх (2)

· АГ-ийн эмэн эмчилгээний тухай 
· Өвөрмөц нөхцөл гэж юу вэ? Энэ үеийн эмэн эмчилгээ 
· АД бууруулах үндсэн бүлгийн эмүүд 
· Үндсэн бүлгийн эмүүдийн үйлчлэх механизм 
· Эмийн аюулгүй байдал, илрэх гаж нөлөө 
· Таньд таарах сайн эм
АГ-ийгээ та хэрхэн хянах 
· АД-ын зорилтот түвшин 
· Эмүүдийн тунгийн талаар 
· АД-аа хянахын ач холбогдол 
Та хэдийд эмчид хандах
· АД сайн буухгүй байгаа үед илрэх шинжүүд 
· Эмийн тун ихэдсэн үед илрэх шинжүүд 
· Эмийн гаж нөлөөний үед илрэх шинжүүд 
· Хүндрэлийн үед илрэх шинжүүд 

Хавсралт 3. АГ-ийн эмэн эмчилгээ2
АХФС

Каптоприл, Цилазаприл, Эналаприл, Лизиноприл, Периндоприл, Рамиприл

· АХФС-ээр эмэн эмчилгээг эхлэх, хянахад тохиромжтой
· ЗД-тай өвчтөний зүрхний өмнөх ба дараах ачааллыг багасгах ба ЗШ-ийн дараа зүүн ховдлын хэлбэр өөрчлөгдөх процессыг сааруулдаг. Ингэснээр зүүн ховдлын агших чадвар багатай ЗШ, мөн ЗАД-ын тохиолдлын тоо, нас баралтыг бууруулна. Мөн ЗХГ-ийг багасгах, бөөрний үйл ажиллагааг хамгаалах нөлөөтэй.

Үйлдлийн механизм: Ангиотензин I-ийг ангиотензин II-т хувиргах ферментийг саатуулдаг. 
Нөлөө: 

· Захын судсыг өргөсгөн эсэргүүцлийг багасгаж АД-ыг бууруулдаг.   

· ЗД-тай өвчтөний зүрхний өмнөх ба дараах ачааллыг багасгах ба ЗШ-ийн дараа зүүн ховдлын хэлбэр өөрчлөгдөх үйл явцыг сааруулдаг. 

· Өөх тосны болон глюкозын солилцоонд нөлөөлдөггүй.

АР антагонист

Лозартан, Валсартан
· ЗД-тай өвчтөнд АХФС үр дүнгүй тохиолдолд хэрэглэнэ 

АХФС-ээр АГ-ийн эмэн эмчилгээг эхлэх, хянахад тохиромжтой

· ЧШ хэв шинж 2-ын эрт үе болон нефропати, ЗД-ын эмчилгээнд үр дүн сайтай.
· АГ-ийн шалтгаант ЗХГ-ын явцыг сааруулждиастолын үйл ажиллагааны дутагдалтай өвчтөний ЗСӨ-өөр хүндрэх тохиолдлын тоог бууруулна. 

Үйлдлийн механизм: Ангиотензин II рецепторыг сонгомлоор саатуулдаг 

Нөлөө: Судас өргөсгөнө, АД бууруулна. 

· Рецепторыг сонгомлоор саатуулж, брадикинин болон бусад судас нарийсгагч пептидүүд багасгасанаас ханиалгалт болон судаслаг хаван үүсэх нь АХФС-тай харьцуулахад арай цөөн тохиолдоно.  
· Үр дүн сайтай бөгөөд өөх тосны болон глюкозын солилцоонд нөлөөлдөггүй.

Са-ийн антагонист

· Са-ийн антагонистаар эмэн эмчилгээг эхлэх буюу хянахад тохиромжтой

Үйлдлийн механизм: Эсийн мембранын үйлийн потенциалын “плато” үеийн Са-ийн ион шилжих сувгийг саатуулдаг. 

· Судасны гөлгөр булчин болон зүрхний булчин, синусын ба AV зангилааны эсүүдэд нөлөөлдөг. 

· Титэм болон зах хязгаарын артерийг тэлнэ, харин венийн судсанд бараг нөлөөлдөггүй. 

2Эмийн цээрлэх заалтыг удирдамжийн 28-р хуудаснаас, дангаар болон хавсруулан хэрэглэхэд анхаарах зарим мэдээллийн талаар удирдамжийн 26-29 хуудаснаас, эмийн бүлгүүдийн бусад эмгэгийн үед хэрэглэх заалтыг хүснэгт 8-аас тус тус харна уу.
Дигидропиридин агуулсан бүлэг эм 

Амлодипин, Фелодипин, Никардипин, Нифедипин

· АД бууруулах, зүрхний өвдөлт намдаах үйлдэлтэй. 

· Зүрхний булчингаас илүү судасны гөлгөр булчинд сонгомлоор нөлөөлөн судас (титэм болон захын артери) тэлэх үйлдэлтэй.
· Синусын болон AV зангилаанд бараг нөлөөлдөггүй, эмчилгээний тун нь инотроп нөлөөгүй. 
Дигидропиридин агуулаагүй бүлэг эм  

Дилтиазем (Бензотиазепин), Верапамил (Фенилалкиламин)

· Хэм алдагдлын эсрэг (ховдлын дээрх тахикардид сонгомол), зүрхний өвдөлт намдаах, АД бууруулах нөлөөтэй. 

· Судас тэлэх үйлдэл багатай. 

· Синусын болон AV зангилааг дарангуйлах байдлаар зүрхний булчин дээр шууд нөлөөлөх шинж чанартай.

Шээс хөөх эм 

АД бууруулах эмчилгээнд үр дүн сайтай. 
· АД бууруулах бусад бүлгийн эмтэй хавсруулан хэрэглэхэд даралт бууруулах үйлдэл нь улам нэмэгдэн хүч нийлбэржих, заримдаа бүр хүчжих нь бий.
· Аминд халтай болон халгүй цус харвалт, ЗС-ны өвчлөл, нас баралтыг  бууруулдаг. 
Үйлдлийн механизм: Ус-давсны солилцоонд нөлөөлөн хоногийн шээсний хэмжээг илт нэмэгдүүлн эргэлдэх цусны эзэлхүүнийг бууруулан улмаар АД бууруулна. 
Гогцоонд үйлчилдэг эм 

Фуросемид, Торасемид

· Бөөрний дутагдалтай өвчтөнд хэрэглэхэд бөөрний тахир сувганцрын гогцоонд үйлчилдэг эм тиазидын бүлгийнхээс илүү зохимжтой байдаг.   

Тиазидын бүлгийн эм

Хлортиазид, Хлорталидон, Гидрохлортиазид
Үйлдлийн механизм: Бөөрний тахир сувганцарт натри, ус, хлорын эргэн шимэгдэлтийг саатуулах замаар шээсээр натрийг хөөх идэвхтэй үйлдэлтэй. 

· Бөөрний хэвийн үйл ажиллагаатай анхдагч АГ-ийн үед гогцоонд үйлчлэх эмээс илүү тиазидын бүлгийн эм үр дүн сайтай байдаг. 

· Хямд өртөгтэй, даралт бууруулах эмчилгээнд өргөн хэрэглэдэг. 

· Бодисын солилцооны хам шинжтэй, ЧШ-ийн өндөр эрсдэлтэй өвчтөнд бета-хориглогчтой хавсруулан хэрэглэхийг зөвлөхгүй.
Альдостероны антагонист

· Спиринолактон
Кали хамгаалах үйлдэлтэй эм

Амилорид 
· Кали хамгаалах үйлдэлтэй шээс хөөх эмийг гогцоонд нөлөөлөх, эсвэл тиазидын бүлгийн эмтэй хавсарган хэрэглэх нь тиазид-хамааралт гипокалиеми үүсэхээс сэргийлнэ. 
Бета-хориглогч

Атенолол, Бисопролол, Лабеталол, Метопролол, Пропроналол
Үйлдлийн механизм: Бета- адренорецепторыг хориглох замаар катехоламины биологийн идэвхийг сааруулна. Бета хориглогчоос β1, β2, эсвэл α1 рецепторуудын алийг нь сонгон саатуулж буйгаас хамааран эмийн механизмууд өөр байна.

· Бета 2 хориглогч эм  хоолойн агшилтыг нэмэгдүүлж, катехоламин-хамааралт глюкозын солилцоог саатуулна.

· Бета хориглогч нь бета 1 болон бета 2 рецепторт яг адил бус тун хамааралтай, ялгаатай нөлөөлдөг. Тунг ихэсгэх тутам бета 2-т үзүүлэх нөлөө нь давамгайлж бета 1 нь харьцангуй суларч байх мэт үр дүн ажиглагдана.

· Тиазидын бүлгийн эмтэй хавсруулан хэрэглэхэд бодисын солилцооны алдагдал гүнзгийрэх ба ЧШ-ийн шинэ тохиолдлын тоо нэмэгдэнэ.

Альфа-хориглогч

Доксазозин, Празозин
· Түрүү булчирхайн гиперплазийн эрт үедээ байгаа АГ-тэй өвчтөнд ихэвчлэн зөвлөнө. 
· АД бууруулах бүлгийн бусад эмтэй харьцуулвал АГ-ийн эмчилгээнд цөөн хэрэглэдэг. 

Үйлдлийн механизм: Альфа-адренорецепторыг хориглон захын судаснаас зүрхэнд учруулах эсэргүүцлийг багасгаж АД-ыг бууруулдаг.  

· Давсаг, шээс дамжуулах гуурсны гилгэр булчингийн агчилыг тавиулж, шээс хоригдсоноос үүсэх  зовиурыг багасгана.

· Түрүү булчирхайн гиперплазийн эрт үед өвчний шинж тэмдгийг багасгадаг.

· Өөх тосны солилцоонд зохистой нөлөө үзүүлдэг

Бусад эмүүд

Төвийн үйлдэлт эмүүд:

Клонидин, Метилдопа
· АГ-д төвийн үйлдэлт эмийг эмчилгээнд тэр бүр сонгохоо больсон нь аюулгүй, үр нөлөө илүү сайтай эмүүдийг түлхүү хэрэглэх болсонтой холбоотой. 
· Метилдопаг эмэнд тэсвэртэй гипертензийн үед бусад АД бууруулах эмийн бүлгүүдтэй хавсруулан хэрэглэж болно. Жирэмсний үед болгоомжтой өгнө. 

Судас өргөсгөх эмүүд:

Гидралазин, Миноксидил

· Гаж нөлөөнөөс нь хамаарч АД бууруулах эмчилгээнд цөөн тохиолдолд, богино хугацаагаар хэрэглэнэ.
Хүснэгт 8. АД бууруулах зарим эмийг АГ-ээс бусад тохиолдлуудад хэрэглэх заалт (ESH 2007)

	Шээс хөөх эм 

(тиазидын бүлэг):

· СГ (настанд)

· ЗД
	Бета-хориглогч:

· Зүрхний бах

· ЗШ-ийн дараа

· Тахиаритми

· Глауком

· Жирэмсэн
	Са-ийн антагонист (дигидропиридин):

· СГ (настанд)

· Зүрхний бах

· Зүүн ховдлын гипертрофи

· Гүрээний/титмийн атеросклероз

· Жирэмсэн


	Са-ийн антагонист (верапамил/дилтиазем):

· Зүрхний бах

· Гүрээний атеросклероз

· Ховдлын дээд тахикарди

	АХФС:

· ЗД 

· Зүүн ховдлын үйл ажиллагааны алдагдал

· ЗШ-ийн дараа

· ЧШ-ийн нефропати

· ЧШ-ийн бус нефропати

· Зүүн дгипертрофи

· Гүрээний атеросклероз

· Протейнури/микроальбуминури

· Тосгуурын мерцани

Бодисын солилцооны хам шинж
	АР антагонист:

· ЗД

· ЗШ-ийн дараа

· ЧШ-ийн нефропати

· Протейнури/микроальбуминури

· Зүүн ховдлын гипертрофи

· Тосгуурын мерцани

· Бодисын солилцооны хам шинж

АХФС хамааралт ханиалга
	Шээс хөөх эм (альдостероны эсрэг):

· ЗД
· ЗШ-ийн дараа 

Шээс хөөх эм (гогцоонд үйлчлэх):

· Бөөрний эмгэгийн төгсгөлийн шат

· ЗД




Хүснэгт 9. АД бууруулахад өргөн хэрэглэгддэг зарим эмүүд: тун, гаж нөлөө, анхаарах зүйлс 

	АХФС*

	Эмүүд
	Тун
	Тайлбар

	Каптоприл
	Эхлэх тун: 12.5 мг УУХААР хоногт 2-3 удаа. Тунг аажмаар 2-4 долоо хоногийн зайтай нэмэх;

Барих тун: 25-50 мг УУХААР хоногт 2 удаа
Дээд тун: 150 мг/хоногт
	Гаж нөлөө (1-10%): ЗС-ны талаас (гипотензи, судаслаг хаван); ТМС-ийн талаас (сульдах, толгой өвдөх); амьсгалын зам (хуурай ханиалга 5-39%, амьсгалын дээд замын шинжүүд); арьсны талаас (тууралт, олон хэлбэрт эритема, хучуур эдийн хордлогот үхжил); хэт мэдрэгших урвал; бөөрний талаас (бөөрний дутагдал); электролитийн алдагдал (гиперкалиеми, гипонатриеми); цусны эмгэг 

Анхааруулга: 

Ялангуяа шээс хөөх эм хэрэглэж буй ЗД-тай өвчтөнд, эсвэл ямар нэгэн шалтгаанаас диалез хийлгэж буй тохиолдолд АХФС-аар эмчлэх эхний үед гипотензи үүсэж болно.
Хэрэв боломжтой бол АХФС-ийг эхлэхээс 2-3 өдрийн өмнө шээс хөөх эм хэрэглэж буй бол зогсооно. Иймд эмчилгээг эмнэлгийн нарийн хяналтан дор эхлэх ба өвчтөнийг хэвтүүлж, бага тунгаар өгнө.

Гол судасны нарийсалтай, эсвэл зүүн ховдлоос гарах хэсгийн бөглөрөлтэй өвчтөнд өгөхөөс зайлсхийнэ. Хоёр талын бөөрний судасны эмгэгтэй, эсвэл сэжиглэж буй тохиолдолд өвчтөнд зөвлөхгүй.

Шалтгаан тодорхойгүй судаслаг хавантай, эсвэл энэ талаар удмын түүхтэй бол болгоомжтой хэрэглэнэ.

АХФС-ыг өгөхийн өмнө болон эмчилгээний явцад бөөрний үйл ажиллагаа ба сийвэнгийн электролитуудыг (Na, K) үнэлж байх хэрэгтэй. 

	Цилазаприл
	Эхлэх тун: 1-1.25 мг УУХААР хоногт 1 удаа x 2 хоног 

Барих тун: 2.5-5 мг УУХААР хоногт 1 удаа
	

	Эналаприл
	Эхлэх тун: (шээс хөөх эм ууж байгаа үед): 2.5 мг УУХААР хоногт 1 удаа. 

Эхлэх тун (шээс хөөх эм уугаагүй үед): 5 мг УУХААР хоногт 1 удаа. 

Барих тун: 10-20 мг УУХААР хоногт 1 удаа
Дээд тун: 40 мг/хоногт
	

	Лизиноприл
	Эхлэх тун: (шээс хөөх эм ууж байгаа үед): 5 мг УУХААР хоногт 1 удаа. 

Эхлэх тун (шээс хөөх эм уугаагүй үед): 5-10 мг УУХААР хоногт 1 удаа. 

Барих тун: 20 мг УУХААР хоногт 1 удаа
Дээд тун: 80 мг/хоногт
	

	Периндоприл
	Эхлэх тун: 4-5 мг УУХААР хоногт 1 удаа 

Эмчилгээний 1 сарын дараа тунг 8-10 мг хүртэл өсгөж болох , УУХААР хоногт 1 удаа

Дээд тун: 8-10 мг/хоногт
	

	Рамиприл
	Эхлэх тун: 1.25-2.5 мг УУХААР хоногт 1 удаа

Барих тун: 2.5-5 мг УУХААР хоногт 1 удаа

Дээд тун: 10 мг/хоногт
	

	*Хэрэв боломжтой бол АХФС-ийг эхлэхээс 2-3 өдрийн өмнө шээс хөөх эм хэрэглэж буй бол зогсоох. Эмчилгээний явцад өвчтөнийг ойр ойрхон хянаж байх 

	АР АНТАГОНИСТ

	Эмүүд
	Тун
	Тайлбар

	Лозартан
	Эхлэх тун: 50 мг УУХААР хоногт 1 удаа. 

Барих тун: 50-100 мг/хоногт УУХААР хоногт 1 удаа, эсвэл 100 мг УУХААР хоногт 2 удаа
	Гаж нөлөө (1-10%): Ихэвчлэн хөнгөн, эсвэл түр зуурын байдлаар илрэнэ. ТМС-ийн талаас (толгой эргэх); ЗС-ны талаас (тун-хамааралт байрлалын гипотензи, энэ нь ялангуяа шээс хөөх эмчилгээ хийлгэж буй өвчтөнд тохиолдож болох); бөөрний дутагдал; 

Бусад: бижрүү, судаслаг хаван, булчингийн өвдөлт, ханиалгалт 
Анхааруулга: 

Хаван хөөх эмчилгээ хийлгэж буй өвчтөнд (жишээ нь шээс хөөх эмийг өндөр тунгаар авч байгаа үед) гипотензи үүсэж болох тул бага тунгаар эхлэх нь зохимжтой.
Бөөрний артерийн нарийсалтай, бөөрэсвэл элэгний дутагдалтай өвчтөнд эрсдэлийг тооцон  анхааралтай хэрэглэнэ.
Бөөрний үйл ажиллагаа доройтсон өвчтөнд сийвэнгийн К-ийн түвшинг хянах ба К хадгалах үйлдэлтэй шээс хөөх эмээс зайлсхийнэ.

	Валсартан
	Эхлэх тун: 80 эсвэл 160 мг УУХААР хоногт 1 удаа  

Тунг  320 мг хүртэл өсгөж болох, УУХААР хоногт 1 удаа
	

	Са-ийн АНТАГОНИСТ

	Эмүүд
	Тун
	Тайлбар

	Дигидропиридины бүлэг

	Амлодипин
	Эхлэх тун: 5 мг УУХААР хоногт 1 удаа

Дээд тун: 10 мг/хоногт
	Гаж нөлөө: ЗС-ны талаас (зүрхний үйл ажиллагааг дарангуйлах, гипотензи 5%, ЗД-ыг даамжруулах 2%, зах хязгаарын хаван тун хамааралтай 7-10%, нүүр улайж минчийх 10-25%); Хоол боловсруулах эрхтэний талаас (өтгөн хатах нифедипин ≤2%, верапамил 12-42%); ТМС-ийн талаас (толгой өвдөх 10-23%, эргэх 10-27%); 

Зүрхний хэмд нөлөөлдөг Са-ийн антагонист хэрэглэх үед AV диссоциаци <1%, AV хориг 1.2%, брадикарди 1.2-1.4%, синусын зангилааны алдагдал гарах<1; 

Анхааруулга: 

Ээнэгшилгүй ЗД-тай өвчтөнд цээртэй, гэвч судсанд сонгомлоор нөлөөлдөг дигидро-пиридины бүлгийн эм нь (амлодипин) зүүн ховд-лын агшилт  буурсан өвчтөнд үр дүнтэй байдаг.  

Богино-үйлдэлтэй дигидропиридины бүл-гийн эмийг (нифедипин) аль болох хэрэглэхгүй. Учир нь зүрхэнд үзүүлэх сөрөг нөлөөг улам ихэсгэнэ.  

Зүрхний хэмд нөлөөлдөг Са-ийн антагонистыг (верапамил, дилтиазем) зүрхний цохилтын тоо цөөрсөн, синусын занги-лааны сулрал, AV зангилааны хоригтой үед зөвлөхгүй

	Фелодипин
	Эхлэх тун: 2.5-5 мг УУХААР хоногт 1 удаа. 

Барих тун: 2.5-10 мг/хоногт УУХААР хоногт 1 удаа
Дээд тун: 20 мг/хоногт
	

	Никардипин
	Зохицуулсан задралтай:

Эхлэх тун: 10-20 мг УУХААР хоногт 3 удаа. Тунг 20-40 мг хүртэл өсгөж болох,  УУХААР хоногт 3 удаа 

Удаан үйлчилгээтэй: 40 мг УУХААР хоногт 2 удаа. Тунг 80-120 мг хүртэл өсгөж болох, УУХААР хоногт 2 удаа 
	

	Нифедипин
	Аажмаар хангах:

Эхлэх тун: 5-10 мг УУХААР хоногт 3 удаа. Тунг шатчилан 20 мг хүргэж болох, хоногт 3 удаа

Дээд тун: 60-180 мг/хоногт 

Удаан үйлчилгээтэй (хоногт 1 удаа):

Эхлэх тун: 20-90 мг УУХААР хоногт 1 удаа. 

Барих тун: 30-60  мг/хоногт УУХААР 
Дээд тун: 120-180 мг/хоногт

Удаан үйлчилгээтэй (хоногт 2 удаа):

Эхлэх тун: 10-20 мг УУХААР хоногт 2 удаа. 

Барих тун: 20  мг УУХААР хоногт 2 удаа

 Тунг шатчилан 40 мг хүргэж болох, хоногт 2 удаа

Дээд тун: 120-180 мг/хоногт
	

	Фенилалкаламин
	

	Верапамил
	Зохицуулсан задралтай: 40-80 мг УУХААР хоногт 3-4 удааэсвэл 80-160 мг УУХААР хоногт 2-3 удаа.

Дээд тун: 480 мг/хоногт 

Удаан үйлчилгээтэй: 120-240 мг УУХААР хоногт 1 удаа. 

1 удаагийн тунг 240 мг хүртэл өсгөж болох, УУХААР хоногт 2 удаа

Дээд тун: 480 мг/хоногт
	

	Бензодиазепины уламжлал 
	

	Дилтиазем
	Зохицуулсан задралтай:

Эхлэх тун: 30-60 мг УУХААР хоногт 3 удаа, эсвэл 60-120 мг УУХААР хоногт 2 удаа; Тунг 180-360 мг/хоногт хүргэж болох, УУХААР тунг хоногт 3 удаа хувааж хэрэглэх

Удаан үйлчилгээтэй (хоногт 1 удаа):

Эхлэх тун: 90-180 мг УУХААР хоногт 1 удаа. Тунг 14 хоногийн зайтай 240-360 мг хүртэл өсгөж болох, УУХААР хоногт 1 удаа

Дээд тун: 360 мг/хоногт

Удаан үйлчилгээтэй (хоногт 2 удаа):

90-120 мг УУХААР хоногт 2 удаа. 

Дээд тун: 360 мг/хоногт
	

	ШЭЭС ХӨӨХ ЭМ

	Эмүүд
	Тун
	Тайлбар

	АЛЬДОСТЕРОНЫ АНТАГОНИСТ

	Спиронолактон
	25-50 мг/хоногт

Тунг 100 мг/хоногт хүртэл өсгөж болох
	Гаж нөлөө:

ТМС-ийн талаас 23% (толгой өвдөх, нойрмоглох, атакси, оюун ухаан самуурах); ХБЭ талаас (гүйлгэх), дотоод шүүрэл ба бодисын солилцооны талаас (гинекомасти 9%, гирутизм, сарын тэмдэг алдагдах, бэлгийн сулрал, хөнгөн зэргийн ацидоз, гипонатриеми, гиперкалиеми зэрэг нь 1-2%) 
Анхааруулга:
Гиперкалиеми, эсвэл бөөрний дутагдалтай өвчтөнд зөвлөхгүй.

Гиперкалиеми үүсэх эрсдэлтэй (ЧШ-тэй, настан, бөөрний, эсвэл элэгний дутагдалтай) хүмүүст болгоомжтой хэрэглэнэ. 

Сийвэнгийн электролит, креатининийг байнга хянана.

	ГОГЦООНД ҮЙЛЧЛЭХ ЭМҮҮД

	Фуросемид
	20-80 мг/хоногт ихэвчлэн өглөөгүүр, хоногт 1 удаа 
	Гаж нөлөө***: Дотоод шүүрэл ба бодисын солилцооны талаас (гипонатриеми, гипокалиеми, ялангуяа өндөр тунгаар, эсвэл удаан хугацаагаар уусны дараа гипохлориемийн шалтгаант алкалоз, гиперглицеми, глюкозури, гиперурикеми, тулай үүсгэж магадгүй); электролитийн тэнцвэр алдагдсанаас (толгой өвдөх, булчин татах, ам хуурайших, хатах, гипотензи, цангах, сульдах, нойрмог); цөөн тохиолдох бусад (нүд бүрэлзэх, толгой эргэх, байрлал-хамааралт гипотензи, тууралт, хэт мэдрэгших урвал) 

Анхааруулга:
Гепатитаас үүдэлтэй кома, мөн элэг, бөөр хордуулах нөлөөт эмээс шалтгаалсан бөөрний дутагдал, ануритай өвчтөнд хэрэглэхээс зайлсхий. 

Шингэний болон электролитийн тэнцвэр алдагдалтай, түрүү булчирхайн гиперплази, шээх үед түр ухаан алддаг, элэгний циррозтой өвчтөнд гипокалиеми, ЗД-ын хүнд хэлбэрийн үед гипонатриеми тус тус үүсэхээс сэргийлж, мөн тулайг сэжиглэж байгаа үед эрсдэлийг тооцож анхааралтай хэрэглэнэ. 

Шингэний болон электролитийн тэнцвэр алдагдлыг байнга шинжиж хянах хэрэгтэй. 

	Торасемид
	Эхлэх тун: 2.5-5 мг УУХААР хоногт 1 удаа. Дээд тун: 5 мг/хоногт


	

	КАЛИ ХАМГААЛАХ ҮЙЛДЭЛТЭЙ ЭМ


	Амилорид


	5-10 мг УУХААР хоногт 1 удаа 

Дээд тун: 20 мг/хоногт
	Гаж нөлөө (1-10%): Дотоод шүүрэл ба бодисын солилцооны талаас (өндөр настанд, ЧШ-тэй, бөөрний үйл ажиллагаа муудсан өвчтөнд гиперкалиеми, шээс хөөх бусад  эмтэй хавсруулан хэрэглэхэд гипонатриеми болох); ХБЭ-ний талаас (дотор муухайрах, бөөлжис цутгах, гэдсээр өвдөх, гүйлгэх, түгжирэх, хоолны дуршил муудах, ам хуурайших); ТМС-ийн талаас (толгой өвдөх, эргэх, ядрах, булчин татах); 

Анхааруулга:

Ихэвчлэн гогцооны, эсвэл тиазидын бүлгийн эмтэй хавсруулан хэрэглэнэ. 

Гиперкалиеми, эсвэл бөөрний хүнд дутагдалтай өвчтөнд өгөхөөс зайлсхий.  

Гиперкалиеми үүсэх эрсдэлтэй өвчтөнд (ЧШ, өндөр настан, бөөрний, элэгний дутагдалтай) 

	ТИАЗИДЫН БА ТИАЗИД ТӨСТ БҮЛЭГ


	Хлортиазид
	250-500 мг/хоногт УУХААР хоногт 1 удаа, эсвэл тунг хоногт 2  хувааж өгөх

Дээд тун: 1 гр/хоногт
	Гаж нөлөө (1-10%): Дотоод шүүрэл ба бодисын солилцооны талаас (гиперурикеми, зарим өвчтөний тулай сэдрэх,  гипохлоремийн алкалоз, гипонатриеми, гипокалиеми, гипомагнезиеми, ЧШ-ийн үед глюкозури ба гиперглицеми); ХБЭ-ний талаас (ходоод, гэдэсний цочрол, дотор муухайрах, бөөлжис цутгах, хоолны дуршил муудах, гүйлгэх); ТМС-ийн талаас (толгой өвдөх, эргэх); бусад (гэрэлд хэт мэдрэгших, байрлал-хамааралт гипотензи, бэлгийн сулрал, хэт мэдрэгших урвал); 
электролитийн тэнцвэр алдагдсанаас (толгой өвдөх, булчин татах, ам хуурайших, хатах, гипотензи, сульдах, нойрмоглох); 

Анхааруулга:

Тиазидын бүлгийн эмийг элэгний хүнд хэлбэрийн дутагдалтай өвчтөнд энцефалопати үүсэлтийг хурдасгах, ядаргаатай өвчтөнд анури үүсэх, эсвэл өмнө нь байсан гиперкальцемийг сэдрээх аюултай тул хэрэглэхээс зайлсхийнэ.

Шингэний болон электролитийн тэнцвэр алдагдалтай (ялангуяа настанд), элэгний циррозтой өвчтөнд гипокалиеми, ЗД-ын хүнд хэлбэрийн үед гипонатриеми тус тус үүсэхээс сэргийлж болгоомжтой хэрэглэнэ.

ЧШ болон тулай өвчний үед хэрэглэхдээ эрсдэлийг тооцож 
анхааралтай хандах хэрэгтэй. 

	Хлорталидон
	12.5-25 мг УУХААР хоногт 1 удаа 

Тунг 50 мг/хоногт хүртэл өсгөж болох, УУХААР
	

	Гидрохлортиазид
	12.5-25 мг УУХААР хоногт 1 удаа
	

	Индапамид
	Зохицуулсан задралтай: 1.25-2.5 мг УУХААР хоногт 1 удаа

Удаан үйлчилгээтэй: 1.5 мг УУХААР хоногт 1 удаа. 


	

	БЕТА-ХОРИГЛОГЧ

	Эмүүд
	Тун
	Тайлбар

	Атенолол
	25-50 мг УУХААР хоногт 1 удаа

Дээд тун: 100 мг/хоногт
	Гаж нөлөө (1-10%):

ТМС-ийн талаас (сульдах, сэтгэл гутрал, толгой, эргэх, нойр алдагдах); ЗС-ны талаас (ЗД, зүрхний хориг, зах хязгаарын мөчид хөрөх, эрэгтэйчүүдэд бэлгийн сулрал); амьсгалын зам (гуурсан хоолойн агшилт, ийм тохиолдолд бета 1 хориглогчийг маш болгоомжтой хэрэглэх); ХБЭ-ний талаас (бөөлжис цутгах, дотор муухайрах, гүйлгэх, түгжрэх); бодисын солилцоо талаас (гипер, эсвэл гипогликеми, сийвэнгийн холестерол ба триглицерид өөрчлөгдөх)
Анхааруулга: 

Брадикардийн хүнд хэлбэр, өмнө нь AV өндөр зэргийн хоригтой байсан, синусын хам шинж, зүүн ховдлын тогтворгүй, хүнд зэргийн дутагдлын үед эсрэг заалттай. 
Гуурсан хоолойн бачуурал, багтраатай, амьсгалын замын бөглөрөлтөт бусад эмгэгүүдийн үед эрсдэлийг тооцож, маш болгоомжтой хэрэглэнэ. Хоригийн 1 зэрэгтэй, сэтгэл гутралтай, инсулин хэрэглэж байгаа үед эрсдэлийг тооцож, анхаарал болгоомжтой өгнө.  

Бета хориглогч нь гипертеройд, гипоглицемийн шинж тэмдгийг бүдэгрүүлж, хайрст үлдийг даамж-руулж болно.

Өвчтөн эмийг удаан хугацаагаар ууж байгаа үед огцом тасалж болохгүй. Аажмаар 1-2 долоо хоногийн туршид тунг бууруулж, эмчилгээг хасна. 

	Бисопролол
	Эхлэх тун: 5 мг УУХААР хоногт 1 удаа. 

Барих тун: 5-10 мг УУХААР хоногт 1 удаа
Дээд тун: 20 мг/хоногт
	

	Лабетолол
	100 мг УУХААР хоногт 2 удаа 

Тунг 2 долоо хоногийн дараа 200-400 мг/хоногт хүртэл өсгөж болох, УУХААР 

Дээд тун: 2400 мг/хоногт
	

	Метопролол
	Зохицуулсан задралтай:

Эхлэх тун: 50-100 мг УУХААР хоногт 1-2 удаа. Тунг 100-200 мг/хоногт хүртэл өсгөж болох

Дээд тун: 200 мг/хоногт

Удаан үйлчилгээтэй :

25-100 мг УУХААР хоногт 1 удаа
	

	Пропроналол
	Зохицуулсан задралтай:

Эхлэх тун: 40-80 мг УУХААР хоногт 2 удаа. Тунг 160-320 мг/хоногт хүртэл өсгөж болох, УУХААР тунг  хоногт 2-4 удаа хувааж өгөх

Дээд тун: 320 мг/хоногт

Удаан үйлчилгээтэй:

Эхлэх тун: 80 мг УУХААР хоногт 1 удаа. Тунг 120-160 мг хүртэл өсгөж болох, УУХААР хоногт 1 удаа

Дээд тун: 480 мг/хоногт
	

	АЛЬФА-ХОРИГЛОГЧ

	Эмүүд
	Тун
	Тайлбар

	Доксазозин


	Эхлэх тун: 1 мг УУХААР хоногт 1 удаа. Тунг 1-2 долоо хоногийн зайтайгаар 2 мг/хоногт хүртэл өсгөж болох ба дараа нь 4 мг хүргэж болох, УУХААР хоногт 1 удаа 

Дээд тун: 8-16 мг/хоногт
	Гаж нөлөө (1-10%):

Эхний тунгийн дараа байрлал-хамааралт гипотензи үүсэх буюу гэнэт муужран унаж болно. ЗС-ны талаас (хаван, цээжээр өвдөх, амьсгаадах); ХБЭ-ний талаас (өтгөн хатах, гүйлгэх, ам хатах); ТМС-ийн талаас >10% (сэтгэл гутрал, цочромтгой, нойр алдагдах, толгой эргэх, харааны хий үзэгдэл, парестези); шээсний талаас (шээрэнтэх, шээс задгайрах); харааны талаас (нүд бүрэлзэх); элэгний талаас (элэгний үйл ажиллагааны сорил өөрчлөгдөх, панкреатит); бусад (үе мөч өвдөх, тууралт, бэлгийн сулрал, бэлэг эрхтэн эмгэгээр хөвчрөх); Эмчилгээг зогсоосноос ТМС-ийн талаас (толгой, эргэх, өвдөх, нойр алдагдах, хүч тэнхээ дутагдах); ХБЭ-ний талаас (бөөлжис цутгах); ЗС-ны талаас (зүрх дэлсэх)  
Анхааруулга: 

Эмчилгээг бага тунгаар эхлэх ба байрлал хамааралт гипотензи болохоос сэргийлж унтахын өмнө уухыг зөвлөнө. 
Зүрхний агших чадвар буурсан  (механик бөглөрөлтийн улмаас) өвчтөний ЗД-ыг эмчлэхэд хэрэглэхгүй. 
Настай хүмүүст, бөөрний, эсвэл элэгний дутагдалтай, зүрхний бахтай өвчтөнд болгоомжтой хэрэглэнэ.

	Празозин
	Эхлэх тун: 0.5 мг УУХААР хоногт 2-3 удаа. Тунг 3-7 хоног тутамд аажмаар өсгөх 

Барих тун: 3-15 мг/хоногт тунг хувааж уулгах
Дээд тун: 20 мг/хоногт
	

	БУСАД ЭМ

	Эмүүд
	Тун
	Тайлбар

	Төвийн үйлдэлт эмүүд

	Клонидин
	Эхлэх тун: 50-100 мкг УУХААР хоногт 3 удаа, эсвэл 75-150 мкг УУХААР хоногт 2 удаа 

Барих тун: 300-600 мкг/хоногт, тунг хуваан уулгаж болох 
Дээд тун: 900 мкг/хоногт
	Гаж нөлөө: 

ТМС-ийн талаас (нойрмог 35%, толгой эргэх 16%, өвдөх, сэтгэл гутрал 1%, цочромтгой 3%, сульдах 10%, нойр алдагдах, бэлгийн сулрал 3%); ХБЭ-ний талаас (ам хатах 40%, өтгөн хатах 10%, бөөлжис цутгах 5%, хоолонд дургүй болох 1%); шээсний талаас  1% (шээс хаагдах, шээс задгайрах); ЗС-ны талаас (байрлал-хамааралт гипотензи 3%, хаван); бусад цөөн тохиолдох (брадикарди, ЗЦБ-ийн өөрчлөлт, ЗД, харааны хий үзэгдэл зэрэг)
Анхааруулга: 

Тархины судасны эмгэг, бөөрний үйл ажиллагаа муудсан, зүрхний ишеми өвчин, ЗШ, зах хязгаарын судасны бөглөрөлтөт эмгэг, ялангуяа эдгээр эмгэг үед сэтгэл гутралтай хавсарсан тохиолдолд клонидинийг болгоомжтой хэрэглэнэ. 

Эмчилгээнд удаан хугацаагаар хэрэглэж байгаа үед гэнэт зогсоож болохгүй

	Метилдопа
	Эхлэх тун: 250 мг УУХААР хоногт 2 удаа-хоногт 3 удаа. Тунг 2-оос багагүй  хоногийн зайтайгаар, эмийн нөлөө илэртэл ихэсгэж, багасгаж болох 

Дээд тун: 3 гр/хоногт
	Гаж нөлөө**: 

Ихэвчлэн түр зуурын, тогтворгүй байдаг. ТМС-ийн талаас (нойрмог, толгой эргэх, өвдөх, ядрах, сульдах, бэлгийн сулрал, нойр алдагдах, парастези, сэтгэл гутрал); ЗС-ны талаас (байрлал-хамааралт гипотензи, хаван, зүрхний бах даамжирч болох); ХБЭ-ний талаас (гүйлгэлт, түгжрэл, цөөн тохиолдолд панкреатит, колит, хэл шархлах); цусны талаас (тромбоцитопени, лейкопени, цус задралын анеми, гранулоцитопени); хэт мэдрэгших урвал

Анхааруулга: 

Элэгний өвчин, сэтгэл гутралын үед хэрэглэхгүй. 

Бөөр, элэгний үйл ажиллагаа муудсан, цус задралын анемийн түүхтэй, элэгний өвчин, сэтгэл гутрал, паркинсонизм зэрэг тохиолдлын үед болгоомжтой хэрэглэнэ.

Эмчилгээний эхний 6-12 долоо хоногт, эсвэл өвчтөн халуурвал ЦЕШ-г үе үе хийнэ. 

	Судас тэлэгч

	Гидралазин
	Эхлэх тун: 40-50 мг/хоногт УУХААР тунг хувааж өгөх, тунг 2-5 хоног тутамд 10-25 мг-аар нэмж болох
Дээд тун: 200 мг/хоногт
	Гаж нөлөө**: 

Эмчилгээг багасгахад: ТМС-ийн талаас (тахикарди, зүрх дэлсэх, зүрхний бах, нүүр улайж минчийх); ХБЭ-ний талаас (хоолонд дургүй болох, дотор муухайрах, бөөлжис цутгах, гүйлгэх); бусад (толгой эргэх, хамар битүүрэх, жин нэмэгдэх, салгалах, булчин татах, нүдний үрэвсэл, нулимс гоожих); ЗС-ны талаас (байрлал хамааралт гипотензи, шээс хаагдах, хаван);

Цөөн тохиолдох: (пиридоксин хуримтлагдсанаас зах хязгаарын мэдрэлийн алдагдал); цусны талаас (цусны ялтсан эсийн эмгэг, цус задралын анеми); элэгний талаас (элэгний хордлого); шээс боловсруулах замын талаас (шээхэд хүндрэлтэй, гломерулонефрит);  ТМС-ийн талаас (сэтгэл гутрал эсвэл хөөрөл); ХБЭ-ний талаас (гэдэс саажих, өтгөн хатах); хэт мэдрэгших урвал; өндөр тунгаар удаан хэрэглэснээс эмэгтэй хүнд, эсвэл бөөрний дутагдалтай тохиолдолд тогтолцооны чонон хөрвөс төст эмгэг үүсч болзошгүй.
Анхааруулга: 

Хүнд хэлбэрийн тахикарди, зүрхний цацалтын үзүүлэлт (EF) өндөртэй ЗД, гол судасны цүлхэнгийн хуулрал, уушгин зүрх, механик бөглөрлөөс үүдэж зүрхний үйл ажиллагаа муудсан, шалтгаан тодорхойгүй тогтолцооны чонон хөрвөс, түүнтэй хамааралтай эмгэгүүдийн үед хэрэглэхээс зайлсхийнэ. 
ЗИӨ, ЗШ, ЗД, бөөр, элэгний үйл ажиллагаа муудсан үед болгоомжтой хэрэглэнэ. 

Уг эмээр эмчилгээг удаан үргэлжлүүлж байгаа үед ЦЕШ, цусанд АНА, ШЕШ үе үе шинжлэх хэрэгтэй.

	Миноксидил
	Эхлэх тун: 2.5-5 мг/хоногт УУХААР хоногт 1 удаа, эсвэл тунг хувааж өгөх, . Тунг 3 хоногийн зайтайгаар аажмаар өсгөж 40-50 мг/хоногт хүргэх, УУХААР хоногт 1 удаа эсвэл тунг хувааж өгөх, 
Дээд тун: 100 мг/хоногт
	Хүнд хэлбэрийн АГ-ийн зөвхөн эмчилгээнд бусад эм үр дүнгүй тохиолдолд л хэрэглэнэ. 

Зүрхэнд даамжиран нөлөөлөхийг нь багасгах үүднээс бета-хориглогчтой хавсруулан хэрэглэнэ. Хаван хөөх эмчилгээг хянахын тулд хамт хэрэглэнэ. 

Гаж нөлөө (1-10%): 

ЗС-талаас (тахикарди, шингэн хуримтлагдах, хаван, ЗД даамжрах >10%, ЗЦБ-ийн өөрчлөлт, шүүдэст перикардит, зүрхний бах); гипертрихоз >10%; цөөн тохиолдох; ТМС-ийн талаас (толгой өвдөх); дотоод шүүрэл, бодисын солилцоо талаас (гинекомасти, сарын тэмдэг олшрох);  тууралт, Стевен-Жонсны хам шинж, тромбоцитопени); 

Анхааруулга: 

Феохромоцитоматай өвчтөнд өгөхгүй. 

ЗШ, уушгины гипертензи, зүрхний бах, ЗАД, бөөрний дутагдалтай тохиолдолд эрсдэлийг тооцон, маш хянуур хэрэглэх 

	** Гаж нөлөөний давтамжийн хувь тодорхойгүй 


Хавсралт 4. Эмэн эмчилгээ (нэн яаралтай эмчилгээт гипертензи) 
Гипертензийн яаралтай тусламж шаардсан нөхцөлийг ноцтой эсэхээс хамаарч 2 хэлбэрт (нэн яаралтай эмчилгээт  ба хойшлуулашгүй эмчилгээт АГ) хуваах бөгөөд эмэн эмчилгээнд сонгож хэрэглэх эмийн тун, гарах гаж нөлөө, анхаарах зүйлс тус бүрчлэн нарийвчлан тооцно.  
Эмчилгээний зорилго:

Эмнэл зүйн байдлаас хамаарна (дэлгэрэнгүйг В.7.15-аас харна уу):

Дундаж АД-ыг 20%-иар, ДД-ыг хамгийн ихдээ 100-110 ммМУБ орчим хүртэл, 3-12 цагийн дотор (гол судсаны цочмог хуулрал зэрэг өвөрмөц нөхцөлүүдэд илүү богино хугацаатай) буулгах, гэхдээ АД-ыг 160/100 ммМУБ-аас доош хэт буулгаж болохгүй.
Судсаар эмэн эмчилгээг яаралтай эхлэх тэр үед даралт бууруулах эмийг зэрэг уулгаж эхлэнэ гэдгээ мартаж болохгүй.
Зарим нэн яаралтай эмчилгээт гипертензийн үед үр дүн сайтай АД бууруулах эмүүд: 
Гол судасны цочмог хуурал

· Эхний сонголт: Лабеталол, Никардипин, Нитропруссид (бета-хориглогчтой), эсвэл Эсмолол 

· Гол судасны цочмог хуулрал гэж сэжиглэсэн үед цаг алдалгүй нэн яаралтай судсаар эмчилгээг эхэлнэ. 

· Гол судасны дутуу хаагдалтай, зүрхний тампонадыг сэжиглэж буй зэрэг тохиолдлуудад бета-хориглогчийг хэрэглэхээс зайлсхийх

· СД-ыг 20 минутын дотор 110120 ммМУБ болгох 

Титэм судасны цочмог хам шинж

· Эхний сонголт: Лабетолол, Эсмолол, эсвэл нитроглицерин (GTN)
· СД >160 ммМУБ ба/эсвэл ДД>100 ммМУБ
· Хэрэв АД>185/100 бол тромбо хайлуулагчийг зөвлөхгүй. 
Зүрхний цочмог дутагдал

· Эхний сонголт: Нитроглицерин (GTN) бага тунгаар, Эналаприл, гогцоонд үйлчлэх шээс хөөх эм ба лабеталол 

· СД≥140 ммМУБ үед судас өргөгсгөгч+шээс хөөх эмийн хослолыг өгөх; нитроглицеринийг судсаар, эсвэл хэлэн дор тавих нь үр дүнтэй. 
Нитроглицерин эсвэл нитропруссид натрийг бета-рецептор хориглогчтой хавсруулан судсаар хийнэ. Гэвч уухаар хэрэглэхэд хангалттай үр дүнг үзүүлнэ. Богино үйлдэлтэй нифедипиныг хэрэглэхээс зайлхийнэ. Өмнө нь эмэн эмчилгээнд үр дүнгүй АГ-тэй байсан бол АД-ын зорилтот түвшин нь харьцангуй өндөр байж болно.
Бөөрний цочмог дутагдал

· Эхний сонголт: Никардипин

Ишемийн инсульт

· Эхний сонголт: Лабеталол эсвэл Никардипин

· СД>220 ммМУБ, эсвэл ДД >120 ммМУБ-аас бусад үед даралт бууруулах эмийг өгөхгүй. Хэрэв өвчтөн фибрин хайлуулах эмчилгээг хийлгэж байгаа бол АД-ын зорилтот түвшин <185/110 ммМУБ байна. 

· АД-ыг бууруулахдаа 150-180/80-100 мм МУБ түвшинд хүргэх зорилтыг тавих ба дундаж АД-ыг 15-20%-иас хэт доош нь буулгаж болохгүй. 

· Фибрин хайлуулах эмчилгээ хийсний дараа АД-ыг <180/105 ммМУБ түвшинд барих хэрэгтэй. 

Тархинд цочмог цус харвах
· Зохистой эмүүд: Никардипин, Лабетолол, эсвэл Эсмолол 

· Хэрэв СД > 200 ммМУБ, ДД > 110ммМУБ, эсвэл дундаж АД > 130 ммМУБ байвал АД буулгахыг зөвлөнө. Шинж тэмдэг илэрснээс хойшхи 24 цагийн туршид СД < 180 ммМУБ, эсвэл дундаж АД < 130 ммМУБ [дундаж АД=(ДД +1/3 x (СД - ДД))]. 
Аалзавч бүрхүүлийн цус харвалт

· Зохистой эмүүд: Лабетолол, Никардипин эсвэл Эсмолол

· Цүлхэн эмчлэгдэх хүртэл, тархины судас агштал СД-ыг <160 ммМУБ байлгана. 
Феохромоцитом

· Зохистой эмүүд: Натрийн Нитропруссид, Лабетолол
· Альфа-хориглогч үр дүн сайтай. 
· Сонгомол үйлдэлтэй бета-хориглогч нь АГ-ийг улам хүндрүүлэх тул зайлсхийх шаардлагатай. 
Эклампсийн өмнөх болон эклампсийн үед 

· Зохистой эмүүд: Нифедипин, Лабетолол, Метилдопа 
· Нитропруссид, АХФС, Эсмалолоос зайлсхийх 
Хүснэгт 10. Нэн яаралтай АД бууруулах зарим эмүүд: тун, гаж нөлөө, анхаарах зүйлс
	АДРЕНОРЕЦЕПТОР  ХОРИГЛОГЧ


	Эм
	Тун
	Тайлбар

	Бета-рецептор хориглогч


	Эсмолол
	Мэс заслын үеийн тахикарди ба ГИПЕРТЕНЗИ (нэн яаралтай)

Ханах тун: 80 мкг СУДСААР 15-30 сек, дараа нь 150 мкг/кг/мин СУДСААР дусаах, хэрэв шаардлагатай бол тунг 300 мкг/кг/мин хүртэл өсгөж болно. 

Ховдлын дээд тахикарди,  мэс заслын дараахь тахикарди ба ГИПЕРТЕНЗИ (хойшлуулшгүй) 

Ханах тун: 500 мкг/кг СУДСААР 1 минут хийх  

Цаашид:

Барих тун: 50 мкг/кг/мин СУДСААР 4 минут гаруй дусаах , хэрэв шаардлагатай гэж үзвэл дахин ханах тунг хийх, барих тунг  50 мкг /кг/мин-аар ихэсгэж болно. 

Дээд тун: 300 мкг/кг/мин
	Гаж нөлөө:

ЗС-ны талаас (тунг буулгаснаас хойш, эсвэл тариаг зогсоосны дараа 30 минутанд ихэвчлэн гипотензи болох, зах хязгаарын тэжээл дутах); ТМС-ийн талаас (толгой эргэх, нойрмог, сандрах, толгой өвдөх); ХБЭ-ний талаас (дотор муухайрах, бөөлжис цутгах); хэсэг газрын (тариа хийсэн газар өвдөх); цөөн тохиолдол хөлрөх

Ховор тохиолдох бусад гаж нөлөө: ЗД, гуурсан хоолойн агшилт, хүнд хэлбэрийн брадикарди, асистол, арьсны үхжил

Анхааруулга :

Эмчилгээний явцад АД-ыг байнга хянах

Синусын брадикарди, хоригийн 1 зэрэгтэй,  зүрхний оворго, гуурсан хоолойн багтраа, ээнэгшилгүй ЗД, гипотензитэй өвчтөнд өгөхөөс зайлсхийх. 

Ээнэгшилтэй ЗД-ын үед болгоомжтой хэрэглэх ба нөхцөл байдал муудах эсэхийг сайн хянах, мөн зах хязгаарын судасны эмгэг, ЧШ-ийн үед тун хянуур хийнэ. Эсмолол нь тиреотоксикозын шинжийг бүдгэрүүлдэг. 

	Лабетолол
	Ханах тун: 50 мг СУДСААР хамгийн багадаа 1 минутанд хийх. Хангалттай үр дүн гартал 5 минутын зайтай давтан хийх 

Дээд тун: 200 мг/хоногт СУДСААР хийх: Эхлээд 2 мг/мин СУДСААР үр дүн гартал дусаах
Дээд тун: 200 мг/хоногт
	Гаж нөлөө:

ЗС-ны талаас (байрлал-хамааралт гипотензи, дунд зэргийн гипотензи, ЗАД-ыг үүсгэх, эсвэл хүндрүүлэх, хэм алдагдал гарах, цөөн тохиолдолд зүрхний хориг); ТМС-ийн талаас (нойрмог, толгой эргэх, хөнгөн зэргийн парестези); ХБЭ-ний талаас (дотор муухайрах, бөөлжис цутгах); Ховор тохиолдолд элэгний талаас гарах нөлөө (элэгний үйл ажиллагааны өөрчлөлт, шарлалт, гепатит);

Анхааруулга:

Эмчилгээний явцад АД-ыг сайн хянах

Зүрхний хориг>1-р зэрэг, зүрхний оворго, гуурсан хоолойн багтраа, хүнд зэргийн брадикарди, гипотензи, илэрхий ЗД-ын үед зайлсхийх

Ээнэгшилтэй ЗД-ын үед болгоомжтой хэрэглэх ба нөхцөл байдал муудах эсэхийг сайн хянах, мөн зах хязгаарын судасны эмгэг, ЧШ-ийн үед тун хянуур хийнэ. Мөн феохромоцитома, элэгний үйл ажиллагаа муудсан хүмүүст болгоомжтой хэрэглэнэ. 

	СУДАС ӨРГӨСГӨГЧ

	Эм
	Тун
	Тайлбар

	Зүрхний өвдөлтийн эсрэг

	Нитроглицерин
	Эхлэх тун: 5-25 мкг/мин СУДСААР тарих

Зарим нэгэн үр дүн гартал 3-5 минутын зайтай тунг 5 мкг/мин-аар өсгөх 

Хэрэв тунг 20 мкг/мин хүргэхэд ямар нэгэн үр дүн гарахгүй бол: Шаардлагатай гэж үзвэл тунг 10 мкг /мин нэмж, хожим шаардлагатай бол
20 мкг/мин-ээр хийж болно.

Ердийн тун: 10-200 мкг/мин СУДСААР тарих 

АД бууж эхлэхэд өсгөсөн тунгаа багасгана. Учир нь нэмж өгсөн тун АД бууж эхэлмэгц илүүдэл болж эхлэнэ. Иймд тун нэмэх хоорондын зай урт байх тусмаа сайн. 

Дээд тун: 200 мкг/мин
	Гаж нөлөө:

СУДСААР хийхэд (ялангуй маш хурдтай хийснээс); ЗС-ны талаас (хүнд зэргийн гипотензи, өвчүүний араар таагүй болох, зүрх дэлсэх); ТМС-ийн талаас (ой санамж муудах, хуйсгануур, булчин татвалзах, муурч унах); ХБЭ-ний талаас (дотор муухайрах, бөөлжис цутгах); хэсэг газрын (тариа хийсэн газар өвдөх); цөөн тохиолдол (сөөнгөтөх); удаан хийхэд метгемоглобинеми хавсрах; Удаан хэрэглэхэд нитратад тэсвэрлэг болдог. Иймд хангалттай нитрат бүхий тун ба нитратгүй хэсэг хугацааг зөвлөх хэрэгтэй. 

Анхааруулга ::

Хүнд зэргийн гипотензи, гиповолеми, цус багадалт, бөглөрлийн шалтгаант ЗД, тархины гэмтлээс, эсвэл тархинд цус харваснаас тархины дотоод даралт ихэссэн үед зөвлөхгүй. 

Бөөрний хүнд дутагдал, элэгний үйл ажиллагааны алдагдал, гипотиреоид, тэжээлийн доройтол, гипотерми зэргийн үед болгоомжтой хэрэглэнэ. 

Шаардлагатай бол судсаар тарих үедээ ЗЦТ ба АД-ыг ойр ойрхон хянана.
Фосфодиэстеразын идэвхсаатуулах эмээр эмчлүүлж байгаа хүнд сүүлийн 24 цагийн дотор өгөхгүй.

	Са-ийн антагонист

	Никардипины гидрохлорид
	Эхлээд СУДСААР тарих (0.1 мг/мл хүртэл шингэлэх): 5 мг/цаг СУДСААР тарих, үр дүн гартал 5 мин тутамд 2.5 мг/цаг СУДСААР хийнэ. 

Дээд тун: 15 мг/цаг ба тунг 3 мг/цаг хүртэл буулгана. 
	Гаж нөлөө:

ЗС-ны талаас (гипотензи, зүрхний үйл ажиллагаа дарангуйлагдах, ЗД-ыг даамжруулах, зах хязгаарын хаван- тун хамааралтай, нүүр улайж минчийх, тахикарди); ХБЭ-ний талаас (дотор муухайрах, бөөлжис цутгах, өтгөн хатах); ТМС-ийн талаас (толгой өвдөх, эргэх, сэтгэл гутрал, бэлгийн чалх сулрах) 

Анхааруулга :
Ээнэгшилгүй ЗД-тай өвчтөнд эсрэг заалттай.  

ЗД-тай, элэгний үйл ажиллагаа муудсан, элэгний цусны урсгал буурсан, үүдэн венийн даралт ихэссэн, бөөрний дутагдалтай 

	Шууд судас өргөсгөх

	Гидралазин
	5-10 мг аажим СУДСААР хийх.  Хэрэв шаардлагатай бол 20-30 мин-ын дараа давтан хийх 

Эхлэх тун: 200-300 мкг/мин үргэлжлүүлэн СУДСААР тарих

Барих тун: 50-150 мкг/мин
	Гаж нөлөө:

ЗС-ны талаас (тахикарди, зүрх дэлсэх, зүрхний бах, нүүр улайж минчийх, байрлал-хамааралт гипотензи, шээс хаагдах, хаван); ХБЭ-ний талаас (хоолонд дургүй болох, дотор муухайрах, бөөлжис цутгах, гүйлгэх); бусад (толгой эргэх, хамар битүүрэх, салгалах, булчин татах, нулимс гоожих);
Цөөн тохиолдох: (пиридоксин хуримтлагдснаас зах хязгаарын мэдрэлийн алдагдал); цусны талаас (цусны ялтсан эсийн эмгэг, цус задралын анеми); элэгний талаас (элэгний хордлого); бөөр, шээс ялгаруулах замын талаас (шээхэд хүндрэлтэй, гломерулонефрит);  ТМС-ийн талаас (сэтгэл гутрал, цочромтгой); ХБЭ-ний талаас (гэдэс саажих, өтгөн хатах); хэт мэдрэгших урвал 

Анхааруулга: 

Хүнд хэлбэрийн тахикарди, цацалт ихтэй ЗД, гол судасны цүлхэнгийн хуулрал,  уушгин зүрх, механик бөглөрлөөс үүдэж зүрхний үйл ажиллагаа муудсан, шалтгаан тодорхойгүй тогтолцооны чонон хөрвөс, түүнтэй хамааралтай эмгэгүүдийн үед хэрэглэхээс зайлсхийнэ. 
ЗИӨ, ЗШ, ЗД, бөөр, элэгний үйл ажиллагаа муудсан үед болгоомжтой хэрэглэнэ. 

	Нитропруссид натри
	Эхлэх тун: 0.3 мкг/кг/мин СУДСААР тарих. АД хянагдаж эхлэх хүртэл тунг хэдэн минут тутамд аажмаар титрээр өсгөх 

Ердийн тун: 0.5-6 мкг/кг/мин СУДСААР 

Дээд тун: 8-10 мкг/кг/мин
	Гаж нөлөө:

Цианидын хуримтлал, АД унаснаас гаж нөлөө гарна. Тунг бууруулсаны дараа эдгээр гаж нөлөө багасдаг:   ХБЭ-ний талаас (дотор муухайрах, бөөлжис цутгах, гэдсээр өвдөх); ТМС-ийн талаас (ойлгох чадвар муудах, толгой өвдөх, эргэх,  тайван ус болох); ЗС-ны талаас (өвчүүний араар эвгүй оргих, зүрх дэлсэх); Бусад (хөлс цутгах, булчин татганах); Цианид хуримтлагдснаас: тахикарди, хөлрөх, гипервентиляци, хэм алдагдал, ацидоз; метгемоглобиниеми; тиоцианитын улмаас: дуу чимээнд хэт мэдрэгших, хүүхэн хараа нарийсах, гиперрефлекс, цочромтгой, харааны хий үзэгдэл, булчин эмгэгээр татах   

Анхааруулга: 

АД ба хүчлийн тэнцвэрлэг байдлыг ойр ойрхон хянаж байх; дасан зохицлын гипертензи үүсэхээс зайлсхийх; элэгний үйл ажиллагаа муудсан, нүдний атрофи (Леберийн) тохиолдлуудад зөвлөхгүй; тархины цусан хангамж муудсан, гипотиреойдын үед маш болгоомжтой хэрэглэх; Хэрэв 72 цагаас удаан үргэлжлэх бол цианидын концентрацийг сийвэнд хянаж байх; тунг аажмаар бууруулах замаар эмийг зогсооно.


Хавсралт 5. Эмэн эмчилгээ (хойшлуулшгүй эмчилгээт гипертензи)

Өвчтөнд ямар нэгэн зовиургүй, БЭГ цочмогоор (эсвэл цочмог даамжралаар) илрэхгүй. Удирдамжинд заасан АГ-ийн менежментийн дагуу эмчилгээг эхлэнэ.  Эмчилгээ ба АД-ыг 1-3 өдөрт хянана. 

· АД-ыг 24 цагийн дотор бага түвшингээс нь 25% буулгах, гэхдээ 160/90 ммМУБ-аас доош буулгахгүй.

· АД бууруулах эмийг уулгаж хэрэглэнэ. Нэн яаралтай эмчилгээт гипертензи шиг эрчимтэй хяналт шаардлагагүй. 
Хойшлуулшгүй эмчилгээт гипертензид үр дүнтэй даралт бууруулах эмүүд:

Доорх эмүүдийн тунгийн талаарх бүрэн мэдээллийг хавсралт 3-аас харна уу.
Каптоприл: 

· Үйлдэл 15-30 минутын дотор илрэнэ; хэлэн дор тавихад 10-20 минутын дараа нөлөөлнө.

· Гогцоонд үйлчлэх шээс хөөх эмтэй хавсруулан хэрэглэхэд уг эмийн нөлөө улам нэмэгдэнэ. 

· Хоёр бөөрний артерийн судасны нарийсалтай өвчтөнд өгөхөөс зайлсхийнэ. 

Клонидин

· Үйлдэл 30-60 минутын дотор илрэнэ.

· Ухаан санааны байдлыг нь хянах шаардлагатай өвчтөнд өгөхөөс зайлсхийнэ.

Лабеталол

· Үйлдэл 1-2 цагийн дотор илрэнэ.
· Багтраатай өвчтөнд сэдрээх аюултай тул өгөхөөс зайлсхийнэ.
· Брадикарди, зогсонгишлын ЗД, зүрхний хоригтой өвчтөнд болгоомжтой хэрэглэнэ. 
Нифедипин 

·  Үйлдэл 20-50 минутын дотор илрэнэ.
· Ховдлын үйл ажиллагаа хүнд хэлбэрээр алдагдсан өвчтөнд өгөхөөс зайлсхийнэ. 
Празозин

· Үйлдэл 2-4 цагийн дотор илрэнэ.
· Түрүү булчирхайн илэрхий томролтой өвчтөнд үр дүнтэй.
· Эхний тунгийн дараа байрлал-хамааралт гипотензи, муужирч унах зэрэг илэрч болно. 
Тэмдэглэгээ: Хавсралт 3, 4, 5 нь Дэлхийн Зүрхний Холбооны 2010 оны Эрдэм Шинжилгээний хуралд зориулж тусгайлан гаргасан “Зүрх судасны болон бодисын солилцооны эмгэгийн үеийн эмэн эмчилгээний удирдамж”-ийн дагуу 

болон Hypertensive Crises. Challenges and management. Chest 2007:131:1949 ашиглан бичигдсэн болно.

Гаж нөлөөний давтамжийн хувийг (%) “Эмийн мэдээ 11 дэх хэвлэл, 2003 он” -аас авсан болно. 

Хавсралт 6. Артерийн гипертензитэй өвчтөний удирдамж 

Танилцуулга

Артерийн гипертензи (цусны даралт ихсэлт) нь ЗСӨ-нийг үүсгэх нэг гол эрсдэлт хүчин зүйл юм. Өнөөдөр Монголд АГ-ийн тархалт их, тухайлбал15-64 насны 3 эрэгтэй тутмын нэг нь, мөн 4 эмэгтэйн нэг нь АГ-тэй байна. Нас ахих тусам цусны даралт ихсэж, ахимаг насныхны дунд артерийн гипертензи элбэг тохиолддог. 

Зүрх агшин биеийн эд эрхтэн рүү цусаа шахаж артерийн (тараагуур) судсанд даралт үзүүлдэг. Цусны даралт гэдэг нь зүрхнээс шахагдан урсаж буй цус артерийн (тараагуур) судасны дотор ханыг дарах хүч юм. Цусны эргэлт явагдахын тулд тодорхой хэмжээний даралт буюу хүч шаардагддаг.  Цусны даралт ихсэх үед (гипертензи) цусны урсгалаас судасны ханыг их хүчээр дарах буюу тогтвортой өндөр даралттай байна.  Хэрэв цусны даралт ихсэлт (артерийн гипертензи) удаан хугацаагаар үргэлжилбэл зүрхний шигдээс, харвалт, зүрхний дутагдал, бөөрний өвчин зэрэг ноцтой хүндрэлүүд үүсдэг. 

Хөнгөн, дунд зэргийн артерийн гипертензийн үед илрэх тодорхой шинж, тэмдэг гэж байдаггүй. Иймээс цусны даралтаа тогтмол шалгах нь чухал ач холбогдолтой. Цусны даралт ихсэлтийн эмчилгээ нь өвчтөн, эмч, сувилагч, бусад эрүүл мэндийн мэргэжилтэн зэрэг олон хүнийг нэг баг болж, хүчин чармайлтаа нэгтгэхийг шаардсан урт удаан хугацаагаар үргэлжлэх, тухайн өвчтөний хувьд насан туршийн үйл явц билээ. Таны хувьд энэ багийн гишүүн нэгэнт болжээ. Иймд өөрийн эрүүл мэндийн байдлаа мэдэж,  амьдралын буруу хэв маягаа нэн даруй өөрчилснөөр, мөн шаардлагатай үед нь эмчийн зааврын дагуу эм хэрэглэх, цусны даралтаа хянах зэргээр тухайн эмгэгийн улмаас ирээдүйд гарч болзошгүй хүндрэлээс өөрийгөө урьдчилан сэргийлж чадна. Цусны даралт ихсэлт нь бүрэн эдгэрдэггүй ч түүнийг хянах боломжтой. Хэдийгээр  таниас ихээхэн хүчин чармайлт шаардах боловч амьдралын чанар буюу эрүүл мэндийн байдлын тань үзүүлэлт болох юм.

Цусны даралт  хэмжилт

Цусны даралтыг хэмжих бэлтгэл

Цусны даралт хэмжилт нь даралт ихсэлтийг оношлох, эмчлэхэд нэн тэргүүнд шаарддаг гардан үйлдэл  юм.

Хэмжилтийг зөв гүйцэтгэх нь онош, эмчилгээг эрт, зөв, тохируулан хийх үндэс болдог. Иймд дараахь зүйлсийг мөрдлөг болгох хэрэгтэй. Үүнд:
· хэмжилт хийхээс 30 минутын өмнө юм идэхгүй, кофейн агуулсан зүйл уухгүй, дасгал хийхгүй байх

· бугалгыг чөлөөтэй байлгах богино, эсвэл дээш шуухад хялбар ханцуйтай хувцас өмсөх 

· анх удаа цусны даралтаа хэмжиж байгаа бол 2 гараа хэмжин аль өндөр талыг нь цаашдын хэмжилтэндээ байнга ашиглах

· цусны даралтыг хэмжихийн өмнө юм ярихгүй, чимээгүй, хөлөө ачихгүй, шалан дээр хөлийн тавхайгаа бүрэн нааж, 5 минутын турш тайван суусны дараа даралтаа үзэх

Цусны даралт хэмжилтийн үед 2 тоон үзүүлэлтийг ашигладаг. 

Жишээ нь: 132 ммМУБ/84 ммМУБ,  эсвэл    132 (систол)

          84 (диастол)

Дээд буюу систолын даралт: зүрх агших үед цуснаас судасны хананд үзүүлж буй даралтыг хэлнэ. 

Доод буюу диастолын даралт: зүрх сулран тайван байх үеийн артерийн судасны дотор хананд цуснаас үзүүлж буй даралт юм. 

Цусны даралтыг мөнгөн усны багажийн миллеметр (ммМУБ) гэсэн нэгжээр хэмжинэ. 

Цусны даралт хэмжилтийн дүгнэлт

Цусны даралт үргэлж нэг түвшинд байдаггүй. Таны бие махбодийн хэрэгцээгээр хэлбэлзэж байдаг. Таны систолын даралт 140 ммМУБ ба түүнээс их, диастолын даралт 90 ммМУБ ба түүнээс их байвал цусны даралт ихэссэн буюу артерийн гипертензи гэж үзнэ. Харин цусны даралт 120/80 ммМУБ байвал хамгийн тохиромжтой түвшин гэнэ. Хэрэв таны эмч эхний үзлэгээр 2-оос дээш удаа таны цусны даралтыг хэмжээд “өндөр байна” гэж үзвэл дахин хэдэн удаа давтан үзэхийг хүсэж, үнэхээр “цусны өндөр даралттай байна уу” гэдгийг батлах шаардлага гардаг. Хэдэн удаагийн эмчийн давтан үзлэгт таны даралт 120/80-140/90 ммМУБ байвал 1-2 жил тутамд цусны даралтаа хэмжүүлж байхыг зөвлөнө. Харин 140/90 ммМУБ-аас их байвал “цусны даралт ихсэлт буюу артерийн гипертензи”-тэй гэсэн онош тавьж эмчилгээгээ таньтай зөвлөлдөхийг хүсэх болно. Таны эмчид цусны даралт ихсэлт гэдэг оношийг баталгаажуулахад 2 ба түүнээс дээш удаагийн үзлэгийн даралтын хэмжээ хэрэгтэй байдаг. 
Цусны даралт ихсэлт таны эрүүл мэндэд нөлөөлөх нь

Цусны даралт удаан хугацаагаар, тогтмол ихсэх, эмчилгээнд үр дүнгүй байх нь тархи, зүрх, нүд, захын судас, бөөрний эмгэгийг үүсгэнэ.  Таны цусны даралт өндөр байхын хирээр тархинд цус харвах, зүрхний өвчнөөр өвдөх эрсдэл улам өндөрсөнө. Эрсдэл зөвхөн артерийн даралтын түвшин хир өндөр байгаагаас хамаарахгүй үргэлжилж буй хугацаа чухал байдаг. 

Хэрэв та артерийн даралтаа хянаж чадаж байгаа бол, өөрөөр хэлбэл даралт бууруулах эмчилгээ үр дүнтэй (дор бичсэн цусны даралтын зорилтот түвшинг харна уу) бол харвалт, зүрхний шигдээс, нүд болон бөөрний хүндрэлийн эрсдэлийг бууруулж чадна. 

Артерийн гипертензитэй өвчтөний артерийн даралтын зорилтот түвшин (даралт буугаад хүрэх ёстой зохимжит түвшин) нь систолын даралт 140 ммМУБ, диастолын даралт 85 ммМУБ-аас тус тус бага байх явдал. 
Бөөрний өвчтэй, шээсэнд уураг илэрдэг артерийн гипертензитэй өвчтөний артерийн даралтын зорилтот түвшин нь систолын даралт 130 ммМУБ, диастолын даралт 80 ммМУБ-аас тус тус бага байх юм. 
60 ба түүнээс дээш насныханд 140/90 ммМУБ, 70-иас дээш насныханд систолын даралтыг 150 ммМУБ хүргэх зорилт дэвшүүлнэ.

Артерийн гипертензитэй өвчтөний үнэлгээ
Эмч нь артерийн гипертензитэй бүх өвчтөнөөс удамшлын болон эмнэл зүйн түүхийг судалж, хавсарсан эмгэг болон хоёрдогч гипертензийн шалтгааныг илрүүлэх бодит үзлэгийг хийдэг. 

Хэрэв таньд артерийн гипертензигээс гадна зүрх судасны өвчинг (зүрх, цусны судас) үүсгэх бусад эрсдэлт хүчин зүйлс байвал та өөрийгөө “зүрх судасны өвчинд өртөх өндөр эрсдэлтэй” гэж тооцно.  Зүрх судасны өвчинг үүсгэх, эргэн засагддаггүй эрсдэлт хүчин зүйлс бол нас ба хүйс юм.  Нас ахих тусам өвчний эрсдэл нэмэгдэнэ. Эрэгтэйчүүд эмэгтэйчүүдээс илүү зүрх судасны өвчнөөр өвддөг.  

Зүрх судасны өвчинг үүсгэх бусад томоохон эрсдэлт хүчин зүйлс бол чихрийн шижинтэй, эсвэл өмнө нь зүрхний титэм судасны өвчин, тархинд цус харвах зэргээр өвдөж байсан, мөн бөөрний эмгэгийн түүхтэй байх явдал юм. Эдгээрээс нэг, эсвэл түүнээс олон эрсдэлт хүчин зүйлс бүхий цусны даралт ихсэлттэй өвчтөнд ойрын 10 жилдээ зүрх судасны өвчнөөр өвдөх эрсдэл (магадлал) маш өндөр байна.  

Зүрх судасны өвчинг үүсгэх, эргэн засагддаг гурван гол эрсдэлт хүчин зүйлс бол цусны өндөр даралт, их холестерин ба тамхи татах юм. 

Дээр өгүүлсэн “өндөр, эсвэл маш өндөр эрсдэл” байхгүй өвчтөн ДЭМБ/ОУГН-ээс гаргасан “Зүрх судасны өвчний эрсдлийн түвшинг тогтоох” хүснэгтийг ашиглан 

өөрийнхөө зүрх судасны өвчинд өртөх магадлал буюу эрсдэлээ тогтооно. 

ЗСӨ-ний эрсдлийн түвшинг тогтоох хүснэгтийг хэрхэн ашиглах вэ?
Ирэх 10 жилд ЗСӨ-өөр өвдөх эрсдлийг тогтоох хүснэгтийг ашиглахаас өмнө дараахь зүйлсийг мэдсэн байх шаардлагатай. Үүнд:

· хүйс
· тамхи татдаг эсэх
- тамхи татдаг, эсвэл тамхинаас гараад нэг жил болоогүй байгаа хүмүүст “тамхи татдаг” гэсэн хэсгээс ЗСӨ-ний эрсдлийг тодорхойлно.

· нас
· систолын даралт
· нийт холестерин
· хэрэв холестрин тодорхойлох боломжгүй бол холестерины үзүүлэлтгүй хүснэгтийг ашиглана (зураг 1б)

Дээрх мэдээллийг ашиглан ирэх 10 жилд ЗСӨ-өөр өвдөх эрсдлийг дараахь байдлаар тогтооно:

1-р алхам: эрэгтэй, эмэгтэй хүмүүст тохирсон хүснэгтийг сонгоно
2-р алхам: тамхи татдаг ба татдаггүй хэсгээс сонгоно

3-р алхам: насны бүлгээс тохирсон хэсгээ олно (50-59 настай бол 50, 60-69 настай бол 60 гэж сонгоно)

4-р алхам: хүснэгт дотор тухайн хүний систолын даралт (мм МУБ) болон холестерины түвшин (ммоль/л) огтлолцох дөрвөлжинг олно. Энэхүү дөрвөлжингийн өнгө нь ирэх 10 жилд ЗСӨ-ний өвдөх эрсдлийг тодорхойлно. 

Өндөр эрсдэл гэдэгт эрсдлийн түвшин≥20% тооцох

	Эрсдлийн түвшин
	
	<10%

	≥40%

	Нас (жил)
	Эрэгтэй
	
	Эмэгтэй
	СД
(мм МУБ)

	Холестерины түвшин (ммоль/л)


Зураг 1а. ЗСӨ-ний эрсдлийн түвшинг тодорхойлох (цусны холестерины хэмжээг үзэж болох газарт хэрэглэх)

	Нас (жил)
	Эрэгтэй
	
	Эмэгтэй
	СД
(мм МУБ)

	
	Тамхи татдаггүй
	
	Тамхи татдаг
	
	Тамхи татдаггүй
	
	Тамхи татдаг

Зураг 1б. ЗСӨ-ний эрсдлийн түвшинг тодорхойлох (цусны холестерины хэмжээг үзэж болохгүй газарт хэрэглэх)       

Цусны даралт ихсэлтийн үед авах арга хэмжээ

Таны цусны даралт ихэссэн бол түүнийг бууруулах арга хэмжээ их чухал юм.  Артерийн гипертензийг оношлох, арга хэмжээг төлөвлөхдөө цусны даралтын түвшингээс гадна зүрх судасны нийт эрсдэл, хавсарсан эмгэг, эмчилгээнд харшлах зүйл байгаа эсэх зэрэгт тулгуурлана.  

Таны эрсдлийг бууруулах арга замууд 

Амьдралын хэв маягийг өөрчлөх

Цусны даралтын түвшин болон зүрх судасны эрсдлийг багасгахад амьдралын хэв маягийг өөрчлөх нь маш чухал юм. Амьдралын хэв маягийг өөрчлөх тухай зөвлөгөөг эмэн эмчилгээ хийлгэдэг эсэхээс үл хамааран бүх өвчтөнд, мөн хэвийн дээд даралттай хүнд ч өгнө.
Зөв хооллолт  

Эрүүл хүнсийг сонгосноор цусны даралт ихсэлтээс сэргийлэх, түүнийг хянахад туслах болно. Үүнд доорхи зүйлсийг анхаарна уу: 

Давсны хэрэглээг хязгаарлах: хоногийн давсны хэрэглээг 5 гр (натрийн агууламж 2,4 грамм) болтол нь хязгаарлах. Давсыг хэт их хэрэглэх нь цусны даралтыг ихэсгэх гол шалтгаан болохоос гадна даралт буулгах зарим эм бэлдмэлтэй харшилж, эмийн үйлчилгээг сулруулдаг. Хоол хүнсэндээ, ялангуяа цайндаа давс нэмэхгүй байх нь ач тустай. Түргэн хоол, давс ихтэй хагас болон бүтэн боловсруулсан бэлэн бүтээгдэхүүний хэрэглээг хязгаарлах нь зохистой.

Эрүүл хоолны дэглэм баримтлах: жимс ногоо, тослог багатай сүүн болон бусад хүнсний бүтээгдэхүүнийг хоолны дэглэмдээ ахиухан оруулах нь чухал. Өөх тос бага агуулсан хоол хүнсийг түлхүү хэрэглэнэ. 
Жингээ хасах ба барих
Илүүдэл жин нь цусны даралт ихсэлтийн шалтгаан болдог.  Хэрэв илүүдэл жинтэй бол жингийнхээ 4-8%-ийг хасахад л цусны даралт 3-4 ммМУБ-аар буурна. Жин хасах үед таны хэрэглэж буй даралт бууруулах эмийн үр дүн сайжраад зогсохгүй, цусны холестерин,  өөх тос, чихрийн хэмжээ багасдаг. 

Архины хэрэглээгээ хязгаарлах
Архийг хэтрүүлэн хэрэглэх нь цусны даралтыг ихсэхэд нөлөөлөх бөгөөд биеийн жин нэмэгдэх, цусны даралт ихсэлтийг хянах үйл явцыг хүндрэлтэй болгодог. Таны цусны даралт ихэсдэг бол  архи хэрэглэхээс аль болох зайлсхийх, хэрэв архи уудаг бол архины хэрэглээгээ багасган “эрэгтэй хүн өдөрт хоёр, эмэгтэй хүн нэг хундага архи, согтууруулах ундааг хэрэглэнэ” гэсэн зохистой хэрэглээний хэмжээг (330 гр буюу жижиг лаазтай шар айраг, 100 гр дарс, 50 гр архи) баримтлаарай.

Тогтмол дасгал, хөдөлгөөн хийх

Долоо хоногийн 5 өдөрт, өдөр бүр хамгийн багадаа 30 минутаар, шогших г.м-ээр идэвхтэй хөдөлгөөн тогтмол хийх нь цусны даралт ихсэлтийг эмчлэх, түүнээс сэргийлэхэд ач тустай. Хөдөлгөөний идэвхээ нэмэх нь биеийн жингээ хасах, бухимдлаа тайлахад туслана. 

Тамхинаас татгалзах 

Тамхи татахад цусны даралт ихсэх ба зүрх судасны өвчин үүсэх тэргүүлэх шалтгаан болдог. Иймээс та хэзээ ч тамхи бүү татаж эхлэ! Тамхи татдаг бол түүнийгээ хаях хэрэгтэй. 
Цусны даралтын түвшинг илэрхийлэгч тооны утга 

Таны эмчид цусны даралт ихсэлт гэдэг оношийг баталгаажуулахад 2 ба түүнээс дээш удаагийн үзлэгийн даралтын түвшин хэрэгтэй байдаг. Доорхи хүснэгтэнд АД-ын ангилал ба артерийн гипертензийн үе шатыг (зэрэг) харуулжээ. 
Хүснэгт 1.       18 ба түүнээс дээш насны хүмүүсийн цусны даралтын ангилал

	Ангилал
	Дээд буюу систолын даралт
	Доод буюу диастолын даралт
	Авах арга хэмжээ

	Хамгийн тохиромжтой түвшин 
	120 ба түүнээс бага зэрэг доогуур
	80 ба түүнээс бага зэрэг доогуур
	Давтан хэмжилт (5 жилд) #

	Хэвийн түвшин
	120-129 
	80-84 
	Давтан хэмжилт (2 жилд) #

	Хэвийн дээд түвшин
	130-139
	85-89
	Амьдралын хэв маягаа өөрчлөх, давтан хэмжилт   (1 жилд) 

	1-р зэрэг
	140-159 
	90-99 
	Амьдралын хэв маягаа өөрчлөх, давтан хэмжилт     (8 долоо хоногт)

	2-р зэрэг 
	160-179 
	100-109 
	Амьдралын хэв маягаа өөрчлөх, эмчдээ 3-4 долоо хоногийн дараа давтан үзүүлэх

	3-р зэрэг 
	180 ба түүнээс их
	110 ба түүнээс их
	Амьдралын хэв маягаа өөрчлөх, эмчдээ 1-2 долоо хоногийн дараа давтан үзүүлэх


Хэрэв нэн яаралтай, эсвэл хойшлуулашгүй эмчилгээт гипертензи (цусны даралт хэт өндөр, ялангуяа диастолын даралт 120-130 ммМУБ-аас их байх) бол яаралтай/хойшлуулалгүй эмчилгээг хийлгэх хэрэгтэй. 40-өөс дээш насны хүн жил тутамд АД-аа заавал хэмжүүлнэ.
Эмэн эмчилгээ

АД-ын хэдэн удаагийн хэмжилтээр систолын даралт≥160 мм МУБ, эсвэл диастолын даралт≥100 мм МУБ-тай өвчтөнд эмэн эмчилгээг хийнэ. 

Хэрэв систолын даралт 140-149 ммМУБ, эсвэл диастолын даралт 90-99 ммМУБ боловч зүрх судасны өвчний өндөр эрсдэлтэй бол мөн эмэн эмчилгээг эхэлнэ. 

Эмчийн зааврыг заавал дагаж мөрдөх:
1. Хэрэв эмч  эмийн жор бичиж өгсөн бол жорын дагуу эмчилгээг хийлгэх 

2. Эмчтэйгээ эмнээс шалтгаалан гарч байгаа аливаа нэгэн гаж нөлөө, хэвийн бус байдлын талаар ярилцаж, зөвлөгөө авах

3. Эмчтэйгээ зөвлөхгүйгээр ууж байгаа эмээ  зогсоож болохгүй 

4. Гэрийн нөхцөлд хувийн даралтын аппаратаар хэмжилт хийж байгаа бол хэмжилт хийх стандарт зааврыг мөрдөж, аппаратаа зөв ажиллаж буй эсэхийг жил бүр хянуулж, шалгуулж байх. Хэрэв гэрийн нөхцөлд цусны даралтыг хянах талаар асууж тодруулах зүйл байвал эмчээсээ лавлах. Гэрээр даралт хэмжихэд тохиромжтой аппаратыг эмийн сангуудаас авах боломжтой. 

5. Хяналтад байх шаардлагатай гэсэн эмчийн зөвлөмжийг дагах. Зөвлөмжийн дагуу эмчид давтан үзүүлэхээр ирэхдээ цусны даралтаа хэмжсэн тэмдэглэлээ, хэрэглэж байгаа эмийн жагсаалтаа хамт авч ирэх хэрэгтэй. 

6. Зарим эм, бэлдмэл цусны даралтыг нэмэгдүүлдэг. Тиймээс эмч таньд хэрэглэхэд хамгийн тохиромжтой эмийн бэлдмэлийг зөвлөх болно.

7. Артерийн гипертензийн эмчилгээ бол насан турш үргэлжлэх үйл явц юм. 

Артерийн гипертензийг хянах зураглал

(таны оношийг эмч баталгаажуулсан үед)

1. Цусны даралтаа зөв хэмжих

2. Цусны даралтын түвшингээр ангилах

3. Цусны даралт ихсэлтээ хоёр ба түүнээс дээш давтан үзлэгээр шалгах

4. Цусны даралт ихсэлттэй гэдгээ баталгаажуулах 

5. Цусны даралтыг ихэсгэдэг шалтгааныг (ховор тохиолдох) үгүйсгэхийн тулд эмнэлгийн үзлэг, шинжилгээ, үнэлгээг хийлгэх 

6. Эмчилгээг төлөвлөхдөө дараахь зүйлсийг багтаана. Үүнд:

· амьдралын хэв маягийг өөрчлөх 

· эмэн эмчилгээ

· хяналт 

Та цусны даралтаа хянаж чадсан тэр цагт л зорьсондоо хүрнэ. 

Цусны даралт ихсэлтээс сэргийлэх ба эрсдлийг хянах алхамууд:

· жингээ хянах

· архины хэрэглээгээ хязгаарлах

· дасгал хөдөлгөөн тогтмол хийх

· давсаа багасгах 

· эрүүл хоолны дэглэм сахих

· тамхиа хаях 
Төгсөв.

СД>180, эсвэл ДД>110





СД160-179, эсвэл ДД100-109








СД140-159 эсвэл ДД90-99








СД<130,  эсвэл ДД<85 #








СД130-139 эсвэл ДД85-89








СД<120, эсвэл ДД<85 #








АД-ын түвшин (ммМУБ)





Эмчлэх








Эмчлэх








Эмчлэх





БЭГ,  ЗСӨ-ний хүндрэл,


ЧШ, ЗСӨ-ний өндөр/ маш өндөр эрсдэл§ 





БЭГ-гүй,  ЗСӨ-ний хүндрэл-гүй,


ЧШ-гүй, ЗСӨ-ний бага/дунд эрсдэл§ 








СД≥160, эсвэл ДД≥100





СД140-159, эсвэл ДД90-99








СД<140, эсвэл ДД<90





Нэн яаралтай эмчлэх





***





*





**





Амьдралын хэв маяг өөрчлөх зөвлөгөө





Нэн яаралтай гипертензи





5 жилд


давтан үзлэг








Жил бүр


давтан үзлэг





2 жилд


давтан үзлэг








Жил бүрийн үзлэг, ЗСӨ-ний эрсдлийг давтан үнэлэх





АД бага зэрэг нэмэгдсэн. ЗСӨ-ний бага/дунд эрсдэлтэй. АД-ын зорилтот түвшин – стандарт хэмжээнд





Хоёр хувилбарын нэгийг сонгох





АД эрс нэмэгдсэн. ЗСӨ-ний єндєр/маш єндєр эрсдэлтэй. АД-ын зорилтот түвшин – стандартаас доогуур хэмжээнд





Дан эмийг бага тунгаар





Хоёр эмийг хавсруулан бага тунгаар





АД-г зорилтот түвшинд хүргэж чадаагүй бол





Өгч буй эмээ бүтэн тунгаар





Шинэ эмийг бага тунгаар





Өгч буй эмээ бүтэн тунгаар 








Гуравдах эмийг бага тунгаар нэмэх





АД-г зорилтот түвшинд хүргэж чадаагүй бол





2-3 эмийг бүтэн тунгаар





Өгч буй эмээ бүтэн тунгаар 








2-3 эмийг бүтэн тунгаар





АР антагонист








Шээс хөөх эм





Са антагонист








АХФС








β- хориглогч








α- хориглогч





эмийн зохистой хослол


эмийг хослуулах боломжтой


гипертензийн эмчилгээнд зөвлөхгүй байх























Эрүүл мэндийн сайдын 2011 оны 168 дугаар  тушаалын нэгдүгээр  хавсралт





























































































































� � HYPERLINK "http://www.nkdep.nih.gov/professionals/gfr_calculators/orig_si.htm" ��http://www.nkdep.nih.gov/professionals/gfr_calculators/orig_si.htm�

